
ΕΙΣΑΓΩΓΙΚΑ 


((Σήμερα παραιτούμαι από το προσωπικό του Δ.Ν.Τ. ύστερα από 12 χρόνια 
κι έπειτα από χίλιες μέρες εργασίας στο εξωτερικό ως αξιωματούχος του 
Ταμείου, κατά τη διάρκεια των οποίων, με όπλα τα φάρμακα σας και τα κόλ¬ 
πο σας, εφορμούσα σα γεράκι εναντίον των κυβερνήσεων και των λαών της 
Λατινικής Αμερικής, της Καραϊβικής και της Αφρικής. Για μένα, η παραίτηση 
μου είναι μια ανεκτίμητη απελευθέρωση, επειδή μ’ αυτόν τον τρόπο κάνω το 
πρώτο βήμα που θα μου επιτρέψει να ελπίζω ότι θα μπορέσω να ξεπλύνω τα 
χέρια μου απ’ αυτό που στα μάτια μου είναι το αίμα εκατομμυρίων φτωχών και 
πεινασμένων ανθρώπωνβ..] Ξέρετε, το αίμα είναι τόσο πολύ, που κυλάει σε 
ποτάμια. Κι όταν στεγνώνει σχηματίζει πάνω μου μια κρούστα. Μερικές φορές 
αισθάνομαι ότι δεν υπάρχει τόσο σαπούνι στον κόσμο για να καθαριστώ απ’ όλα 
όσα έκανα εν ονόματι σας». 


Μ’ αυτά τα λόγια ο Ντέιβισον Μπαντού, ένας από τους πιο σημαντι¬ 
κούς συνεργάτες του Δ.Ν.Τ., δήλωνε την παραίτηση του από το δολο¬ 
φονικό αυτό μηχανισμό, στο έτος 1988. Από τότε πολύ αίμα κύλησε από 
τις γραβάτες των οικονομικών δολοφονών και το Δ.Ν.Τ. μπαστακώθηκε 
και στα μέρη μας, με τα αποτελέσματα που όλοι (σχεδόν!) γνωρίζουμε. 
Αυτού του είδος οι αποσκιρτήσεις όπως του Μαντού δεν πρέπει να υπο- 
τιμούνται, μιας και μας δίνουν πολύτιμες πληροφορίες για την πολιτική 
των οικονομικών γερακιών από τα μέσα. Συνήθως επιβεβαιώνουν αυτά 
που ήδη γνωρίζαμε, είτε εμπειρικά, είτε “διαισθητικά”. Το προλεταριάτο, 
όμως, δεν πρέπει να έχει αυταπάτες για μια “από τα πάνω” επανάστα¬ 
ση των συστημικών στελεχών που αποσκιρτούν. Η αντίστασή τους συ¬ 
νήθως κινείται μέσα στα πλαίσια ενός αριστερού κευνσιανισμού, όπως 
συμβαίνει με τους εν ελλάδι οικονομολόγους, συνταγματολόγους και 
λοιπούς νεοαγανακτισμένους (Καζάκης, Μπεής και σία). 

Το προλεταριάτο αν θέλει επιτέλους να χειραφετηθεί από την εξουσία 
του κεφαλαίου θα πρέπει να στηριχθεί στις δικές του δυνάμεις, στους 
δικούς του αυτόνομους αγώνες, να ξεπεράσει το διεκδικητικό τους πλαί¬ 
σιο και να γίνει γνήσια επαναστατικό, να γίνει τάξη δι εαυτή, καταργώ¬ 
ντας όχι μόνο το Κεφάλαιο, αλλά και την ίδια του την ύπαρξη, δημιουρ¬ 
γώντας δηλαδή την αταξική κοινωνία. 

Έχει αυταπάτες, όμως, όποιος θεωρεί πως οι προλεταριακοί αγώ¬ 
νες μπορεί να επαναστατικοποιηθούν δίχως την ύπαρξη ενός επανα- 

στατικού κινήματος. Η ταξική πάλη μένει σε ρεφορμιστικά αιτήματα 
ή μηδενιστικά ξεσπάσματα που νομοτελειακά επιστρέφουν στην κα¬ 
πιταλιστική κανονικότητα, εάν δεν υπάρχει μια εμπροσθοφυλακή του 
προλεταριάτου, εάν δεν υπάρχει επαναστατικό κίνημα. Και για να μην 
υπάρξει παρεξήγηση: εδώ δεν γίνεται λόγος για το μπολσεβίκικο μο¬ 
ντέλο εισαγωγής της συνείδησης από την επαναστατική ιντελλιγκέτσια 
στο αυθόρμητο προλεταριάτο. Το επαναστατικό κίνημα βρίσκεται μέσα 
στο προλεταριάτο, είναι σάρκα από την σάρκα του, το “διδάσκει” και 
“διδάσκεται” από αυτό, είναι μοναχά η οργανωμένη του έκφανση. Οι 
σχέσεις ανάμεσα στο οργανωμένο επαναστατικό κίνημα και τους αυ¬ 
θόρμητους αγώνες του προλεταριάτου μπορούν να νοηθούν ως σχέσεις 
διαλεκτικής ενότητας και όχι ως δύο ξέχωρα υποκείμενα που απλώς 
αλληλοεπηρεάζονται. 

Στο τεύχος αυτό, λοιπόν, θα ρίξουμε μια ματιά σε διάφορα επεισόδια 
της προλεταριακής ανταρσίας: του παρελθόντος, του παρόντος και των 
δυνατοτήτων που ανοίγονται για το μέλλον. Θα δούμε τους αγώνες των 
λουδιτών στην Αγγλία της βιομηχανικής επανάστασης, αλλά και τους 
πρόσφατους αγώνες των μπαγκλαντεσιανών υφαντουργών, τους αγώ¬ 
νες των αράβων προλετάριων, με δυο λόγια τους αγώνες που παράγο- 
νται από το προλεταριάτο σήμερα, εδώ, με τα πλεονεκτήματα και τις 
αντιφάσεις τους. 

Οι δυνατότητες που ανοίγονται σήμερα με την συστημική κρίση εί¬ 
ναι τεράστιες και το προλεταριάτο δεν τις έχει συνειδητοποιήσει ακό¬ 
μα, στην ολότητα τους, καθώς είναι γαντζωμένο στα φαντάσματα του 
παρελθόντος (κράτος πρόνοιας, εθνική ανεξαρτησία κλπ). Μοναδική 
έξοδος από την κρίση είναι ο αντιεξουσιαστικός κομμουνισμός, δυστυ¬ 
χώς, όμως, αυτό έχει συνειδητοποιηθεί μόνο από μια μικρή μερίδα των 
προλετάριων. Κι όσο δε συνειδητοποιείται το γεγονός αυτό, τόσο ο κα¬ 
πιταλισμός θα προχωράει κλείνοντας τους δρόμους (αφήνοντας όμως 
μονοπάτια, καθώς η ταξική πάλη συνεχίζεται ακόμα και σε περιόδους 
σχετικής συστημικής σταθερότητας). 

Ωστόσο, η αισιοδοξία ή η απαισιοδοξία μπορούν να στρεβλώ¬ 
σουν την οπτική μας, γι’ αυτό ας μην προτρέχουμε. Γιατί όπως έλεγε ο 
Θουκυδίδης, ο πόλεμος είναι η βασιλεία του απρόβλεπτου. Κι ο κοινω¬ 
νικός / ταξικός πόλεμος επίσης... 

Υστερόγραφο: 

Ασύμμετρη Απειλή χωρίς τυπογραφικά λάθη είναι τζατζίκι δίχως σκόρδο. 

Ιδού οι διορθώσεις του προηγούμενου τεύχους: 

Στη σελ. 3: η φράση του Χακίμ Μπει είναι: «στις μέρες μας είναι αδύ¬ 
νατο ν’ αλλάξει κανείς τον κόσμο, μπορεί όμως ν’ αλλάξει 
τον μικρόκοσμο που τον περιβάλλει». 

Στη σελ 4: τις απαντήσεις τις βρίσκουμε μοναχά όταν έρθουμε αντιμέ¬ 
τωποι με τις ερωτήσεις και όχι με τις απαντήσεις! 

Στη σελ 5: ο μαρξισμός ξέφυγε από το περιεχόμενο της μαρξικής σκέ¬ 
ψης και όχι της μαρξιστικής! 

Στη σελ.9: είναι το μετέωρο (και το μετέωτο) βήμα της αποχής. 


Και μερικές χρήσιμες συμπληρώσεις. 

Σχετικά με την χρησιμοποίηση των δούλων σε αστυνομικά καθήκο¬ 
ντα στην αρχαία Ελλάδα, ο'Ενγκελς στην “Καταγωγή της Οικογένειας, 
της ατομικής ιδιοκτησίας και του κράτους”: «Απέναντι στους πολίτες, 
τη δημόσια εξουσία αρχικά την αποτελούσε μοναχά η αστυνομία που 
είναι τόσο παλιά, όσο και το κράτος, γι’ αυτό και οι αφελείς γάλλοι του 
18ου αιώνα δε μιλούσαν για πολιτισμένους λαούς μα για λαούς αστυνο- 
μευόμενους (π3τίοπ5 ροΙίεθθε). Οι αθηναίοι ιδρύσαν λοιπόν μαζί με το 
κράτος τους και την αστυνομία, μια σωστή χωροφυλακή από πεζούς και 
έφιππους τοξότες [...] Η χωροφυλακή όμως αυτή σχηματίστηκε από 
δούλους. Τόσο εξευτελιστική φαινόταν στον ελεύθερο αθηναίο αυτή η 
υπηρεσία που προτιμούσε να τον πιάνει ο οπλισμένος δούλος, παρά ν’ 
ασχολείται ο ίδιος με τέτοιου είδους ατιμωτικές πράξεις.» 

Σχετικά με τη στάση των Μαρξ- Έγκελς όσον αφορά το ρωσι¬ 
κό επαναστατικό κίνημα. Στον πρόλογο της ρώσικής έκδοσης του 
Κομμουνιστικού Μανιφέστου το 1882, γράφουν: «Τον καιρό της επα¬ 
νάστασης του 1848-49, όχι μονάχα οι μονάρχες στην Ευρώπη, μα και 
οι ευρωπαίοι αστοί βρήκαν στη ρώσικη ανάμιξη τη μοναδική σωτηρία 
από το προλεταριάτο που άρχισε να ξυπνάει. Ανακηρύξαν τον τσάρο 
αρχηγό της ευρωπαϊκής αντίδρασης. Σήμερα ο τσάρος είναι αιχμάλω¬ 
τος της επανάστασης της Γκατσίνα και η Ρωσία αποτελεί εμπροσθο¬ 
φυλακή της επαναστατικής δράσης στην Ευρώπη». Σχετικά για την 
στάση τους με την ομπτσίνα ως βάση για τον ρωσικό κομμουνισμό 
γράφουν: «αν η ρωσική επανάσταση αποτελέσει το σύνθημα για μια 
προλεταριακή στη Δύση, έτσι που οι δυο μαζί να συμπληρώνουν η 

μια την άλλη, τότε η τωρινή ρωσική κοινή ιδιοκτησία της γης [ο.ο. 
ομπσίνα] μπορεί να χρησιμεύσει σαν αφετηρία για μια κομμουνιστική 
εξέλιξη». 

Σχετικά με τη στάση τους για τον τερρορισμό χαρακτηριστικό είναι 
ένα απόσπασμα της προσφώνησης τους στην'Ενωση κομμουνιστών στο 
Λονδίνο, τον Μάρτη του 1850: «Όχι μόνο δεν πρέπει ν’ αντιδράσουν 
[σ.σ. οι εργάτες] στις λεγάμενες ακρότητες, στα παραδείγματα λαϊκής 
εκδίκησης ενάντια σε μισητά πρόσωπα ή δημόσια χτίρια, με τα οποία 
συνδέονται μόνο μισητές αναμνήσεις, όχι μόνο πρέπει ν’ ανέχονται αυτά 
τα παραδείγματα, μα πρέπει και να πάρουν οι ίδιοι στα χέρια τους την 
καθοδήγηση τους». 

Σχετικά με τη διαφωνία τους με τον επαναστατικό ελιτισμό που οδηγεί 
στη δικτατορία, ας αναφέρουμε ένα απόσπασμα από τους “Ταξικούς 
Αγώνες στη Γαλλία 1848-1850”, του Μαρξ: «Πέρασε ο καιρός των αιφνι¬ 
διασμών, των επαναστάσεων που γινόταν από μικρές συνειδητές μειο- 
ψηφίες επικεφαλής όχι συνειδητοποιημένων μαζών. Εκεί όπου πρόκειται 
για μια ολοκληρωτική μετατροπή της κοινωνικής οργάνωσης, εκεί πρέπει 
να πάρουν μέρος οι ίδιες οι μάζες, πρέπει οι ίδιες να έχουν κιόλας κα¬ 
ταλάβει για τι πρόκειται, γιατί δίνουν το αίμα τους και τη ζωή τους».(από 
την εισαγωγή του'Ενγκελς το 1895). 

Αυτά τα λίγα για να σπάσουν ορισμένοι μύθοι, μαρξιστικοί και αναρχικοί. 


Και μια διευκρίνιση: 

Όταν στη σελ.Ι3 του προηγούμενου τεύχους γράφει πως: «ο ταξικός 
πόλεμος συμβαίνει ανεξάρτητα από τη συνείδηση των συμμετεχόντων», 
εννοείται πως ο ταξικός πόλεμος λαμβάνει χώρα έτσι κι αλλιώς, ακόμα 
κι αν οι συμμετέχοντες δεν το συνειδητοποιούν. Η διατύπωση μπορεί 
να δημιουργήσει την λανθασμένη εντύπωση πως η συνείδηση δεν παίζει 
ρόλο στον πόλεμο, πράγμα που είναι ψευδές. Η συνείδηση, οι ιδέες κλπ. 
είναι τμήμα της ιστορικής ύλης, του υλικού κόσμου και μετατρέπονται σε 
υλική δύναμη κάτω από ορισμένες προϋποθέσεις. 

Αυτά. 

ΕΚΛΕΙΨΗ ΚΑΙ ΕΠΑΝΕΜΦΑΝΙΣΗ ΤΗΣ ΠΡΟΛΕΤΑΡΙΑΚΗΣ 
ΑΝΤΑΡΣΙΑΣ 


«Ουδείς πρόεδρος των Ηνωμένων Πολιτειών διαπίστωσε κατά την ετήσια, 
σφαιρική επισκόπηση της κατάστασης του Έθνους περισσότερο ευοίωνες 
προοπτικές απ’ αυτές που εμφανίζονται σήμερα. Στο εσωτερικό υπάρχει 
ηρεμία και ικανοποίηση [...] έχουμε πίσω μας την πλέον παρατεταμένη πε¬ 
ρίοδο ευημερίας» 

Κ. Κούλιτς, Πρόεδρος των Η.Π.Α., δέκα μήνες πριν το κραχ του 1929. 


«Το πρόβλημα της πρόληψης των κρίσεων έχει πλέον πρακτικά λυθεί και 
συνεπώς αποκλείονται κατά τις μελλοντικές δεκαετίες» 

Ρόμπερτ Λούκας: Πρόεδρος της Αμερικανικής'Ενωσης Οικονομολόγων,2003 


«Είναι καταδικασμένος ο καπιταλισμός; Ίσως...» 

Νουριέλ Ρουμπίνι: διάσημος αμερικάνος οικονομολόγος. 


«Αν έγραφα ένα μυθιστόρημα για την κρίση θα άρχιζε κάπως έτσι: Ξημέρωσε 
μια υπέροχη μέρα, τα πτώματα χιλιάδων τραπεζιτών και χιλιάδων υπουργών 
κρέμονταν από τα φανάρια στην Πλάθα Μαγιόρ». 

Λούις Σεπούλβελα, χιλιανός λογοτέχνης. 


I. 

Μετά την τελευταία κρίση υπερσυσσώρευσης που ξεκίνησε το 2008 
στις Η.Π.Α. και συνεχίζεται μέχρι σήμερα με διάφορες μορφές (εσχά¬ 
τως και έως κρίση χρέους των δυτικών κρατών), είναι φανερό πως πλέον 
ζούμε σε συνθήκες καθολικής κρίσης αναπαραγωγής του υπάρχοντος 
5Τ3ίυ$ ςυο, όχι μονάχα στο επίπεδο της λεγάμενης οικονομίας, αλλά σε 
όλες τις εκφάνσεις τις κοινωνικής ζωής.Ή ύπαρξη της αστικής κοινωνίας 


I «Η κρίση θα πρέπει να γίνεται αντιληπτή ως ένα κοινωνικό, και όχι οικονομικό, 
φαινόμενο, ως κρίση της κοινωνικής σχέσης μεταξύ κεφαλαίου και προλεταριάτου. 
Όταν η κρίση της καπιταλιστικής κοινωνικής σχέσης βαθαίνει και γίνεται εξεγερτική, 
η δραστηριότητα του προλεταριάτου μεταβάλλεται ποιοτικά απ’ αυτήν που είχε στη 

αμφισβητείται όλο και πιο απειλητικά, ή πιο ορθά: η κρίση διευρύ¬ 
νει τα πλαίσια μέσα στα οποία μπορεί να πραγματωθεί η ολική επίθεση 
στην αστική κοινωνία. Με την αυξανόμενη φτωχοποίηση που προκαλεί 
σε διάφορα κοινωνικά κομμάτια συμβάλει στην παραπέρα όξυνση του 
κοινωνικού/ ταξικού ανταγωνισμού και στην εξελικτική δημιουργία μιας 
κατάστασης: «στην οποία η πάλη ενάντια στις κοινωνικές σχέσεις δε θα 
αποτελεί μάταιη υπόθεση λίγων, αλλά πρακτική δραστηριότητα πολλών. 
Βαθαίνει το χάσμα ανάμεσα στο πραγματικό και στο εφικτό κι έρχεται 
ακόμα πιο έντονα στο προσκήνιο η αντίθεση ανάμεσα σε αξία και αξία 
χρήσης». * 2 

Ο καπιταλισμός αδυνατεί πλέον να εγγυηθεί ακόμα και τη στοιχειώδη 
αναπαραγωγή της βιολογικής ύπαρξης ενός τεράστιου κομματιού της 
ανθρωπότητας. Κι αυτό δε συμβαίνει μονάχα στις χώρες της καπιταλι¬ 
στικής περιφέρειας και στο λεγόμενο “Τρίτο Κόσμο”, ο οποίος ούτως ή 
άλλως βρίσκεται σε μια μόνιμη και σταθερή κατάσταση “κρίσης”, βιώνο- 
ντας το μαρτύριο του Φινέα 3 , αλλά επεκτείνεται ακόμα και στις χώρες 


συνηθισμένη πορεία της ταξικής πάλης, η οποία δε σταματά ποτέ, ούτε και σε περι¬ 
όδους ευημερίας». (Βι*υηο Αδΐαη&η: Δραστηριότητα κρίσης και κομμουνιστικοποίηση, 
μτφ πρακτορείο ΚίοΐθΓδ και ΒΙ^υπΊδεΗθη) 

Για μια ακόμη φορά να τονίσουμε πως προλετάριους δε θεωρούμε μονάχα τους εργά¬ 
τες, αλλά κι αυτούς που μετέχουν σε άλλους τομείς της αναπαραγωγής του καπιταλισμού 
(π.χ. μαθητές, φοιτητές, φαντάρους, νοικοκυρές, άεργους, παραβατικούς κτλ), οι οποίοι 
μη έχοντας άλλο μέσο επιβίωσης πέρα απ’ την εργατική τους δύναμη (ασχέτως αν την 
ενεργοποιούν ή όχι), χάνουν τον έλεγχο της ίδιας τους της ζωής σ’ ένα καθεστώς καθο¬ 
λικής ετερονομίας. 

2 Φίλες και φίλοι της αταξικής κοινωνίας: Θέσεις για την κρίση. Μτφ οο§ΙιηοΓτΐ.ννοΓάρΓθδ5.εοΓη 
Το εμπόρευμα, όπως πρώτος ο Αριστοτέλης έχει τονίσει, έχει διπλή φύση. Απ’ τη μια γί¬ 
νεται μέσο για προσπορισμό κέρδους μέσα απ’ τις εμπορευματικές σχέσεις (ανταλλακτι¬ 
κή αξία)κι απ’ την άλλη γίνεται μέσο για την ικανοποίηση μιας ανάγκης ή για την άντληση 
μιας απόλαυσης (αξία χρήσης). 

3 Ο μάντης Φινέας τιμωρήθηκε με τύφλωση επειδή αποκάλυψε τις βουλές του Δία. Βα¬ 
σανίζονταν διαρκώς απ’ την πείνα, αφού οι Άρπυες του άρπαζαν το μεγαλύτερο μέρος 
της τροφής του. 

Σήμερα, την ίδια ώρα που χίλιοι καπιταλιστές κατέχουν περισσότερο πλούτο από 3,5 
δισεκατομμύρια ανθρώπους, περίπου I δις άνθρωποι υποσιτίζονται και ζουν σε τρώγλες 
ή παραγκουπόλεις. Κι αυτό συμβαίνει ενώ η παραγωγή τροφής έχει τριπλασιαστεί τα 
τελευταία χρόνια κι απ’ το 1950 το παγκόσμιο ΑΕΠ έχει εκτοξευθεί σε δυσθεώρητα ύψη, 
εν σχέσει με τον παγκόσμιο πληθυσμό, γεγονός που διαψεύδει στην πράξη τις παπαριές 
του μαλθουσιανισμού. Την ίδια ώρα που το 15% του παγκόσμιου πληθυσμού συσσωρεύει 
το 80% του παγκόσμιου εισοδήματος, 1,2 δις άνθρωποι ζουν με λιγότερο από I δολάριο 
την ημέρα και 4 απ’ τα 6,6 δις του παγκόσμιου πληθυσμού επιβιώνουν με I ως 8 δολάρια. 
Εκατομμύρια βρέφη και παιδιά δολοφονούνται κάθε χρόνο με το μαρτύριο της πείνας ή 

του καπιταλιστικού κέντρου.Ένας Τρίτος Κόσμος χτίζεται με γρήγορους 
ρυθμούς μέσα στην ίδια τη Δύση. 

Στη μεγαλύτερη οικονομία του κόσμου, αυτή των Η.Π.Α., τον Απρίλη 
του 2011, 46 εκατομμύρια άνθρωποι - το 15% του πληθυσμού- σιτίζονταν 
με ειδικά κουπόνια διατροφής, κάτι που θυμίζει έντονα την πολιτική των 
συσσιτίων της δεκαετίας του 1930. Και η κατάσταση για το αμερικάνι¬ 
κο προλεταριάτο αναμένεται να χειροτερεύσει μετά τη συμφωνία του 
Αυγούστου του 2011, ανάμεσα στη δημοκρατική και ρεπουμπλικανική 
φράξια του κεφαλαίου για την αύξηση του ορίου χρέους πέραν των 14,3 
τρις δολαρίων, η οποία προβλέπει περικοπές στις κοινωνικές δαπάνες 
(“κοινωνικό μισθό”) ύψους ενός τρις δολαρίων. Την ίδια ώρα σε μια πρω¬ 
τοφανή αναδιανομή του εισοδήματος από τα κάτω προς τα πάνω, έχουν 
δοθεί 8,5 τρις δολάρια σε τράπεζες και επιχειρήσεις, ώστε να μην χρεο¬ 
κοπήσουν. Ο κρατικός παρεμβατισμός που τόσο δαιμονοποιήθηκε από 
τους “ταλιμπάν της αυτορυθμιζόμενης αγοράς”, τώρα γίνεται ευλογία για 
την κοινωνικοποίηση των καπιταλιστικών ζημιών: τα κέρδη ιδιωτικά και 
οι ζημιές κοινωνικές! 

Ακόμα ένα δείγμα κοινωνικοποίησης των ζημιών που προκαλούν οι 
καπιταλιστές είναι οι οικολογικές καταστροφές. * * * 4 Η οικολογική κρίση 


λόγω της ελλιπούς ιατρικής περίθαλψης. Ο Ζαν Ζιγκλέρ, στέλεχος του ΟΗΕ και γνωστός 

κοινωνιολόγος, λέει χαρακτηριστικά: «Κάθε παιδί που πεθαίνει απ’ την πείνα, πεθαίνει 
δολοφονημένο». Τον Ιούλη του 2011, μέσα σε λίγες μονάχα μέρες, τριάντα χιλιάδες παιδιά 

πέθαναν απ’ το λιμό στο Κέρας της Αφρικής. Αυτά προφανώς είναι ψιλά γράμματα και 
«ζήτημα επιλογής» για τις Μαρίες Αντουανέτες του νεοφιλελευθερισμού και του νεομη- 
δενισμού... 

4 Σε αντίθεση με τη μυθολογία που θέλει τον Μαρξ ως άνευ όρων οπαδό της ανάπτυξης, 
ο ίδιος είχε καταγγείλει την καταστροφή της φύσης έναν αιώνα πριν την εμφάνιση του 
οικολογικού κινήματος, μιλώντας για την ανεπανόρθωτη ρήξη που έφερε ο καπιταλισμός 
στο «μεταβολισμό της Φύσης». Έγραφε στο Κεφάλαιο: « Κάθε πρόοδος στην κεφαλαι¬ 
οκρατική γεωργία είναι πρόοδος ,όχι μόνο στην τέχνη της εκμετάλλευσης του εργαζο¬ 
μένου, αλλά και στην τέχνη απογύμνωσης του εδάφους.Κάθε πρόοδος στην τέχνη της 
προσωρινής αύξησης της γονιμότητας του είναι πρόοδος στην καταστροφή των μόνιμων 
πηγών γονιμότητας. Όσο περισσότερο μια χώρα[...] αναπτύσσεται στη βάση της μεγάλης 
βιομηχανίας, τόσο πιο γρήγορα ολοκληρώνεται αυτή η διαδικασία καταστροφής» (1867). 
ΟΈνγκελς εννιά χρόνια αργότερα έγραφε: «Εν συντομία, το ζώο χρησιμοποιεί μονάχα τη 
φύση και της προκαλεί αλλαγές απλά με την παρουσία του. Ο άνθρωπος τη μεταβολίζει 
και τη χρησιμοποιεί για τους σκοπούς του, κυριαρχεί πάνω της με την εργασία [...] Ας μην 
κολακευόμαστε όμως και πολύ με τις ανθρώπινες νίκες πάνω στη φύση. Για κάθε τέτοια 
νίκη, η φύση εκδικείται. Κάθε μια απ’ αυτές τις νίκες έχει, σε πρώτο χρόνο, συνέπειες που 
έχουμε υπολογίσει, αλλά σε δεύτερο και τρίτο χρόνο έχει εντελώς απρόβλεπτα αποτε¬ 
λέσματα^.] Κι έτσι κάθε βήμα μας θυμίζει ότι καθόλου δεν κυριαρχούμε πάνω στη φύση, 



που βιώνουμε σήμερα είναι αδιαχώριστο τμήμα της καθολικής και γε- 
νικευμένης συστημικής σήψης. Πέρα από τη σταθερή και αμετακίνητη 
καταστροφή του φυσικού περιβάλλοντος για τη διατήρηση ενός ενεργο- 
βόρου τρόπου ζωής που αντιστοιχεί στον “μετά- προτεσταντικό” υπερ¬ 
καταναλωτικό δυτικό καπιταλισμό, βλέπουμε και μια αλυσίδα μικρών ή 
μεγάλων οικολογικών κρίσεων που προκαλούνται από τη συμπίεση του 
κόστους παραγωγής, επομένως από το δραστικό περιορισμό των μέ¬ 
τρων ασφαλείας, χάριν της μέγιστης δυνατής κεφαλαιοκρατικής κερδο¬ 
φορίας. Ο βωμός της, με κάθε μέσο, αμετροφαγίας των αφεντικών απαι¬ 
τεί και τις απαραίτητες θυσίες: το πυρηνικό «ατύχημα» στη Φουκοσίμα 
της Ιαπωνίας και η έκρηξη σε πλωτή δεξαμενή της Ιαπωνίας και η έκρηξη 
σε πλωτή δεξαμενή της Β.Ρ. στον κόλπο του Μεξικού είναι δύο πρόσφα¬ 
τα δείγματα. Στον ίδιο βωμό εκπορνεύεται και η σύγχρονη ιερόδουλη 
Επιστήμη, με την ολοκληρωτική της υπαγωγή στο Κεφάλαιο. 

Είναι φως φανάρι: οι παρούσες αντικειμενικές συνθήκες είναι εκρηκτι¬ 
κές. Μόνο όσοι είναι τυφλωμένοι από την ιδεολογία (την ψευδή συνείδη¬ 
ση) δεν το βλέπουν. Τι γίνεται, όμως, με τον πυροκροτητή; Οι άνθρωποι 
δεν είναι τυφλά ενεργούμενα των αντικειμενικών συνθηκών. Είναι αυτοί 
οι ίδιοι που δημιουργούν την Ιστορία τους, μέσα από την πρακτική τους 
δραστηριότητα. Η υλική πραγματικότητα ως οργανική ενότητα των ήδη 
διαμορφωμένων αντικειμενικών συνθηκών και της δραστηριότητας των 
υποκειμένων, δεν είναι μια συνθήκη αιώνια και αμετάβλητη. Οι άνθρωποι 
μεταβάλλουν την πραγματικότητα που τους περιβάλλει και που μέσα της 
διαμορφώνονται, όχι αυθαίρετα, αλλά επενεργώντας σ’ αυτήν ως ιστορικά 
υποκείμενα. 

Οι αντικειμενικές συνθήκες είναι το έδαφος πάνω στο οποίο οι άνθρω¬ 
ποι ως ιστορικά /δρώντα υποκείμενα καλλιεργούν την όποια δραστηριό¬ 
τητα τους (ακόμα και την παθητικότητα τους!). Και η καθολική συστημική 
κρίση αποτελεί ένα γόνιμο έδαφος για να αναπτυχθεί μια επαναστατική 
δραστηριότητα του προλεταριάτου, χωρίς φυσικά αυτό να σημαίνει πως 
υπάρχει μια μηχανιστική κίνηση προς την Κοινωνική Επανάσταση. 

Τι γίνεται, λοιπόν, σήμερα με το ιστορικό υποκείμενο * * 5 της σύγχρονης 
κοινωνικής Επανάστασης; 

όπως ο καταχτητής κυριαρχεί πάνω σ’ ένα ξένο λαό, μα ότι με τη σάρκα, τα κόκκαλα και 

τον εγκέφαλό μας ανήκουμε σ’ αυτήν και βρισκόμαστε μέσα της». 

5 Στην αγωνιώδη αναζήτηση του «επαναστατικού υποκειμένου» οι περισσότεροι πέσα¬ 
με στη μεταφυσική παγίδα του ορισμού ενός αμετάβλητου υποκειμένου: της εργατικής 

II. 


Η κρίση του κεϋνσιανισμού που ξέσπασε στις αρχές της δεκαετίας 
του 70 είναι ένα σημείο καμπής για το δυτικό προλεταριάτο. Κατά σα¬ 
τανική σύμπτωση η κρίση του 1973 ξέσπασε ακριβώς εκατό χρόνια μετά 
την έναρξη της Μεγάλης'Υφεσης, η οποία διήρκησε 23 ολόκληρα χρό¬ 
νια! Τότε ο δυτικός καπιταλισμός διασώθηκε μέσω του ιμπεριαλισμού 
και αποικιοκρατικής επέκτασης. Τη δεκαετία του 1970 η απάντηση του 
Κεφαλαίου ήρθε μέσα από τη νεοφιλελεύθερη επίθεση, που κορυφώ- 
θηκε μετά την οριστική κατάρρευση του γραφειοκρατικού κρατικού κα¬ 
πιταλισμού (1989-91). Η αντικατάσταση του συγκεντρωτικού φορντικού 
μοντέλου παραγωγής με τη δύσκαμπτη πυραμιδική ιεραρχία του, από 
τον μεταφορντισμό με τις “ευέλικτες” μεθόδους, μετέβαλλε άρδην το 
έδαφος πάνω στο οποίο αναπτύσσονταν η προλεταριακή ανταρσία, δι¬ 
αφοροποιώντας ταυτόχρονα και τα βασικά χαρακτηριστικά γνωρίσματα 
του προλεταριάτου. 

Ο μεταφορντισμός με την ελαστικοποίηση της εργασίας δημιούργησε 
μια αναλώσιμη εργατική τάξη καταδικασμένη να ζει μεταξύ εργασίας και 
ανεργίας (πληρωμένης και απλήρωτης μιζέριας) και υπερεκμετάλλευσης: 
«το ιδανικό θα ήταν η εξασφάλιση απόλυτης, ει δυνατόν, “ευελιξίας” με 
τον εκφυλισμό της εργατικής τάξης σε ασπόνδυλη “μάζα” ατομικών που¬ 
λητών εργατικής δύναμης, μοναχικών ξένων σ’ ένα τυφλό αγώνα επιβίω¬ 
σης “όλων ενάντιων όλων”. Φυσικά αυτό το ιδανικό απέχει πολύ από το 
να έχει επιτευχθεί, ή και πιθανότατα δε θα ολοκληρωθεί ποτέ. Ως τάση, 
όμως, έχει σημειώσει σοβαρά βήματα και αποτελεί μια από τις κύριες, 
υλικές βάσεις της απολυταρχικής μορφής». 6 


τάξης στο μαρξισμό ή των ίδιων των «επαναστατών» στον αναρχοατομικισμό (σπουδαία 
ανακάλυψη να ορίζεις τον ίδιο τον εαυτό σου ως επαναστατικό υποκείμενο!). Το ίδιο 
πράξαμε κι εμείς όταν στο αυτοκριτικό κείμενο του 7ου τεύχους ορίσαμε ως επαναστα¬ 
τικό υποκείμενο το «επαναστατικό υποκείμενο» γενικά κι αόριστα. Υπάρχουν εν δυνάμει 
και εν ενεργεία υποκείμενα. Το προλεταριάτο είναι δυνάμει επαναστατικό υποκείμενο, 
λόγω των ίδιων των συνθηκών της ύπαρξής του. Μετατρέπεται σε εν ενεργεία υποκείμενο 
εκείνο το τμήμα του (ως άτομα, ως ομάδες και ως τάξη την ίδια στιγμή) όταν ενεργοποιεί 
την λανθάνουσα επαναστατικότητα του και από αντικείμενο της παραγωγής και αναπα¬ 
ραγωγής του καπιταλισμού, μετατρέπεται σε υποκείμενο της επανάστασης, από τάξη 
καθεαυτή γίνεται τάξη διεαυτή. Αυτή είναι και η αναγκαία μετάβαση για την καταστροφή 
κάθε τάξης, άρα και κάθε ιεραρχίας. 

6 Βλ Πέτρος Παπακωνσταντίνου: «Το χρυσό παραπέτασμα: η γέννηση του ολοκληρωτι¬ 
κού καπιταλισμού» εκδ. Α.Α. Λιβάνη 

Η συγκεντρωτική εργασία στο φορντισμό, παρά τον υψηλό βαθμό εν¬ 
σωμάτωσης της εργατικής τάξης, συνένωνε τους εργαζόμενους εναντίον 
της. Η αναδιάρθρωση της παραγωγής, όμως, κατακερμάτισε σε μεγάλο 
βαθμό το εργατικό προλεταριάτο, μείωσε τη συγκέντρωση ανά εργα¬ 
σιακό χώρο, διαλύοντας σταδιακά το μαζικό εργατικό κίνημα που άκ¬ 
μασε τις προηγούμενες δεκαετίες. Η αντικατάσταση του εργάτη- μάζα 
του φορντισμού, με τα ισχυρά συνδικάτα, τα δυνατά διαπραγματευτικά 
όπλα και τη συλλογική / ταξική κουλτούρα, από το μεμονωμένο εργάτη- 
λάστιχο του αποκεντρωμένου μεταφορντισμού, οδήγησε στη σταδιακή 
κατάργηση των συλλογικών διαπραγματεύσεων (αλλά και του ξεπερά¬ 
σματος τους, που εμφανίστηκε στη δεκαετία του 60 και 70 ως “άρνηση 
εργασίας”): “ελεύθερος”ο εργάτης πλέον πουλάει την εργατική του δύ¬ 
ναμη “διαπραγματευόμενος” με τον καπιταλιστή ως μεμονωμένο άτομο. 
Ακόμα και τα ρεφορμιστικά ή κίτρινα συνδικάτα απαξιώνοντας ο ρόλος 
τους μειώνεται στην τυπική επικύρωση προαποφασισμένων επιλογών. Η 
τελευταία νησίδα παλαιού τύπου ρεφορμιστικού συνδικαλισμού, αυτή 
του δημόσιου τομέα κατεβάζει κι αυτή τα βρακιά αμαχητί. Φυσικά, δε 
θρηνούμε τη χρεοκοπία του συνδικαλισμού. Η χρεωκοπία όμως αυτή 
δε προήλθε από τ’ αριστερά, από το επαναστατικό προλεταριάτο, αλλά 
από τα δεξιά, από τη νεοφιλελεύθερη επίθεση. 

Ο εργάτης πια δεν αντιμετωπίζει, μέσα σ’ αυτό το πλαίσιο, τον εαυτό 
του ως τάξη, αλλά ως απλό ξεκομμένο άτομο, ως μεταφυσικό / καθαρό 
άτομο. Δεν αντιμετωπίζει το αφεντικό του ως τάξη εναντίον τάξης, αλλά 
ως άτομο εναντίον τάξης. Ακόμα και η “άρνηση εργασίας” άρχισε να εμ¬ 
φανίζεται πλέον μοναχά ως ατομική λύση εξόδου από τη μισθωτή σχέση 
και όχι ως πολυπλόκαμη διαδικασία κατάργησης της μισθωτής εργασίας 
από τη συλλογική προλεταριακή δράση. 

Η απαξίωση του εμπορεύματος- Εργατική Δύναμη κρύβει κι έναν τε¬ 
ράστιο κίνδυνο για το ίδιο το Κεφάλαιο: μια κρίσης υπερπαραγωγής / 
υποκατανάλωσης. Για την αποφυγή μιας τέτοιας κρίσης το Κεφάλαιο 
αύξησε δραστικά τη διαθεσιμότητα πίστωσης για το δυτικό προλετα¬ 
ριάτο, γεννώντας μια συνακόλουθη κουλτούρα υπερκατανάλωσης μέσω 
δανεισμού 7 . Το εύρημα δεν ήταν καινούργιο. Τη δεκαετία του 1920 το 


7 Εδώ θα πρέπει να αποφύγουμε μια ηθικίσχικη κριτική του καταναλωτισμού, που ου¬ 
σιαστικά προτάσσει έναν ασκητισμό που ταιριάζει σε μια φεουδαρχική νοοτροπία. Δεν 
υπάρχει τίποτε το κακό στην κατανάλωση αξιών χρήσης. Το ζήτημα είναι με ποιούς 

Κεφάλαιο θέλησε ν’ αντικαταστήσει τον παραδοσιακό “προτεσταντικό” 
καπιταλισμό του συντηρητισμού και της αποταμίευσης με την κουλτού¬ 
ρα της ξέφρενης κατανάλωσης. Οι αιτίες ήταν περίπου οι ίδιες : στοκ 
εμπορευμάτων συσσωρευόταν στις αποθήκες και στα εργοστάσια και 
έπρεπε οπωσδήποτε να πωληθούν. Η επικοινωνιακή επίθεση ξεκίνησε: 
«το μυστικό της οικονομικής ευμάρειας είναι η οργανωμένη δημιουργία 
της μη ικανοποίησης», έλεγε ο Τσαρλς Κέτεριγκ της Τζένεραλ Μότορς. 
«Οι πολυτέλειες για τους εύπορους πρέπει να μεταβληθούν σε ανάγκες 
για τις φτωχότερες τάξεις», συμπλήρωνε η Χέιζελ Κιρκ. Οι επιχειρήσεις 
ξεκινούν οι ίδιες να δημιουργούν τις ανάγκες που θέλουν να καλύψουν: 
«όταν έχεις το εμβόλιο ανακαλύπτεις τη βλογιά για να το πουλήσεις» * * 8 , 
έλεγε ο αμερικάνος οικονομολόγος Τζων Γκαλμπρέιθ.Ίσως το πιο χαρα¬ 
κτηριστικό παράδειγμα κατασκευασμένης ανάγκης είναι η εοοϊ οοΐδ, η 
οποία μετατράπηκε από φαρμακευτικό σκεύασμα για τον πονοκέφαλό, 
στο πιο διάσημο αναψυκτικό του πλανήτη! 

Η μεγέθυνση της αγοραστικής δύναμης που θα λειτουργούσε ανα¬ 
σταλτικά για το ξέσπασμα μιας κρίσης υπερπαραγωγής έγινε μέσω της 
καταναλωτικής πίστης: η αγορά με δόσεις μετατράπηκε σε εθισμό. Το 
“πείραμα” όμως, έληξε άδοξα μετά το κραχ του 1929. 

Η σύγχρονη εφαρμογή της διέγερσης της κατανάλωσης μέσω του δα¬ 
νεισμού μπορεί να κάλυψε για ένα μεγάλο διάστημα τον ορατό κίνδυνο 
μια κρίσης που θα προκαλούσε η απαξίωση του εμπορεύματος- Εργατική 
δύναμη, αλλά το έκανε μόνο προσωρινά. Απλώς μετατόπισε την κρίση: 
«Ο υπερβολικός δανεισμός νοικοκυριών κι επιχειρήσεων, χαρακτηρι¬ 
στικός σε εποχές οικονομικής άνθησης, μετατρέπει τη συσσώρευση σε 
υπερσυσσώρευση. Οι κρίσεις αναστέλλονται, μόνο για να εκδηλωθούν 
πιο βίαια. Τα διογκούμενα χρέη επιχειρήσεων και νοικοκυριών εγκυμο¬ 
νούν το “φαινόμενο ντόμινο” των αλυσιδωτών χρεοκοπιών εμπόρων 
και τραπεζών, με αντίκτυπο σε όλη την οικονομία». Τα επισφαλή δάνεια 
χαμηλής φερεγγυότητας δημιούργησαν ένα φαύλο κύκλο, προκαλώντας 


όρους γίνεται αυτή. Στον καπιταλισμό είναι οι άνθρωποι που καταναλώνονται απ’ τα 

εμπορεύματα... 

8 Χαρακτηριστικό είναι το παράδειγμα με το τεράστιο αλισβερίσι με τα εμβόλια του 
ιού της «γρίπης των χοίρων». Κάποτε ο Ιονέσκο, με μια δόση υπερβολής, αλλά και 
μια δόση αλήθειας, έγραφε στο «Ρινόκερο»: «Ζαν: Οι γιατροί εφευρίσκουν αρρώστιες 
που δεν υπάρχουν». Μπερενζέ: «Μπορεί. Αλλά αυτές που εφευρίσκουν ξέρουν και τις 
γιατρεύουν». 

απανωτές κρίσεις χρέους στα νοικοκυριά που αδυνατούσαν πλέον να 
αποπληρώσουν τα κερατιάτικα τους που τους φόρτωναν οι τράπεζες. 
Γι’ αυτό και η κρίση του 2008 ξεκίνησε ως αδυναμία αποπληρωμής των 
στεγαστικών δανείων των Η.Π.Α. 9 

Παράλληλα με την πολιτική δανεισμού στο δυτικό προλεταριάτο, είχα¬ 
με και την ένταση της διεθνοποίησης του Κεφαλαίου, που έσπαγε κάθε 
εθνικό φραγμό. Με τη μέθοδο του ουΐ$ουΓαη§ το Κεφάλαιο έσπρωξε 
την πιο βρώμικη πλευρά της παραγωγικής διαδικασίας στις χώρες τις 
περιφέρειας και στον Τρίτο Κόσμο, εκεί που θα μπορούσε ν’ αντλήσει 
πιο εύκολη υπεραξία (σχετική και απόλυτη) 10 , με πειθαρχημένη, υπάκουη 
και φθηνή εργατική δύναμη, ελαστικές εργασιακές σχέσεις και μηδαμινά 
ή αμελητέα έξοδα περίθαλψης, ασφάλισης κλπ.. αυτή η φυγή των κεφα¬ 
λαίων προς χώρες με μικρότερο κόστος εργασίας (παγκόσμιο κοινωνικό 
ντούμπιγκ), απαξίωσε παραπέρα το εμπόρευμα- Εργατική Δύναμη της 
Δύσης, αλλά μετέβαλε και την οικονομική διάρθρωση των χωρών του 
ανεπτυγμένου καπιταλισμού. 


9 Η κρίση των ενυπόθηκων στεγαστικών δανείων σε νοικοκυριά χαμηλού εισοδήματος 
(δυά πιτίθδ), ουσιαστικά ξεκίνησε τον Φλεβάρη του 2007, όταν η Η5ΒΟ ανακοίνωση πως 
εξ’ αιτίας των ανεξόφλητων δανείων θα περιορίσει το κέρδος της κατά 10,5 δις δολά¬ 
ρια. Στις 9 Αυγούστου του 2007 ακολούθησε πανικός όταν η ΒΝΡ Ρ&πδδδ ανακοίνωσε 
το πάγωμα τριών αμοιβαίων κεφαλαίων που περιέχουν δυά ππίθδ. Στις 16 Σεπτεμβρίου 
του 2008 η κρίση γιγαντώνεται με τη χρεωκοπία της 1_θήπΐ3η ΒγοϊΗθγ 5. Πάντως, όπως 
αναφέρει ο Τζέιμς Κένεθ Γκαλμπρέιθ (γιος του Τζον Γκαλμπρέιθ), ήδη απ’ το 2004 το ΡΒΙ 
προειδοποιούσε ανοιχτά την κυβέρνηση για «επιδημία διαφθοράς στην αγορά στεγαστι- 
κών δανείων». Για το ίδιο θέμα, ο αμερικάνος οικονομολόγος ΚίεΙίΕΓά ν/οΙίί γράφει πως 
η κρίση: «αναπτύχθηκε απ’ τα υπερβολικά επίπεδα χρέους των αμερικανών νοικοκυριών 
και επιχειρήσεων (κυρίως των χρηματοπιστωτικών επιχειρήσεων). Το κλειδί στην κρίση 
ήταν η στασιμότητα των μισθών από τα μέσα της δεκαετίας του ’70. Καθώς το κόστος 
του αμερικάνικου ονείρου διαρκώς αυξανόταν, ενώ δε συνέβαινε κάτι ανάλογο με τους μι¬ 
σθούς, τα νοικοκυριά δανειζόντουσαν πλέον όλο και περισσότερο (υποθήκες, πιστωτικές 
κάρτες, δάνεια για αυτοκίνητα, σπουδές). Τα χρέη συσσωρευόταν στη βάση της στασιμό¬ 
τητας των πραγματικών μισθών. Αυτή η μη βιώσιμη πιστωτική φούσκα έσκασε το 2007[...] 
Τα τεράστια κερδοσκοπικά κέρδη παρότρυναν τους χρηματοπιστωτές να δανείζονται σε 
ένα αυτοενισχυόμενο σπιράλ που ήταν ακόμα περισσότερο απαλλαγμένο από τα επίπε¬ 
δα χρέους των νοικοκυριών πάνω στα οποία ήταν βασισμένο. Η βάση όμως κατέρρευσε, 
καθώς εκατομμύρια αμερικάνοι εργαζόμενοι δε μπορούσαν πλέον να αποπληρώσουν τα 
χρέη τους. Το ίδιο έγινε και με τις χρηματοπιστωτικές φούσκες που είχαν «χτιστεί» πάνω 
σ’ αυτά τα χρέη» (Κ.ννοΙίί: «Οι παραλογισμοί της κρίσης», Ελευθεροτυπία 11/9/2011) 

10 Απόλυτη είναι η υπεραξία που αποσπάται μέσω της αύξησης του χρόνου εργασίας ή 
της μείωσης των μισθών, ενώ σχετική υπεραξία είναι αυτή που αποσπάται μέσω της αύξη¬ 
σης της παραγωγικότητας (με την εντατικοποίηση, τις τεχνολογικές καινοτομίες κλπ) 

Οι κενές θέσεις εργασίας στη Δύση καλύφθηκαν, εν μέρει κι όχι ολο¬ 
κληρωτικά, με την υπερδιόγκωση του τριτογενή τομέα της οικονομίας." 
Τα ενδιάμεσα κοινωνικά στρώματα, κινούμενα μεταξύ του προλεταριάτου 
και του Κεφαλαίου (μικροίδιοκτήτες, μικροαστοί, αυτοαπασχολούμενοι, 
“εργατική αριστοκρατία” κλπ.) συγκρότησαν μια ισχυρή μικροαστική 
τάξη με όλη την κουλτούρα του συντηρητισμού και της αναρρίχησης που 
κουβαλά. Η ιδεολογία της ταξικής κινητικότητας, της ανέλιξης με το κοι¬ 
νωνικό ασανσέρ, κυριάρχησε όχι μονάχα στους μικροαστούς αλλά και σ’ 
ένα μεγάλο τμήμα των κατώτερων τάξεων, 12 μια και οι κοινωνικές τάξεις 
δεν είναι κάστες, ούτε χωρίζονται από ιδεολογικά σινικά τείχη. Η ηγεμο¬ 
νία της μικροαστικής ιδεολογίας διαχύθηκε και σ’ ένα σημαντικό κομμάτι 
του προλεταριάτου. 

Ανακεφαλαιώνοντας: Όλες οι μεταβολές που ήρθαν με τη νεοφιλελεύ¬ 
θερη / μεταφορντική αναδιάρθρωση (κατακερματισμός του προλεταρι¬ 
άτου, αύξηση της πίστωσης, “φυγή” του Κεφαλαίου στη χρηματοπιστω¬ 
τική σφαίρα, καπιταλιστική διεθνοποίηση, παγκοσμιοποίηση κλπ.) είχαν 
τρεις βασικές επιπτώσεις: 

1) Αν και επέτρεψαν στο Κεφάλαιο να ξεπεράσει την κρίση της δεκα¬ 
ετίας του 70, δημιούργησαν ένα μοντέλο συσσώρευσης που οδήγησε 
νομοτελειακά στην τρέχουσα κρίση. 

2) Μετέβαλλαν άρδην το έδαφος πάνω στο οποίο αναπτύσσονταν οι 
αγώνες του προλεταριάτου. Η συλλογική κουλτούρα αλλοιώθηκε, οι 
σχέσεις ταξικής αλληλεγγύης αντικαταστήθηκαν από το φιλοτομαριστι- 
κό μικροαστικό ατομικισμό. Κυριάρχησε η νοοτροπία της ατομικής λύ¬ 
σης στα προβλήματα και η παραδοσιακή προλεταριακή κουλτούρα της 
Αλληλεγγύης, της Αντίστασης και της ενεργητικότητας αντικαταστάθηκε 
σε μεγάλο βαθμό (αλλά όχι ολοκληρωτικά!) από τη μικροαστική κουλ¬ 
τούρα της κοινωνικής ανέλιξης, της παθητικότητας και του υπερκατανα- 
λωτισμού μέσω δανεισμού. 


11 Χαρακτηριστικά στις ΗΠΑ το 1870 υπήρχαν μόλις 3 εκατομμύρια εργαζόμενοι στον 
τομέα των υπηρεσιών, ενώ τη δεκαετία του 1990 ξεπέρασαν τα 90 εκατομμύρια. 

12 Αν και η ταξική κινητικότητα είναι κύριο χαρακτηριστικό των μεσοστρωμάτων, ωστόσο 
στον ανεπτυγμένο δυτικό καπιταλισμό αφορά και την εργατική τάξη(όχι όμως στη διά¬ 
σταση που της δίνουν οι διάφορες αντικοινωνιστικές ιδεολογίες των τελευταίων χρόνων) 

III. 


Η έκλειψη της προλεταριακής ανταρσίας, φυσικά, ήταν μερική και όχι 
ολική. Η νεοφιλελεύθερη αναδιάρθρωση δεν έγινε χωρίς αντίσταση στις 
χώρες του καπιταλιστικού κέντρου.Ίσως το πιο χαρακτηριστικό δείγμα 
ήταν η άγρια απεργία των βρετανών ανθρακωρύχων, που κράτησε για 
έναν ολόκληρο χρόνο (1984-85). Η ήττα των ανθρακωρύχων σήμανε και 
την υποχώρηση του βρετανικού εργατικού κινήματος, που από τότε δεν 
έχει συνέλθει ολοκληρωτικά. Το 1985 η Αγγλία έζησε και τις πιο άγριες 
μητροπολιτικές ταραχές με αφορμή τη δολοφονία από μπάτσους μιας 
γυναίκας καραϊβικής καταγωγής. Χρειάστηκαν 26 ολόκληρα χρόνια για 
να επαναληφθούν παρόμοια γεγονότα... 

Αλλά και άλλες χώρες της Ευρώπης έζησαν μητροπολιτικές ταραχές 
και άγριες απεργίες (Γαλλία, Ελλάδα κλπ.), ενώ στις Η.Π.Α. ο αποτυχημέ¬ 
νος ηθοποιός και επιτυχημένος λακές του Κεφαλαίου, Ρόναλντ Ρέιγκαν 
καθάρισε με το εργατικό κίνημα απολύοντας σε μια νύχτα όλους τους 
απεργούς του συνδικάτου ελεγκτών εναέριας κυκλοφορίας και προσέ- 
λαβε στη θέση τους απεργοσπάστες. Από τότε το αμερικάνικο εργατικό 
κίνημα, ένα κίνημα με σπουδαία και ριζοσπαστική παράδοση από τον 
19ο αιώνα, δεν έχει σαλέψει... 

Η νεοφιλελεύθερη παγκοσμιοποίηση προκάλεσε και ογκώδεις διαδη¬ 
λώσεις και ταραχές σε πολλά μέρη της Δύσης (Σηάτλ, Γένοβα, Πράγα, 
Θεσσαλονίκη), πνίγηκαν όμως στο πέλαγος των αντιφάσεων τους. 

Η κατάσταση στην καπιταλιστική περιφέρεια ήταν σταθερά έκρυθμη. 
Βίαιες εξεγέρσεις συγκλόνισαν χώρες σαν την Αλβανία, την Ινδονησία 
(που είχαμε και την πτώση του δικτάτορα Σουχάρτο), τη Βολιβία, τον 
Ισημερινό κλπ.. στο Μεξικό είχαμε την εξέγερση των Ζαπατίστας στην 
Τσιάπας το 1994, χρονιά έναρξης της ΝΑΡΤΑ, την εξέγερση στη γει¬ 
τονική Οαχάκα, το 2006 που ξεκίνησε από την απεργία των δασκάλων 
και τις ταραχές για τις τιμές των τροφίμων το 2007. Στην Αργεντινή η 
νεοφιλελεύθερη φούσκα του “οικονομικού θαύματος” έσκασε το 2001, 
προκαλώντας εκτεταμένες ταραχές στο “λαμπερό παράδειγμα” του 
ΔΝΤ. Ο πρόεδρος του Ντε Λα Ρουά διέφυγε με ελικόπτερο από την 
Κάσα Ρουσάδα, πολιορκημένος από χιλιάδες διαδηλωτές, ενώ τρεις δι¬ 
αδοχικές κυβερνήσεις ανατράπηκαν από την εξέγερση, η οποία έληξε 
μετρώντας 27 νεκρούς. 

Βλέπουμε λοιπόν πως η περίοδος της νεοφιλελεύθερης επίθεσης δεν 
ήταν και τόσο ειρηνική, όσο την παρουσιάζουν οι διάφοροι καλοθε¬ 
λητές. Άλλωστε, η περίοδος ανάμεσα το 1970 και το 2008 κάθε άλλο 
παρά σταθερή υπήρξε στο οικονομικό επίπεδο: 124 τραπεζικές και 208 
νομισματικές κρίσεις, καθώς και 63 κρίσεις εθνικού χρέους δημιούργη¬ 
σαν έδαφος για την ανάπτυξη τέτοιων εξεγέρσεων. Η κρίση στο Μεξικό 
το “94, η ασιατική κρίση του “97-98, η ρωσική και βραζιλιάνικη κρίση 
το “98, η αργεντίνικη “99-2001 πυροδότησαν εντάσεις στις χώρες της 
καπιταλιστικής περιφέρειας. Εκεί θα ήταν άστοχο να μιλήσει κανείς για 
έκλειψη της προλεταριακής ανταρσίας. Στη δύση όμως τα πράγματα 
ήταν λίγο διαφορετικά.Όταν το 2001 στις ΗΠΑ έσκασε η χρηματιστηρι¬ 
ακή φούσκα και οι αποταμιευτές έχασαν τα 2/3 των καταθέσεων τους, 
δεν άνοιξε ρουθούνι. Το ίδιο έγινε και στην Ελλάδα δυο χρόνια νωρί¬ 
τερα. Οι αντιστάσεις του κατακερματισμένου προλεταριάτου μετά την 
ήττα της δεκαετίας του “80, ολοένα και αραιώνουν (επαναλαμβάνουμε: 
χωρίς όμως να εξαφανίζονται ολότελα). Η κρίση όμως στην καρδιά του 
καπιταλισμού είναι ένα σημείο καμπής. Το κεφάλαιο για να γλυτώσει το 
τομάρι του, για να ανοίξει ένα νέο κύκλο συσσώρευσης, επιτίθεται με 
πρωτοφανή λύσσα, όχι μόνο εναντίον του παγκόσμιου προλεταριάτου, 
αλλά και εναντίον και των δυτικών μεσοστρωμάτων που εξέθρεψε και 
γιγάντωσε, για να τα συμπιέσει και να τα προλεταριοποιήσει. 13 Ο κοινω¬ 
νικός- ταξικός ανταγωνισμός ολοένα και οξύνεται στις καπιταλιστικές 
μητροπόλεις, με κάθε αφορμή: η εξέγερση της νεολαίας και του επισφα¬ 
λούς προλεταριάτου στην Ελλάδα του “08 και οι διαρκείς απεργιακές 
συγκρούσεις (είτε σε κλαδικό επίπεδο, είτε σε κεντρικό, όπως με την 
απόπειρα εισβολής στο κοινοβούλιο στις 5 Μάη του 2010), οι φοιτητι¬ 
κές ταραχές σε Αγγλία, Ιταλία και Γαλλία, οι ογκώδεις διαδηλώσεις και 
συγκρούσεις στη Γαλλία 14 με αφορμή το ασφαλιστικό, οι απαγωγές αφε- 


13 Βλέπουμε στην Ελλάδα ιδιαίτερα βίαιους αγώνες συμπιεσμένων μεσοστρωμάτων, όπως 
και των ιδιοκτητών φορτηγών το καλοκαίρι του 2010 και των ιδιοκτητών ταξί το καλοκαίρι 
του 2011. Σ’ αυτές τις κατηγορίες υπάρχει μια έντονη διαστρωμάτωση ανάμεσα στους 
φτωχότερους αυτοαπασχολούμενους και τους πιο εύπορους , οι οποίοι κατέχουν πολ¬ 
λές άδειες φορτηγών ή ταξί. Οι πρώτοι είναι αυτοί που αγωνίστηκαν πιο μαχητικά, συ- 
γκρουόμενοι με μπάτσους, καταστρέφοντας γραφεία βουλευτών και ξυλοκοπώντας το 
Σεπτέμβρη του 2010 στη ΔΕΘ τον πρόεδρο του ΕΒΕΑ Μίχαλο. Οι δεύτεροι κατέχοντας τη 
συνδικαλιστική γραφειοκρατία ξεπούλησαν τους αγώνες, μιας και μπορούν πιο εύκολα να 
προσαρμοστούν στις νέες συνθήκες που δημιουργεί το άνοιγμα των επαγγελμάτων τους. 

14 Ανάμεσα σ’ ένα σωρό από μαλακίες, ο ευρωβουλευτής των πρασίνων και πρώην αναρ- 


19 



ντικών και διευθυντικών στελεχών στη Γαλλία και το Βέλγιο, οι ογκώδεις 
διαδηλώσεις σε διάφορες χώρες (από την Ουγγαρία ως το Ισραήλ, που 
πρώτη φορά βιώνει τέτοιου είδους διαδηλώσεις), οι συγκρούσεις στην 
Ισπανία με αφορμή το κόστος της επίσκεψης του πάπα, οι βίαιες συ¬ 
γκρούσεις με αφορμή οικολογικά ζητήματα στη Γερμανία, τη Νάπολη 
της Ιταλίας, τη Λευκίμη, την Κερατέα κλπ, είναι μερικά μονάχα δείγματα 
της ανάδυσης μιας νέας προλεταριακής και λαϊκής ανταρσίας στο δυτικό 
καπιταλισμό (ή τουλάχιστο σ’ ένα κομμάτι του). Αν το ξέσπασμα του 
ελληνικού Δεκέμβρη αιφνιδίασε την ευρωπαϊκή αστική τάξη αναγκάζο¬ 
ντας μέχρι και τον τερατώδη νάνο Σαρκοζί να αποσύρει όπως- όπως 
την εκπαιδευτική μεταρρύθμιση φοβούμενος το φαινόμενο ντόμινο, ο 
αγγλικός Αύγουστος όχι μόνο την αιφνιδίασε, αλλά και τη σόκαρε. Το 
σύνθημα των ελλήνων εξεγερμένων : «Είμαστε εικόνα από το μέλλον» 
αποδείχθηκε προφητικό. Όταν στις 6 Αυγούστου το ΊΙ οι μπάτσοι δολο¬ 
φόνησαν στο Τότεναμ τον 29 χρόνο Μαρκ Ντάγκαν, καραϊβικής καταγω¬ 
γής και πατέρα 4 παιδιών, ξέσπασαν για 4 μέρες ιδιαίτερα άγριες ταραχές 
με λεηλασίες, επιθέσεις σε μπάτσους και αστυνομικά τμήματα (ακόμα και 
με όπλα!) καταστροφές κτηρίων, εμπρησμούς καταστημάτων, αλλά και 
4 νεκρούς πολίτες που θέλησαν να εμποδίσουν τις ταραχές. Η αγγλική 
κυβέρνηση θέλησε να τα ρίξει όλα στις συμμορίες των δρόμων, αλλά 
και η ανθρωπογεωγραφία των περίπου 1600 συλληφθέντων άλλα μάρτυ¬ 
ρα. Γράφει η Ι_θ Μοιίϊθ: «τα θεμελιώδη αίτια των ταραχών στη Βρετανία 
είναι ίδια μ’ αυτά των ταραχών στα παριζιάνικα μπανλιέ το 2005. Είναι 
η εξέγερση των ξεχασμένων μιας κοινωνίας που δε μπορεί πια να τους 
προσφέρει μια θέση κι ένα μέλλον. Ιδιαίτερα των νέων, σε ρήξη με το 
σχολείο με την οικογένεια, με τις αξίες... όπως η κυβέρνηση Ντε Βιλπέν 


χικός Ντανιέλ Κον Μπεντίτ, γράφει: «Στη Γαλλία η εξέγερση των υποβαθμισμένων προα¬ 
στίων το 2005 και η μεγάλη κινητοποίηση των φοιτητών εναντίον του ΟΡΕ το 2006 έκαναν 
ορατό από τη μια το αυξανόμενο αίσθημα αποκλεισμού ενός σημαντικού στρώματος 
της κοινωνίας κι απ’ την άλλη το αίσθημα υποβάθμισης των μεσαίων στρωμάτων, που 
κατά τη διάρκεια του 1980 προβάλλονταν σαν τα αγαπημένα παιδιά του συστήματος. Το 
χειμώνα του 2008-09 η Ελλάδα πήρε φωτά από το ξέσπασμα της οργής μιας νεολαίας 
υποβαθμισμένης και απελπισμένης [...] Στους μήνες που έρχονται φοβάμαι κοινωνικές 
εκρήξεις. Ήδη στην Ισλανδία, στην Λετονία, Στη Λιθουανία οι άνθρωποι έκαναν πορείες 
προς τη Βουλή» (Κον Μπεντίτ: «Τι να κάνουμε;» εκδ. Κέδρος). ΟΡΕ είναι ο νόμος για το 
συμβόλαιο πρώτης πρόσληψης των νέων, με δυσμενείς για αυτούς όρους. Να σημειωθεί 
πως στο διάστημα της μεγάλης ανάπτυξης στη Γαλλία, το 0,01% των πλουσίων οικογενειών 
αύξησαν τα εισοδήματά τους κατά 42,6%, έναντι μιας αύξησης μόλις 4,6% του 90% των 
λιγότερων εύπορων οικογενειακών 

- Σαρκοζί το2005, έτσι και η κυβέρνηση Κάμερον ίο 2011 τείνει να ανα- 
γάγει τις ταραχές σε πρόβλημα εγκληματικότητας...» Λίγες μέρες μετά 
τις αγγλικές ταραχές, στη Γερμανία παρατηρήθηκε μπαράζ καθημερινών 
εμπρησμών πολυτελών αυτοκινήτων καθώς και συγκρούσεις μεταξύ νε¬ 
αρών και μπάτσων στο Αμβούργο, με σημείο αναφοράς τις ταραχές στο 
Λονδίνο. Στις χώρες της καπιταλιστικής περιφέρειας η ταξική πάλη παίρ¬ 
νει ακόμα πιο άγριες μορφές, οι συγκρούσεις ολοένα και πυκνώνουν και 
γίνονται και πιο λυσσασμένες με καταστροφές μέσων παραγωγής και 
δολοφονίες αφεντικών. Οι επισιτιστικές κρίσεις μεταμορφώνονται σε 
“εξεγέρσεις για το ψωμί” (ίοοά ποΐ$), όπως ακριβώς γίνονται στην προ 
βιομηχανική Αγγλία. Οι χιλιάδες απολύσεις απαντώνται με λιντσαρίσμα¬ 
τα αφεντικών και διευθυντικών στελεχών, η απόγνωση από τις φυσικές 
καταστροφές οδηγούν σε λεηλασίες και συγκρούσεις με το στρατό και 
την αστυνομία ,ενώ δε λείπουν και οι αγώνες με οικολογικό περιεχόμενο: 
στο Περού, για παράδειγμα, πέντε προλετάριοι σκοτώθηκαν τον Ιούνη 
του 2011 σε ταραχές εναντίον πολυεθνικών εταιριών εκμετάλλευσης των 
φυσικών πόρων της χώρας. Τις ίδιες μέρες με τις αγγλικές ταραχές, ση¬ 
μειώθηκαν εξίσου σφοδρές ταραχές και στη Χιλή, μετά από διαδήλωση 
10.000 φοιτητών και μαθητών ,στις 8 Αυγούστου το 2011, οι συγκρούσεις 
επαναλήφθηκαν λίγες μέρες αργότερα ενώ ταυτόχρονα απεργούσαν 
μεταλλωρύχοι. 15 Σκληροί οικολογικοί αγώνες αναπτύχθηκαν επίσης στη 
Νότια Παταγονία, εναντίων της κατασκευής υδροηλεκτρικών φραγμάτων 
και στη Βόρεια Χιλή, εναντίον ενός εργοστασίου παραγωγής ηλεκτρικής 
ενέργειας. Συγχρόνως, συνεχίζεται και η σταθερή αντίσταση των Ινδιάνων 
ΓΊ3ρουτ5θ εναντίον του χιλιανικού κράτους. Ακόμα και 33 “ήρωες” ανθρα¬ 
κωρύχοι, που στις πλάτες τους παίχτηκε ένα θλιβερό τηλεοπτικό σώου 
διάσωσης, δέχτηκαν επίθεση με πέτρες και ντομάτες από άλλους προλε¬ 
τάριους, που τους κατηγορούσαν για κολλητιλίκια με την κυβέρνηση και 
προδοτική εξαργύρωση της περιπέτειας τους. Και σε άλλες χώρες, όπως 
το Μπαγκλαντές, το Κασμίρ, τη Μοζαμβίκη, την Κόστα Ρίκα, τη Νότιο 
Αφρική, την Κίνα, την Ινδία, την Αλγερία κλπ. ξεσπούν μικρές ή μεγαλύτε- 


15 Στις 25 Αυγούστου κατά τη διάρκεια διαδήλωσης μαθητών, φοιτητών και εργατών, οι μπά- 
τσοι σκότωσαν ένα Ι6χρονο μαθητή, πυροδοτώντας νέες ταραχές. Η δολοφονία αυτή έλαβε 
χώρα κατά τη διάρκεια των μαζικών διαδηλώσεων (περίπου 600.000 άτομα) στο πλαίσιο της 
48ωρης πανεθνικής απεργίας. Κατά τη διάρκεια των συγκρούσεων 6 μπάτσοι τραυματίστη¬ 
καν από πυροβολισμούς (σύνολο 42 μπάτσοι τραυματίες), στήθηκαν οδοφράγματα, έγιναν 
επιθέσεις σε απεργοσπάστες, σπάστηκαν 270 λεωφορεία, πυρπολήθηκε μια αμαξοστοιχία, 
προκλήθηκαν ηλεκτρικά μπλακ άουτ και λεηλατήθηκαν δημοτικά γραφεία. 

ρες εξεγέρσεις, αφού το προλεταριάτο μάχεται πλέον για την αναπαρα¬ 
γωγή της ίδιας τους της ζωής. Στη Γουαδελούπη 16 μετά την κήρυξη γενικής 
απεργίας στις 20 Ιανουάριου του 2009, ξέσπασαν συγκρούσεις με την 
αστυνομία, εμπρησμοί και λεηλασίες, σε μια εξέγερση που κράτησε για 44 
μέρες και εξαπλώθηκε και στην υπόλοιπη καραϊβική. Στην Κίνα 17 οι προ¬ 
λετάριοι ξεσπούν εξίσου άγρια εναντίον των πλούσιων και των κρατικών 
αρχών. Ο κινέζος διανοούμενος Υυ ]ί3ΠΓοη§ αναφέρει: «στις 24 Ιουλίου 
2009 κατά τη διάρκεια μιας απεργίας στην εταιρία Τοη§ϊιυ3 Ιιόπ 3πά 5ΙθθΙ 
δολοφονήθηκε ο γενικός διευθυντής. Ο Οίθπ [ο γενικός διευθυντής] 
ανακοίνωσε ότι οι περισσότεροι εργαζόμενοι θα απολύονταν σε τρεις 
μέρες, σύμφωνα με την ανακοίνωση της αστυνομίας. Όταν τους ανακοί¬ 
νωσε ότι ο αριθμός των εργαζόμενων θα μειωθεί από 30.000 σε 5.000 
και απαίτησε να γυρίσουν αμέσως στη δουλειά τους, το πλήθος εξεράγει 
από θυμό... χτυπημένος από τους εργάτες, ο ΌΓιθπ Ουο]'υπ πέθανε την 
ίδια νύχτα. Τρεις μέρες αργότερα ο όμιλος ]ί3πΙοπ§ δταΙΙ ανακοίνωσε την 
ακύρωση της εξαγοράς του εργοστασίου... οι εργάτες πολλών πρώην 
κρατικών επιχειρήσεων σε πολλά μέρη άρχισαν να φωνάζουν συνθήματα 
σχετικά μ’ αυτό το γεγονός. Ένα από αυτά ήταν : “τι κάναμε στο μεγά¬ 
λο αφεντικό της Τοη§ήυ3 που ήταν κακό”. Αυτό τρομοκράτησε πολλά 
διευθυντικά στελέχη των πρώην κρατικών επιχειρήσεων που επιχειρού¬ 
σαν αναδιάρθρωση και άρχισαν να μην εμφανίζονται στη δουλειά. Γιατί 
φοβούνται να μην τους σκοτώσουν». Τα περιστατικά αυτά κάθε άλλο 
παρά μεμονωμένα είναι: «Οι ταραχές ξεκινούν ξαφνικά και τελειώνουν 
ξαφνικά...Ένα ακόμα χαρακτηριστικό τους είναι ότι πρόκειται για εντε¬ 
λώς ανεξέλεγκτες καταστάσεις. Ξυλοδαρμοί, σπασίματα, λεηλασίες, κα- 


16 Τα στοιχεία για τα γεγονότα στην Καραϊβική και αρκετά απ’ τα στοιχεία για την Κίνα 
και τις αραβικές χώρες έχουν αντληθεί απ’ το 4ο και 5ο τεύχος του ΒΙ^υπίδεΙίθη. 

17 Η «κομμουνιστική» Κίνα μπήκε στο δρόμο της καπιταλιστικής ανάπτυξης το 1978, 
με τη συνεργασία του “Κ” Κ Κίνας του Ντεγκ Σιάο Πιγκ, με τον ηγέτη της νεοσυντη- 
ριτικής Σχολής του Σικάγου Μίλτον Φρίντμαν. Ο Φρίντμαν υπήρξε και φίλος και στε¬ 
νός συνεργάτης του δικτάτορα της Χιλής Πινοσέτ. Η Κίνα σήμερα είναι η δεύτερη σε 
μέγεθος οικονομία, ξεπερνώντας την Ιαπωνία, καθώς και ο μεγαλύτερος πιστωτής των 
ΗΠΑ. Η Κίνα διαθέτει 100 εκατομμύρια βιομηχανικούς εργάτες, αλλά και δεκάδες εκα¬ 
τομμύρια εφεδρικό βιομηχανικό στρατό νομαδικών εργατών, εξ’ αιτίας της εσωτερικής 
μετανάστευσης. Χωρίς μόνιμη κατοικία, ασφαλιστικά δικαιώματα κλπ, ο βιομηχανικός 
εφεδρικός στρατός συμπιέζει προς τα κάτω τα μεροκάματα δημιουργώντας τις απαραί¬ 
τητες συνθήκες καπιταλιστικής συσσώρευσης. Σχετικά με το ρόλο της Κίνας, γράφει ο 
Π. Παπακωνσταντίνου: «Η Κίνα λειτούργησε ως προσωρινή βαλβίδα εκτόνωσης της κρί¬ 
σης υπερσυσσώρευσης με την απορρόφηση πλεοναζόντων κεφαλαίων της Δύσης και της 
προσέφερε έναν παγκόσμιο, εφεδρικό, βιομηχανικό στρατό εργασίας». 

ψίματα, πράξεις αυτού του είδους συμβαίνουν σε αυτές τις περιπτώσεις. 
Φέτος [2009] έχουν συμβεί αρκετά τέτοια γεγονότα». Οι προλετάριοι 
με κάθε δυνατή αφορμή καταστρέφουν εργοστάσια, κρατικά κτήρια και 
αστυνομικά τμήματα. Λεηλατούν εμπορικά καταστήματα, συγκρούονται 
με την εθνοφρουρά και εισβάλλουν σε κατοικίες στελεχών του: “Κ”.Κ. 
της Κίνας που πουλάνε τις κοινοτικές γαίες. 

Τον Ιούνη του 2010 οι σκληροί ταξικοί αγώνες αποκρυσταλλώθηκαν 
εντός του κυρίαρχου συστήματος με σημαντικές μισθολογικές αυξήσεις 
μέχρι 30% 18 . Ωστόσο η εντεινόμενη επισφαλοποίηση οδηγεί σε μια εκ 
νέου κατάσταση λαϊκού ξεσηκωμού: «Καθώς οι συγκρούσεις θα εντείνο- 
νται η κοινωνική πίεση θα γίνεται ολοένα και μεγαλύτερη. Όταν ο καθέ¬ 
νας θα αισθάνεται ότι δεν υπάρχει διέξοδος όλων των ειδών οι κοινωνι¬ 
κές δυνάμεις θα αναζητούν μια συμβιβαστική λύση. Αν δε γίνει εφικτό να 
βρεθεί κάποιος συμβιβασμός, ο κοινωνικός ξεσηκωμός θα καταστρέψει 
εντελώς την κοινωνική τάξη» (Υυ). 

Η μεγάλη έκπληξη όμως για τη δυτική κοινωνία ήρθε από τους άραβες, 
οι οποίοι ως πρότινος εμφανιζόταν μέσα από τα μυωπικά γυαλιά του 
οριενταλισμού, είτε ως παραδείγματα παθητικότητας, εθελοδουλίας και 
μοιρολατρίας, είτε ως καρικατούρες φανατικών “τρομοκρατών”. Το αρα¬ 
βικό προλεταριάτο με τη μαχητικότητά του και το ελπιδοφόρο πείσμα 
έχει βάλει τα γυαλιά στο διατακτικό και αναβλητικό δυτικό προλεταρι¬ 
άτο. Αν και ιδεολογικοί μηχανισμοί της ενσωματωμένης Αριστερός, που 
ανακυκλώνουν διαρκώς την εμετική κουλτούρα του καρπαζοεισπράκτο¬ 
ρα, εμφανίζουν την αραβική εξέγερση ως “ειρηνική επανάσταση” και 
εμπνέονται ηλίθια συνθήματα στα πλαίσια αυτής της στρεβλής ανάγνω¬ 
σης (βλ. Αυγή: Με ένα φύσημα θα τους διώξουμε!), εντούτοις η εξέ¬ 
γερση που ξεκίνησε με την αυτοπυρπόληση του μικροπωλητή Μοχάμετ 
Μπουαζίζι στην Τύνιδα στις 16 Δεκέμβρη του 2010, γρήγορα μετατράπη¬ 
κε σε ένα βίαιο ταξικό ξέσπασμα. Οι βανδαλισμοί στην Τυνησία κοστο¬ 
λογούνται γύρω στα 400.000.000 δηνάρια, σύμφωνα με τον πρόεδρο 
του διοικητικού συμβουλίου του συνδέσμου βιομηχανίας και εμπορίου! 
Γρήγορα η εξέγερση εξαπλώθηκε και στην Αίγυπτο, στο Μπαχρέιν και 


18 Το ζήτημα δεν είναι φυσικά ένα απλό πλασάρισμα με ευνοϊκούς όρους στις υπάρχου- 
σες κοινωνικές σχέσεις. Όπως έλεγε κι ο γερό Κάρολος: «Μια αύξηση στους μισθούς 
απλώς σημαίνει ότι το μήκος και το Βάρος της χρυσής αλυσίδας, που έχει ήδη σφυρηλα¬ 
τήσει για λογαριασμό του ο μισθωτός εργάτης, επιτρέπεται να χαλαρώσει λιγάκι». 

άλλες αραβικές χώρες, με ταραχές, λεηλασίες, σαμποτάζ, επιθέσεις 
σε αστυνομικά τμήματα και φυλακές, απελευθερώσεις κρατουμένων, 
μπλοκάρισμα της παραγωγής, εμπρησμούς δημόσιων κτηρίων: αυτή 
είναι η “ειρηνική επανάσταση”! Όσο για τη Συρία, την Υεμένη και τη 
Λιβύη, εκεί η “ειρηνική επανάσταση” πήρε και ένοπλη μορφή... αν και 
το αραβικό προλεταριάτο διακατέχεται από αστικοδημοκρατικές αυ¬ 
ταπάτες, η θρυαλλίδα για το ξέσπασμα της εξέγερσης δεν ήταν καθαρά 
πολιτική: «εκείνο που λιγότερο λέγεται από τους διεθνείς σχολιαστές 
αλλά είναι το πιο προφανές και αδιαμφισβήτητο, είναι ότι ο πυροδο¬ 
τικός παράγοντας των εξεγέρσεων στάθηκε η παγκόσμια οικονομική 
κρίση. Και αυτή ήτανε αποτέλεσμα των στρατών της νεοφιλελεύθερης 
παγκοσμιοποίησης ή, όπως θα ήταν σωστότερο να λέμε, του ραγδαία 
παγκοσμιοποιημένου ολοκληρωτικού καπιταλισμού», γράφει ο Φώτης 
Τερζάκης 19 . Και ο Κώστας Βεργόπουλος: «όμως, σε κάθε περίπτωση, 
παρασιωπήθηκε ότι τα καθεστώτα που τώρα καταρρέουν, έπειτα από 
πρωτοφανή και λαϊκό ξεσηκωμό, αποτελούσαν αναπόσπαστα τμήματα 
και αναγκαία συμπληρώματα της παγκόσμιας τάξης με τη μορφή που 
αυτή εμφανίστηκε κατά τις τρεις τελευταίες δεκαετίες. Τόσο η Τυνησία, 
όσο και η Αίγυπτος είχαν μετατραπεί σε χώρες μεταεγκατάστασης των 
μητροπολιτικών κεφαλαίων, που εγκατέλειψαν τις ευρωπαϊκές χώρες 
και επενδύοντο εκεί όπου το κόστος εργασίας εθεωρείτο ανταγωνι¬ 
στικότερο. Οι εργατικοί μισθοί στις χώρες αυτές δεν υπερέβαιναν τα 
50 δολάρια το μήνα, ενώ οι εξαγωγές τους κατέκλυζαν τις ευρωπαϊκές 
αγορές. Τα εξωστρεφή οικονομικά υποδείγματα είχαν επιβληθεί στις 
χώρες αυτές από τις δυτικές πολυεθνικές εταιρείες, με σύμπραξη των 
τοπικών ολιγαρχιών». 20 

Σειρές κρατών του αραβικού κόσμου την τελευταία δεκαετία δέχτη¬ 
καν τα χάδια του ΔΝΤ και ο επικεφαλής του ταμείου Ντομινίκ Στρως 
Καν μιλούσε για το «οικονομικό θαύμα» της Τυνησίας, λίγες μόνο μέρες 
πριν ξεσπάσει η εξέγερση. Η πραγματικότητα ήταν τόσο ξεροκέφαλη 
που δεν πίστεψε ούτε καν την έκθεση των γαλλικών μυστικών υπηρε¬ 
σιών προς τον Σαρκοζί, που μιλούσε για την υποδειγματική σταθερό¬ 
τητα της Τυνησίας! Τα ίδια έγιναν και στην Αίγυπτο, με την παγκόσμια 
τράπεζα να δίνει συγχαρητήρια στον Μουμπάρακ και τις αμερικάνικες 


19 Βλ Πανοπτικόν, τεύχος 15 

20 Βλ Κ.Βεργόπουλος: «Μετά το τέλος» Α.Α. Λιβάνη 

μυστικές υπηρεσίες να πίνουν νερό στο όνομα της οικονομικής ανά¬ 
πτυξης (κατά μέσο όρο 5% στα έτη 1998-2008 και στις δύο χώρες). 

Οι εξεγέρσεις ουσιαστικά ξεκίνησαν ως ίοοά ποΐ$ στην Αλγερία, 
με συγκρούσεις με τους μπάτσους και λεηλασίες εναντίον της αύξη¬ 
σης των τιμών των τροφίμων. Η αλγερινή κυβέρνηση υποχώρησε και 
ανακάλεσε τις αυξήσεις, αλλά η αρχή έγινε. Η ανάλογη εξέγερση στην 
Τυνησία ανέτρεψε τον δικτάτορα Μπεν Άλι και επέκτεινε την εξέγερση 
σε ολόκληρο σχεδόν τον αραβικό κόσμο. 21 Οι συγκρούσεις πήραν τη 
μορφή ανοιχτών εμφύλιων πολέμων με το δυτικό υπεριμπεριαλισμό 
να κάνει οτιδήποτε περνά από το χέρι του για να χαλιναγωγήσει τις 
εξεγέρσεις και να τις από-ριζοσπαστικοποιήσει, είτε με το καρότο, 
είτε με το μαστίγιο. Έτσι ενώ στη Λιβύη επιχειρεί ως «υπερασπιστής» 
των εξεγερμένων και τους καπελώνει εγκαθιστώντας μια δυτικόφιλη 
κυβέρνηση ανδρείκελων, ταυτόχρονα στο Μπαχρέιν στέλνει τους σα- 
ουδάραβες συμμάχους για την καταστολή της εξέγερσης και την υπε¬ 
ράσπιση της δυτικόφιλης δυναστείας των Χαλίφα! 

Η αραβική εξέγερση όμως μας δείχνει, όχι μονάχα τις δυνατότητες, 
αλλά και τα όρια του λαϊκού ξεσπάσματος, όταν απουσιάζει ένα συ¬ 
γκροτημένο και διάχυτο επαναστατικό κίνημα. Ο αυθορμητισμός των 
«μαζών» ή του «πλήθους» στοχοποιεί βασικά το πολιτικό εποικοδό¬ 
μημα, χωρίς να εμβαθύνει τη δράση του εναντίον της καπιταλιστικής 
δομής, προτάσσοντας τη μια μορφή του κράτους (την αστικοδημοκρα- 
τική), εναντίον της δικτατορικής μορφής. Αν και οι επιθέσεις εναντίον 
τραπεζών και οικονομικών στόχων δείχνουν ξεκάθαρα τον ταξικό χα¬ 
ρακτήρα των ταραχών 22 , ωστόσο η εξέγερση δε φτάνει στο σημείο να 
αμφισβητεί τον καπιταλιστικό τρόπο παραγωγής και την ολότητα των 
υπαρχουσών εξουσιαστικών κοινωνικών σχέσεων. 


21 Είναι εντυπωσιακή η εξάπλωση των εξεγέρσεων με τη χρήση νέων τεχνολογιών. Το 
διαδίκτυο έπαιξε ανάλογο ρόλο με τους σιδηρόδρομους στη μεξικάνικη επανάσταση: 
συνένωσε τις διάσπαρτες τοπικές εξεγέρσεις σε μια πανεθνική επανάσταση. 

22 «Στην Τυνησία το επαναστατημένο πλήθος γκρέμισε τις πύλες του φυλασσόμενου 
τουριστικού θέρετρου Η^πιιτι^ηθτ, πυρπόλησε την έπαυλη ενός γνωστού καπιταλιστή 
μέλους της οικογένειας του Μπεν Αλί, έκαψε τράπεζες κι αστυνομικά τμήματα. Στην Αί¬ 
γυπτο το ταξικό μίσος εκφράστηκε με την πυρπόληση του σπιτιού του ΑΗιτίθά Εζζ, ενός 
«φίλου» του Μουμπάρακ, ο οποίος έλεγχε τα δυο τρίτα της βιομηχανίας ατσαλιού και 
ήταν ταυτόχρονα ο οργανωτής της προεκλογικής εκστρατείας του κυβερνώντος κόμμα¬ 
τος. Το σπίτι του πυρπολήθηκε όχι μια αλλά τρεις φορές κατά τη διάρκεια των γεγονό¬ 
των» (ΒΙ^υπΊ^εΐΊθη τ.5) 

Απ’ την άλλη, μετά από τόσα χρόνια ηγεμονίας της φουκουγιαμικής/ 
νεοφιλελεύθερης ιδεολογίας για το δήθεν τέλος της Ιστορίας και των 
ιδεολογιών (η ιδεολογία του τέλους των ιδεολογιών μόλυνε ακόμα και 
το μεταμοντέρνο αναρχισμό!), το αραβικό προλεταριάτο ξανατοποθέ- 
τησε τους λαούς ως ενεργά υποκείμενα της Ιστορίας, επομένως και ως 
υποκείμενα που δημιουργούν Ιστορία. Η προλεταριακή ανταρσία ήρθε 
πάλι στο προσκήνιο, μαζί με το επαναστατικό καθήκον της τάξης του 
προλεταριάτου: την κατάργηση του συνόλου της ταξικής/ιεραρχικής 
κοινωνίας, δηλαδή την καταστροφή του κεφαλαίου και την (αυτό)κατα- 
στροφή του προλεταριάτου. 

Κι αυτό σημαίνει: να σπάσει το κέλυφος των ρεφορμιστικών/διεκδι- 
κητικών αγώνων που αργά ή γρήγορα απορροφώνται μέσα στις κυρίαρ¬ 
χες κοινωνικές σχέσεις, ακόμα κι όταν παίρνουν βίαιες μορφές. 

Κι αυτό σημαίνει: να σπάσει το κέλυφος των μηδενιστικών ξεσπα¬ 
σμάτων χωρίς αιτήματα και διεκδικήσεις, καθώς και οι πιο λυσσασμέ¬ 
νες ταραχές αργά ή γρήγορα θα οδηγηθούν πίσω στη ρουτίνα της κα¬ 
πιταλιστικής κανονικότητας (ή ακόμα και θα απορροφηθούν απ’ αυτή 
ως ένα απλό στατιστικό ενδεχόμενο!) 

Κι αυτό σημαίνει: κοινωνική επανάσταση που υπερβαίνει τόσο το 
ρεφορμισμό, όσο και το μηδενισμό, τόσο τα αιτήματα, όσο και την 
απουσία τους! 

Κι αυτό σημαίνει: συνεξελικτική διαδικασία ένωσης του αυθορμητι¬ 
σμού του προλεταριάτου και της οργάνωσης του επαναστατικού κινή¬ 
ματος, αλληλοδιείσδυση του αυθόρμητου και οργανωμένου στοιχείου 
της ταξικής πάλης. 

Κι αυτό σημαίνει: να εξωθηθεί στα έσχατό του όρια ο κοινωνικός/ταξι- 
κός ανταγωνισμός, να φτάσει στο σημείο που θα κάνει κάθε επιστροφή 
αδύνατη, στο σημείο που οι ίδιες οι περιστάσεις θα φωνάζουν: 

Αντιεξουσιαστικός Κομμουνισμός ή καπιταλιστική βαρβαρότητα! 

Αλλιώς μας περιμένει η παλινδρόμηση. 

IV 


Σαν κατακλείδα: 

«Ο κομμουνισμός δεν είναι για εμάς μια κατάσταση πραγμάτων που πρέπει 
να εγκαθιδρυθεί, ένα ιδεώδες που σ’ αυτό θα πρέπει να προσαρμοστεί η πραγ¬ 
ματικότητα. Ονομάζουμε κομμουνισμό την πραγματική κίνηση που καταργεί τη 
σημερινή κατάσταση πραγμάτων . Οι όροι αυτής της κίνησης προκύπτουν απ’ 
τις προϋποθέσεις που ήδη υπάρχουν». 

Κ. Μαρξ 


Η κρίση αναπαραγωγής της υπάρχουσας κοινωνίας (ως καθολική κρί¬ 
ση και όχι μονάχα ως οικονομική), μπορεί να μην οδηγεί σε μια μηχανι¬ 
στική κίνηση προς την Επανάσταση και τον αντιεξουσιαστικό κομμου¬ 
νισμό, αλλά δημιουργεί πιο ευνοϊκές αντικειμενικές δυνατότητες για μια 
τέτοια κίνηση, το έδαφος γίνεται γονιμότερο. Ταυτόχρονα διευρύνει και 
το πεδίο μέσα στο οποίο το ριζοσπαστικό κίνημα μπορεί να κινηθεί, 
ώστε να συμβάλλει στην ώθηση του ήδη οξυμένου κοινωνικού / ταξι¬ 
κού ανταγωνισμού προς μια επαναστατική κατεύθυνση. Η ταξική πάλη 
δεν είναι αυτόματα και επαναστατική, μιας και τις περισσότερες φορές 
απορροφάται στα πλαίσια των υπαρχουσών κοινωνικών σχέσεων . 23 

Στις παρούσες συνθήκες πύκνωσης του ιστορικού χρόνου νέα κα¬ 
θήκοντα επιβάλλονται στο ριζοσπαστικό κίνημα, πέρα απ’ τη βαρετή 
αυτοαναφορικότητα, απ’ την οποία ασθενεί μεγάλο κομμάτι του αναρ¬ 
χικού χώρου. Καθήκον μας είναι η συμμετοχή σε όλες τις εκφάνσεις 
του κοινωνικού / ταξικού ανταγωνισμού, ακόμα κι αν δεν μας εκφράζουν 
ολοκληρωτικά. Θα πρέπει το κίνημα να έχει τη δική του συμβολή (άπλω¬ 
μα, επικάλυψη και ένωση) στις κοινωνικές συνθήκες, στην ολοένα πιο 
διευρυνόμενη λαϊκή δυσαρέσκεια. Κι αυτό σημαίνει διάχυση του επα¬ 
ναστατικού λόγου και της πρακτικής και όχι απλή διασπορά! Το κίνημα 


23 Ο Καστοριάδης σωστά επισημαίνει πως οι κρίσεις ενδέχεται να απειλήσουν ακόμα 
και την επιβίωση του καπιταλισμού: «αν οι μάζες των εργαζομένων είναι αρκετά μαχητι¬ 
κές για να αμφισβητήσουν το καπιταλιστικό σύστημα κι αρκετά συνειδητοποιημένες για 
να το κατεδαφίσουν και να οργανώσουν στα συντρίμμια του μια νέα κοινωνία. Η ίδια η 
λειτουργία του καπιταλισμού εγγυάται λοιπόν ότι πάντα θα υπάρχουν «επαναστατικές 
ευκαιρίες», δεν εγγυάται όμως την επιτυχία τους, η οποία εξαρτάται μόνο απ’ το βαθμό 
συνειδητοποίησης κι αυτονομίας των μαζών» (στο «Σύγχρονος καπιταλισμός κι επανά¬ 
σταση», εκδ.Ύψιλον) 

είναι οργανικό τμήμα του προλεταριάτου και όχι οντότητα ή κόμμα έξω 
απ’ αυτό. Να βγούμε απ’ το καβούκι μας και να σταθούμε όρθιοι, όχι 
στο περιθώριο του παλιού κόσμου που καταρρέει, αλλά στο κέντρο του 
νέου κόσμου που αναδύεται! 

Ο αντιεξουσιαστικός κομμουνισμός δεν είναι μια σφηνωμένη στα 
κεφάλια φιλοσόφων ιδέα για μια ιδανική κοινωνία. Όποιος μιλάει για 
ιδανικές κοινωνίες είναι ιδανικός κρετίνος. Ο αντιεξουσιαστικός κομ¬ 
μουνισμός είναι υπαρκτή τάση μέσα στη σημερινή κοινωνία και όχι στα 
νεφελώδη ονειροπολήματα, που νομίζουν πως μια μέρα θα βρέξει επα¬ 
νάσταση και η αταξική κοινωνία θα προσγειωθεί πάνω στην καπιταλισμό. 

Το προλεταριάτο μετατρέπεται από «τάξη καθ’ εαυτή» σε «τάξη δι’ 
εαυτή», από αντικείμενο της καπιταλιστικής παραγωγής και αναπαρα¬ 
γωγής, σε υποκείμενο της ιστορικής δημιουργίας του κομμουνισμού, 
όταν επιτίθεται στις υπάρχουσες κοινωνικές σχέσεις και ενεργεί προς 
την κατεύθυνση της καταστροφής του κεφαλαίου (επομένως και της αυ¬ 
τοκαταστροφής του!). Φυσικά, το προλεταριάτο δε θα εξεγερθεί ποτέ 
σύσσωμο: ακόμα και σε μια ενδεχόμενη επαναστατική διαδικασία ένα 
κομμάτι του θα παραμείνει «τάξη καθ’ εαυτή». Ο ρόλος του εν ενερ- 
γεία επαναστατικού υποκειμένου είναι διπλός: απ’ τη μια η καταστροφή 
του παλιού κόσμου κι απ’ την άλλη το χτίσιμο του νέου. Η διαδικασία 
αυτή είναι εξελικτική, όχι φυσικά με χωριστά μεταξύ τους στάδια όπως 
υποστηρίζει ο μαρξισμός (κρατικός σοσιαλισμός και μετάβαση μέσα απ’ 
τη δικτατορία του κόμματος στον αναρχικό κομμουνισμό), αλλά ως κομ- 
μουνιστικο-ποίηση των κοινωνικών σχέσεων. Αυτός είναι ο «από τα κάτω» 
αντιεξουσιαστικός κουμμουνισμός, ο μόνος ικανός να πραγματώσει 
την αταξική (αναρχική και κομμουνιστική) κοινωνία, σε αντίθεση με τον 
κομμουνισμό που προσπαθεί να επιβληθεί από τα πάνω (μπλανκισμός/ 
μπολσεβικισμός) που νομοτελειακά εκφυλίζεται σε δικτατορία. Ο αντι- 
εξουσιαστικός κομμουνισμός είναι η ποίηση του κομμουνισμού, με την 
αρχαιοελληνική έννοια: είναι η επινοητική / δημιουργική δραστηριότητα 
του προλεταριάτου. 

Οι προϋποθέσεις, όμως, για κάτι τέτοιο είναι δύο: πρώτον, ένα αυ¬ 
ξημένο επίπεδο συνειδητότητας και δεύτερον η βίαιη επιβολή επί του 
κεφαλαίου και των υπηρετών του. Το προλεταριάτο πρέπει να επιβάλλει 
την εξουσία του: είναι η τάξη που καταργεί όλες τις τάξεις και η εξου- 

σία που καταργεί κάθε εξουσία! 24 Η προλεταριακή Αντεξουσία απ’ την 
οπτική του κεφαλαίου είναι «δικτατορία του προλεταριάτου», όπως και 
η αστική δημοκρατία απ’ την προλεταριακή οπτική είναι η δικτατορία 
του κεφαλαίου. 

Εάν κάποτε το προλεταριάτο καταστρέψει το κεφάλαιο και τον εαυτό 
του, χτίζοντας μια αταξική κοινωνία, τότε και μόνο παύει να είναι «τάξη 
για τον εαυτό της» μιας και δεν είναι πλέον ούτε καν «τάξη καθεαυτή». 

Ο κομμουνισμός λοιπόν δεν παράγεται μηχανιστικά απ’ τις αντικειμε¬ 
νικές συνθήκες, 25 όπως ενδεχομένως συμβαίνει με τις εξεγέρσεις. Ως 
ποιοτική εξέλιξη αυτών των εξεγέρσεων ο κομμουνισμός πρέπει να ποι¬ 
ηθεί απ’ την επινοητική / δημιουργική δραστηριότητα των προλετάριων! 


24 Όπως έγραφε το 1969 ο αναρχικός Μάρει Μπούκτσιν : «Η μόνη πράξη εξουσίας που 
μπορεί να συγχωρεθεί είναι αυτή η πράξη -η λαϊκή επανάσταση- που τελικά θα καταλύσει 
την εξουσία καθαυτή, δίνοντας σε κάθε άτομο εξουσία πάνω στην καθημερινή του ζωή» 
(στο «Άκου μαρξιστή! « εκδ. Διεθνής Βιβλιοθήκη). Και ο πατριάρχης του αναρχισμού 
Μπακούνιν σε επιστολή του προς τον Αλμπέρ Ρισάρ, έγραφε: «πιστεύω μόνο στην επα¬ 
ναστατική αναρχία, η οποία θα συνοδεύεται παντού από μια αόρατη, συλλογική εξουσία, 
τη μόνη δικτατορία που αποδέχομαι, διότι μόνο αυτή συμβιβάζεται με τις λαϊκές επιδιώ¬ 
ξεις και τη δυναμική ορμή του επαναστατικού κινήματος!» (1870) 

ΚΑ<5Ε Α0ΑΙΝ5Τ ΤΗΕ ΜΑΟΗΙΝΕ : 


η προλεταριακή ανταρσία στη βιομηχανική επανάσταση. 


I. 

«Τραγουδάω για την πόλη του Μάντσεστερ 

Όπου ανθίζουν οι τέχνες και οι επιστήμες 

Όπου ο καπνός από τις τσιμινιέρες 

Κάνει τον αέρα τόσο μαύρο 

Τόσο πυκνό και τόσο θρεπτικό 

Και τα παιδιά που δουλεύουν 

Δεν μπορούν ν’ αναπνεύσουν 

Αλήθεια μου έρχεται να τρελαθώ 

Όταν ακούω τον κόσμο να λέει 

Το Μάντσεστερ γίνεται κάθε μέρα καλύτερο». 

Λαϊκό τραγούδι του 19ου αιώνα. 


Στην ήπια πολιτική οικονομία επικρατεί το ειδύλλιο, μας λέει ο θεμελι¬ 
ωτής της φιλοσοφίας της πράξης. Ο πλουτισμός καταχτιέται μέσα από τη 
σκληρή δουλειά και το Δίκαιο. Στην πράξη όμως πρωταγωνιστικό ρόλο 
στην Ιστορία παίζουν η κατάχτηση, η υποδούλωση, ο φόνος μετά ληστεί¬ 
ας: με δυο λόγια η γυμνή βία. Η ιστορία της ανάδυσης του καπιταλισμού 
είναι μια τέτοια ιστορία βίας. Τόσο με την πρωταρχική συσσώρευση, όσο 
και με τη λεγάμενη βιομηχανική επανάσταση, το κεφάλαιο εισβάλλει ορ¬ 
μητικό στην ανθρώπινη ιστορία, αναδύεται “στάζοντας από πάνω μέχρι 
κάτω αίμα και σκατά απ’ όλους του τους πόρους”, ερχόμενο σε βίαιη 
ρήξη με τις παρελθούσες κοινωνικές και παραγωγικές σχέσεις. 

Η πρωταρχική συσσώρευση υπήρξε η μακρόχρονη διαδικασία 1 διαχω- 


I Σύμφωνα με την κρατούσα αντίληψη η πρωταρχική συσσώρευση ξεκίνησε στα τέλη 
του 15ου αιώνα και κράτησε μέχρι τον 18ο αιώνα. Υπάρχει όμως κι η ενδιαφέρουσα προ¬ 
σέγγιση του αυτόνομου μαρξισμού που μιλάει για τη μονιμότητα της πρωταρχικής συσ¬ 
σώρευσης και για νέα είδη Περιφράξεων: «η πρωταρχική συσσώρευση είναι μια διαρκής 
διαδικασία της καπιταλιστικής ανάπτυξης και καθίσταται επίσης απαραίτητη για τη δι¬ 
ατήρηση των προηγούμενων μορφών του καπιταλισμού για δύο λόγους. Πρώτον, διότι 
το κεφάλαιο επιδιώκει την απεριόριστη διεύρυνση και γι’ αυτό πάντα χρειάζεται νέες 
σφαίρες και διαστάσεις της ζωής να τις μετατρέπει σε εμπορεύματα. Δεύτερον, διότι οι 
κοινωνικές συγκρούσεις βρίσκονται στην καρδιά της καπιταλιστικής διαδικασίας -αυτό 

ρισμού των χρηστών των κοινοτικών γαιών από τα μέσα παραγωγής, ανα¬ 
παραγωγής, διαβίωσης και επικοινωνίας. Οι άνθρωποι δεν έχουν πλέον 
κανένα μέσο αναπαραγωγής της βιολογικής τους ύπαρξης, πέρα από την 
“ελεύθερη” εργασία τους. Έτσι το Κεφάλαιο πλάθει το προλεταριάτο, 
που επιβιώνει πουλώντας την εργασιακή του δύναμη. Δημιουργεί δηλαδή 
το ιδιαίτερο εκείνο εμπόρευμα που θέτει σε κίνηση το μηχανισμό του 
καπιταλισμού. Γράφει ο Μπορντίγκα: «Με την πρωταρχική συσσώρευση 
ο καπιταλισμός αδειάζει τα πορτοφόλια, τα σπίτια, τα χωράφια και τα 
μαγαζιά των ανθρώπων και τους μετατρέπει σε πένητες, ενδεείς, άκλη¬ 
ρους, χωρίς αποθέματα. Τους υποβιβάζει σε “μισθωτούς σκλάβους” [...] 
Η αθλιότητα (ηιίζθΠΕ) αυξάνεται και ο πλούτος συγκεντρώνεται, για¬ 
τί υπάρχει μια δυσανάλογη αύξηση στον απόλυτο και σχετικό αριθμό 
άκληρων προλεταρίων που πρέπει κάθε μέρα να τρώνε ό,τι κάθε μέρα 
κερδίζουν». 

Όλη αυτή η σειρά των φρικαλεοτήτων και των ληστρικών πράξεων 
εις βάρος των φτωχών και η βίαιη απαλλοτρίωση τους δημιουργεί τους 
απαραίτητους όρους και τις προϋποθέσεις για την αντικατάσταση του 
φεουδαρχικού τρόπου παραγωγής από τον κεφαλαιοκρατικό. Τα πρό¬ 
βατα έφαγαν τους ανθρώπους * 2 , σχολίαζε σκωπτικά για τις περιφράξεις 
ο ουτοπικός σοσιαλιστής Ουιλιάμ Μόρις... 

Αν η πρωταρχική συσσώρευση γέννησε τον καπιταλισμό, η Βιομηχανική 
Επανάσταση τον εδραίωσε. Οι παραγωγικές δυνάμεις της κοινωνίας για 
πρώτη φορά εκτοξεύθηκαν σε ασύλληπτο βαθμό, δημιουργώντας ένα 
χωρίς προηγούμενο κοινωνικό πλούτο. Την ίδια ώρα όμως, εκτόξευσε 
και τον τρόμο και την αθλιότητα των φτωχότερων κοινωνικών στρωμά¬ 
των, αφήνοντας πίσω της ξεκληρισμένους ακτήμονες και νεκρούς, ακρω- 


σημαίνει ότι οι άνθρωποι ανασυσιήνουν εκ νέου τα κοινά [εοπΊίποηδ] και αυτό το κάνουν 
συνεχώς. Αυτά τα κοινά συμβάλλουν στην εκ νέου ύφανση του κοινωνικού ιστού που 
απειλείται από τις προηγούμενες φάσεις της βαθειάς εμπορευματοποίησης και την ίδια 
στιγμή παρέχουν νέα δυνητικά εδάφη για την επόμενη φάση των περιφράξεων»(Μ35$ΐιτιο 
ϋθ Απ^θΙΐδ). 

2 Οι πρώτες περιφράξεις τον 16ο αιώνα έγιναν με σκοπό την χρησιμοποίηση της γης για 
παραγωγή μαλλιού. Πλέον οι φτωχοί χωρικοί αδυνατούσαν να συλλέξουν ξύλα, να βο¬ 
σκήσουν τα ζώα τους και να έχουν πρόσβαση σε κοινούς πόρους. Όλες αυτές οι πράξεις 
ποινικοποιήθηκαν: «Έτσι, ο αγροτικός πληθυσμός αφού απογυμνώθηκε με τη βία από την 
περιουσία του και εκδιώχθηκε από τα κτήματά του, ξέπεσε στην κατάσταση της αλητείας 
και υποβλήθηκε με νόμους εξόφθαλμης τρομοκρατίας, με το μαστίγιο, με το κόκκινο 
σίδερο και με τα βασανιστήρια, σε μια πειθαρχεία απαραίτητη, για το σύστημα της μισθω¬ 
τής εργασίας» (Μαρξ).Έτσι, οι περιφράξεις φτωχοποίησαν μαζικά τους ανθρώπους της 
υπαίθρου και “τα πρόβατα έφαγαν τους ανθρώπους”. 

τηριασμένους (σωματικά, πνευματικά και υπαρξιακά) και εξαθλιωμένους 
προλετάριους. Αυτή η εξαθλίωση βρίσκεται φυσικά σε πλήρη αντίθεση 
με την κοινή λογική που λέει πως, όσο πιο μεγάλη είναι η παραγωγική 
δύναμη της εργασίας, τόσο πιο μικρή είναι η μάζα της εργασίας. Η εκμη¬ 
χάνιση της παραγωγής που έπρεπε να χειραφετήσει την εργασία, όπως 
ονειρευόταν χιλιάδες χρόνια πριν ο Αριστοτέλης 3 , δημιούργησε μια εφι¬ 
αλτική δυστοπία για το προλεταριάτο. 

Το 1856 στο λόγο για την επέτειο της εφημερίδας ΡεορΙθ’δ Ρ&ρβΓ, ο 
Μαρξ έλεγε: «Στην εποχή μας φαίνεται πως το καθετί κυοφορεί το αντί¬ 
θετο του. Βλέπουμε πως η μηχανή, ταλαντούχα και αξιοθαύμαστη ικα¬ 
νότητα για τη συντόμευση της ανθρώπινης εργασίας και για να την κάνει 
πιο παραγωγική, φέρνει μονάχα πείνα και εξουθενωτικό κάματο. Οι νέες 
ανακαλύψεις πηγών πλούτου, από κάποια περίεργη κατάρα, μετατρέπο- 
νται σε πηγές αθλιότητας... Φαίνεται πως από αυτή την άποψη, όσο η 
ανθρωπότητα υποτάσσει τη φύση, μετατρέπεται ο άνθρωπος σε δούλο 
άλλων ανθρώπων ή της ποταπότητας τους». 

Φυσικά, αυτή η “περίεργη κατάρα” δεν είναι άλλη από την αμετροφαγία 
του Κεφαλαίου... 

Πριν όμως δούμε ποιά ήταν η “υποδοχή” στην εκμηχάνιση της παρα¬ 
γωγής, ας δούμε πρώτα μερικές συνέπειες της εκβιομηχάνισης στη ζωή 
του προλεταριάτου, έτσι όπως περιγράφεται στο “Κεφάλαιο”: 


I. Ανταγωνιστική σχέση εργάτη/μηχανής: η μηχανή ρίχνει εκτός πα¬ 
ραγωγής μια σημαντική μερίδα του εργατικού δυναμικού, το οδηγεί 
στην εξαθλίωση της ανεργίας ή της μερικής εργασίας (από το πληρω¬ 
μένο μηδέν, στο απλήρωτο μηδέν) κι έτσι οι εργάτες γίνονται μπαλάκι 


3 Ο Αριστοτέλης έγραψε: «αν όλα τα εργαλεία μπορούσαν να εκτελούν χωρίς να φθείρο¬ 
νται ή, ακόμα καλυτέρα, από μόνα τους, το έργο για το οποίο κατασκευάστηκαν, όπως τα 
αριστουργήματα του Δαίδαλου που κινούνταν αυτόματα από μόνα τους, ή όπως οι τρίπο¬ 
δες τουΉφαιστου που αναλάμβαναν αυτόματα τα ιερά τους καθήκοντα -αν λόγου χάριν 
οι αργαλειοί ύφαιναν μόνοι τους ο αρχιτεχνίτης του εργαστηρίου δε θα είχε ανάγκη από 
βοηθούς, ούτε ο αφέντης από δούλους».Στο ίδιο πνεύμα ο φουτουριστής Μαρινέτι (που 
τελικά προσχώρησε στο φασισμό): «Σύντομα οι μηχανές θα φτιάξουν ένα υπάκουο προ¬ 
λεταριάτο από σίδερο, ατσάλι, αλουμίνιο στην υπηρεσία των ανθρώπων σχεδόν τελείως 
απελευθερωμένων από τη χειρονακτική εργασία, η οποία θα περιοριστεί στις 2-3 ώρες». 
Φυσικά στις καπιταλιστικές συνθήκες η μηχανή δε μπορεί να έχει χειραφετικό ρόλο: «Το 
τυφλό, διεστραμμένο και εξοντωτικό πάθος για δουλειά μετατρέπει την απελευθερωτική 
μηχανή σε όργανο υποδούλωσης των ελευθέρων ανθρώπων: η παραγωγικότητα της τους 
εξαθλιώνει» (Πωλ Λαφάργκ). 

στις ορέξεις των καπιταλιστών, απωθούνται ή προσελκύονται, πετιού- 
νται από δω κι από κει ανάλογα με τις κεφαλαιοκρατικές ανάγκες. 

2. Η μηχανή χρησιμοποιείται σαν πολεμικό μέσο για την καταστολή 
των εργατικών εξεγέρσεων και απεργιών. 

3. Εντατικοποίηση της εργασίας: “ο εργάτης εξαναγκάζεται να ξοδεύει 
περισσότερη εργασία στο ίδιο χρονικό διάστημα, ν’ αυξάνει την ένταση 
της εργατικής δύναμης, να γεμίζει πιο πυκνά τους πόρους του χρόνου 
εργασίας”. Αυτή η συμπύκνωση / συμπίεση της μάζας της εργασίας σε 
μια δοσμένη χρονική περίοδο, δηλαδή η αύξηση της ποσότητας της 
εργασίας, αυξάνει και την υπεραξία που σφετερίζεται ο κεφαλαιοκρά¬ 
της.Έτσι, το Κεφάλαιο ακόμα κι αν εξαναγκάζεται υπό την πίεση της τα¬ 
ξικής πάλης να μειώσει την εργάσιμη ημέρα, μέσω της εντατικοποίησης 
βγάζει τα σπασμένα και με το παραπάνω. 

Η εντατικοποίηση της εργασίας αυξάνει, όπως είναι φυσικό, και τον 
αριθμό των εργατικών “ατυχημάτων”, καθώς οι μηχανές και οι άνθρωποι 
κινούνται με διαρκώς αυξανόμενη ταχύτητα για να αυξήσουν την παρα¬ 
γωγή και η παραμικρή “απροσεξία” αποβαίνει μοιραία. 

4. Εισέρχονται στην παραγωγική διαδικασία νέες εργατικές δυνάμεις, 
οι γυναίκες και τα παιδιά. Ως πιο απαξιωμένες κοινωνικά μέσα στο πατρι¬ 
αρχικό πλέγμα, αυτές οι εργατικές δυνάμεις είναι πιο πρόσφορες στην 
υπερεκμετάλλευση, είναι φθηνότερο και πιο υπάκουο εργατικό δυνα¬ 
μικό. Μικρά παιδιά ακόμα και 5 χρονών 4 εξαναγκάζονται να δουλεύουν 
στα εργοστάσια (στα “μετριασμένα κάτεργα” κατά τον Φουριέ) κάτω 
από άθλιες συνθήκες, με άθλια διατροφή, μέρα και νύχτα, με εξαντλητι¬ 
κά ωράρια, μέχρι και 16 ώρες ημερησίως! 

Μέσα απ’ αυτή την εισροή νέου εργατικού δυναμικού, το Κεφάλαιο πλα¬ 
ταίνει το εκμεταλλεύσιμο υλικό, αποδιαρθρώνει τον οικογενειακό ιστό 
και μετατρέπει τον πατέρα- αφέντη της οικογένειας σε ένα κοινό δουλέ¬ 
μπορο που πουλάει τη γυναίκα του και τα παιδιά του στα σκλαβοπάζαρα 
του καπιταλισμού. Οι εξαθλιωμένες μητέρες οδηγούνται στην ηθική και 
φυσική εξαχρείωση, αδιαφορώντας ακόμα και για τα βρέφη τους, κακό- 


4 Υπάρχει μια ανατριχιαστική ομοιότητα ανάμεσα στις συνθήκες εργασίας στην Αγγλία 
του 19ου αιώνα και σ’ αυτές που βιώνει σήμερα το προλεταριάτο της καπιταλιστικής πε¬ 
ριφέρειας. Η υπερεκμετάλλευση της παιδικής εργασίας είναι ένα δείγμα.73 εκατομμύρια 
παιδιά κάτω των 10 ετών εργάζονται σε ορυχεία και λατομεία, παιδιά 5 ετών χρησιμοποι¬ 
ούνται στις εξορύξεις χρυσού κι άλλων μεταλλευμάτων, ενώ 22.000 παιδιά κάτω των 10 
ετών σκοτώνονται σ’ εργατικά “ατυχήματα” ή ασθένειες σχετιζόμενες με τις συνθήκες 
δουλειάς. 

ποιούν και εγκαταλείπουν τα παιδιά τους, τα χορηγούν ναρκωτικά ή τ’ 
αφήνουν πεινασμένα, μένοντας ασυγκίνητες ακόμα και μπροστά στο 
θάνατο τους. Το ηθικό αυτό σακάτεμα, παρατηρεί ο Μαρξ, οδηγεί τις 
μητέρες στην καλυμμένη παιδοκτονία. 

5. Παράταση της εργάσιμης ημέρας: όπως είδαμε και πιο πάνω, ενώ η 
μηχανή θα έπρεπε να μειώνει την εργάσιμη ημέρα, η ύπαρξη του εφεδρι¬ 
κού εργατικού δυναμικού (των ανέργων) οδηγεί στην εκβιαστική υπακοή 
στους όρους που υπαγορεύει το Κεφάλαιο κι έτσι η καπιταλιστική βου¬ 
λιμία ανατρέπει τα ηθικά και φυσικά όρια της εργάσιμης ημέρας, δημι¬ 
ουργώντας την “πολιτισμική φρικαλεότητα της υπερβολικής εργασίας”. 
Βαθύτερη τάση της καπιταλιστικής παραγωγής είναι να καταβροχθίζει 
ζωντανή εργασία καθ’ όλο το 24ωρο της ημέρας. 

Η βουλιμία του Κεφαλαίου έφτασε στο σημείο να εξαναγκάζει τους 
σιδηροδρομικούς εργάτες να εργάζονται από 14 έως 18 ώρες την ημέ¬ 
ρα. Σε περιόδους συρροής ταξιδιωτών χρησιμοποιούσε την “εργατικής 
τους δύναμη” για 40-50 ώρες αδιάκοπα! Γράφει ο Μαρξ : «Οι σιδηρο¬ 
δρομικοί, όμως, είναι κι αυτοί κοινοί άνθρωποι κι όχι κύκλωπες. Σ’ ένα 
ορισμένο σημείο παραλύει η εργατική τους δύναμη. Τους κυριεύει η νάρ¬ 
κη. Το μυαλό τους παύει να σκέφτεται και τα μάτια να βλέπουν». Ένας 
σιδηροδρομικός εργάτης λέει για τα συχνά “ατυχήματα” στους σιδη¬ 
ροδρόμους: «Όλοι ξέρουν ποιες είναι οι συνέπειες όταν για μια στιγμή 
παραλύσει η προσοχή του μηχανοδηγού και του θερμαστή. Και πως είναι 
δυνατό να γίνει διαφορετικά με την απεριόριστη παράταση της εργασί¬ 
ας, στον πιο δριμύ χειμώνα, χωρίς διαλείμματα και ανάπαυση; Πάρτε για 
παράδειγμα την παρακάτω περίπτωση που επαναλαμβάνεται καθημερι¬ 
νά. Την τελευταία Δευτέρα ένας θερμαστής έπιανε δουλεία πολύ νωρίς 
το πρωί και τελείωνε ύστερα από 14 ώρες και 50 λεπτά. Πριν προλάβει να 
πιεί έστω κι ένα τσάι τον ξαναφωνάζουν να πιάσει δουλεία...» η αδηφα¬ 
γία του Κεφαλαίου οδηγεί και σε θανάτους από υπερβολική εργασία. Τον 
Ιούνιο του 1863 η εικοσάχρονη Μαίρη-Άννα Ουέλκυ πέθανε από υπερ¬ 
βολική εργασία, καθώς εργαζόταν με τις συναδέλφους της κατά μέσω 
όρο 16 και Υι ώρες την ημέρα και πολλές φορές 30 ώρες αδιάκοπα, για 
να ετοιμάσουν τις τουαλέτες των φαντασμένων “ευγενών” κυριών για 
το χορό της πριγκίπισσας της Ουαλίας. Η Ουέλκυ, μαζί με άλλα 60 κορί¬ 
τσια, εργάστηκε για 26 Ά ώρες αδιάκοπα κάτω από άθλιες συνθήκες και 
πέθανε: «χωρίς να προλάβει καν - προς κατάπληξη της κυρίας Ελίζας- να 
τελειώσει το τελευταίο κέντημα»... 

Οι θάνατοι από υπερβολική εργασία κατά την περίοδο της βιομηχα- 


35 


νίκης επανάστασης είναι συχνοί σε διάφορους επαγγελματικούς κλά¬ 
δους, αλλά αυτό δεν αποτελεί πρόβλημα για τους καπιταλιστές. Σ’ ένα 
ρεσιτάλ κυνισμού ο Ε.Ο. νν^Ι<6§ίθΙά γράφει στα 1833: «οι εργάτες που 
εργάζονται υπερβολικά πεθαίνουν με καταπληκτική γρηγοράδα. Οι θέ¬ 
σεις, όμως, αυτών που χάνονται συμπληρώνονται αμέσως και η συχνή 
αλλαγή των προσώπων δεν επιφέρει καμιά αλλαγή στη σκηνή». 

6. Η βιομηχανική παραγωγή δημιουργεί ένα ολοκληρωτικό καθε¬ 
στώς στρατιωτικής πειθαρχίας, χωρίζει τους εργάτες σε χειρωνάκτες 
- απλούς φαντάρους και σε υπαξιωματικούς- επιστάτες. 5 Στο βιβλίο “Η 
κατάσταση της εργατικής τάξης στην Αγγλία”(Ι845), ο'Ενγκελς περιγρά¬ 
φει το στρατιωτικό νόμο των εργοστασίων: «Η σκλαβιά, στην οποία η 
αστική τάξη κρατάει δεμένο το προλεταριάτο, πουθενά αλλού δε φαί¬ 
νεται τόσο καθαρά, όσο στο εργοστασιακό σύστημα. Εδώ σταματάει 
νομικά και ουσιαστικά κάθε ελευθερία. Ο εργάτης είναι υποχρεωμένος 
να βρίσκεται στο εργοστάσιο το πρωί, στις 5:30. Αν φτάσει λίγα λεπτά 
αργότερα τιμωρείται κι αν φτάσει δέκα λεπτά αργότερα δεν τον αφή¬ 
νουν καθόλου να μπει μέσα, ώσπου να τελειώσει η ώρα του κολατσιού 
και χάνει το Υ4 του μεροκάματου. Είναι υποχρεωμένος να τρώει, να 
πίνει και να κοιμάται κατ’ επιταγήν... Το τυραννικό κουδούνι τον καλεί 
από το κρεβάτι, από το κολατσιό και από το μεσημεριανό φαγητό. Και 
τι γίνεται μέσα στο ίδιο το εργοστάσιο; Εδώ ο εργοστασιάρχης είναι ο 
απόλυτος νομοθέτης. Εκδίδει κανονισμούς του εργοστασίου, όπως του 
γουστάρει, τροποποιεί τον κώδικά του ή κάνει προσθήκες σ’ αυτόν, 
όπως του καπνίσει [...] Οι εργάτες αυτοί είναι καταδικασμένοι να ζουν 
κάτω από την απειλή του πνευματικού και σωματικού μαστιγίου από 
το 9ο έτος της ηλικίας τους ως το θάνατό τους». 

7. Ο καταμερισμός της εργασίας της βιομηχανικής παραγωγής με¬ 
τατρέπει τον εργάτη σ’ ένα κινητό εξάρτημα των εργοστασίων, σε μια 
ζωντανή μηχανή εργασίας, ένα έμψυχο εξάρτημα που προσαρμόζεται 
στο νεκρό μηχανισμό. Δεν είναι ο άνθρωπος που χρησιμοποιεί τα μέσα 
εργασίας, είναι τα μέσα εργασίας που χρησιμοποιούν τον άνθρωπο. Το 
άτομο χτυπιέται στη ζωτική του ρίζα και μετατρέπεται σε έμβιο αυτό¬ 
ματο (καθόλου τυχαία η λέξη ρομπότ σημαίνει εργάτης). Μέσα στη δια¬ 
δικασία της παραγωγής ο εργάτης μετατρέπεται ο 'ένα “σώμα ζωντανό 
δίχως αξία”, σαν τα ανατέμνοντα βατράχια. 


5 «Οι στρατιωτικές επιστήμες εφαρμόστηκαν στη βιομηχανία και τα εργοστάσια κατα¬ 
σκευάστηκαν κυριολεκτικά με πρότυπο τις φυλακές, οι οποίες παρεμπιπτόντως έκαναν 
την εμφάνιση τους την ίδια εποχή»(Ι_θοροΙά Κοε). 

8. Υποτίμηση της υγείας του προλεταριάτου και εμφάνιση νέων “εργα¬ 
τικών ασθενειών”. Οι προλετάριοι από τα 5 τους χρόνια δουλεύουν κάτω 
από άθλιες συνθήκες και ζουν σε ακόμα πιο άθλιες κατοικίες και εκ¬ 
φυλίζονται σωματικά και ηθικά. Οι αγγειοπλάστες γίνονται μικρόσωμοι 
και κακοφτιαγμένοι, με παραμορφωμένο στήθος, γερνούν και πεθαίνουν 
πρόωρα, γίνονται φλεγματικοί και αναιμικοί και χτυπιούνται από διάφο¬ 
ρες εκφυλιστικές ασθένειες. 

Το 1845 διαπιστώθηκε ένα νέο είδος ασθένειας για τους εργάτες που 
δουλεύουν στην παραγωγή σπίρτων. Οι μισοί εργάτες ήταν παιδιά από 
13 έως 18 χρόνων: «παιδιά κουρελιασμένα, μισοπεθαμένα από την πείνα, 
τελείως εγκαταλειμμένα χωρίς καμιά αγωγή», που δουλεύουν νύχτα, με 
ισχνά γεύματα, σε χώρους δηλητηριασμένους από το φώσφορο. 

Ιατρική έκθεση που αφορά τους εργάτες γης στην κομητεία Σάδερλαντ 
αναφέρει το σταδιακό εκφυλισμό της υγείας των ρωμαλέων κι εύρωστων 
κάποτε κατοίκων της περιοχής και των παιδιών τους. Παράλληλα στο 
Λάνκαστερ ξεσπά ένα είδος πανούκλας, οφειλόμενης στην πείνα! Στο 
Λονδίνο μαζί με την επέκταση της ραπτομηχανής, επεκτείνονται και οι 
θάνατοι από την πείνα... 

Την ίδια ώρα η διατροφή του προλεταριάτου ήταν τρισάθλια: « (ο 
εργάτης) είναι υποχρεωμένος να τρώει καθημερινά μαζί με το ψωμί 
του μια ορισμένη ποσότητα ανθρώπινου ιδρώτα, ανακατεμένο με το 
πυώδες περιεχόμενο αποστημάτων, με ιστούς αράχνης, με πτώματα 
κατσαρίδων και χαλασμένη γερμανική μαγιά, χώρια η στύψη, η αμμό¬ 
πετρα και τ’ άλλα ευχάριστα ορυκτά καρυκεύματα», όπως αναφέρει 
ο Μαρξ με το γνώριμο ειρωνικό του ύφος. 

Όλα αυτά τα παραδείγματα που αναφέραμε είναι σταγόνα στον ωκε¬ 
ανό μπροστά στα δεινά που έφεραν για τους φτωχούς η πρωταρχική 
συσσώρευση και η βιομηχανική επανάσταση. Οι “ λύσεις” για τους κα¬ 
ταπιεσμένους προλετάριους ήταν μονάχα δύο: από τη μία η παραίτηση, 
η μοιρολατρία, η υποταγή, ο αλκοολισμός, η πορνεία, η ρηχή εγκλημα¬ 
τικότητα και η αυτοκτονία. Από την άλλη η Αντίσταση, η Εξέγερση και 
η Αξιοπρέπεια. 

Μέσα από την προλεταριακή ανταρσία γεννήθηκαν νέες μορφές ριζο- 
σπαστικότητας: καταστροφή μηχανών, σαμποτάζ, απειλητικές επιστο¬ 
λές σ’ αφεντικά και επιστάτες, ταραχές, λεηλασίες και αυτοοργάνωση 
της τάξης. 

II. 


«Οι εργάσιμες ώρες ήταν 14,15 και μερικές φορές 16 ώρες, για έξι μέρες την 
εβδομάδα και για όλο τον χρόνο, με εξαίρεση τα Χριστούγεννα και την μεγά¬ 
λη Παρασκευή. Αυτές ήταν οι συνθήκες που οι βιομήχανοι θεωρούσαν ιδεώ¬ 
δεις, αλλά που σπάνια υλοποιούνταν, γιατί τα ανθρώπινα κτήνη δεν άντεχαν 
ένα τέτοιο φορτίο και σπαταλούσαν το χρόνο τους σε καταπραϋντικά- αλκο¬ 
όλ, γυναίκες, αιματηρά και βίαια σπορ- ή ξεσηκώνονταν, έβαζαν φωτιά στα 
εργοστάσια και κατέστρεφαν τις μηχανές, σ’ ένα είδος φρενιτικής και αναίτια 
βιομηχανικής ζακερί 6 » 

Χ.Τζ. Πλσμπ 


Οι καταστροφές των μηχανών και οι βανδαλισμοί, ως κομμάτι αδι¬ 
αχώριστο της παράδοσης της ανταρσίας του λαϊκού πολιτισμού, δεν 
είναι ένα φαινόμενο που αναπτύχθηκε σε παρθένο έδαφος, αλλά έρ¬ 
χεται να προστεθεί σε προγενέστερες μορφές λαϊκής εξέγερσης (εξε¬ 
γέρσεις “για το ψωμί”, ενάντια στις περιφράξεις, καρναβαλιστικοί ξε¬ 
σηκωμοί 7 κλπ). 

Κάτω από το γενικό τίτλο “λουδισμός” ενώνονται ποικιλόμορφα υπο¬ 
κείμενα, με διαφορετικά κίνητρα και μέχρι ενός σημείου αντίθετες στο¬ 
χεύσεις. Μικροτεχνίτες που βλέπουν τις μηχανές να αντικαθιστούν την 
παραδοσιακή χειρονακτική εργασία της προβιομηχανικής παραγωγής, 
αγρότες που βλέπουν τον παραδοσιακό τρόπο ζωής της υπαίθρου να 


6 Ζακερί ήταν οι εξεγέρσεις των γάλλων αγροτών, από το όνομα ^οςυβ με το οποίο οι 
αστοί αποκαλούσαν υποτιμητικά τους αγρότες 

7 Οι εξεγερμένοι υπό τους ήχους μουσικής και κάνοντας χρήση βέβηλων εθίμων της 
λαϊκής καρναβαλικής παράδοσης προχωρούσαν σε κλοπές, λεηλασίες και εμπρησμούς 
μαγαζιών και αποθηκών. Στο “πανηγύρι της χήνας” στο Νότινγκαμ του 1764 οι εξεγερ- 
μένοι κυλούσαν στους δρόμους τα κεφάλια του τυριού. Το ίδιο και στην Ουαλία η λαϊκή 
αντίσταση στις περιφράξεις, τους φόρους και τον Ροογ Ι_ονν πήρε καρναβαλικές μορφές, 
με φιγούρες σαν τη “Μητέρα Τρέλλα” και τους “Άρχοντες της Ακαταστασίας”. Άντρες 
μεταμφιεσμένοι σε γυναίκες με το όνομα “η Ρεβέκκα και οι κόρες της”: « όρμαγαν στα 
σημεία είσπραξης των διοδίων, έριχναν τους φράχτες, κατέστρεφαν τα εκτροφεία των 
σολομών, τα εργοστάσια και άλλα υλικά σύμβολα του νέου κοινωνικού συστήματος». Ο 
Τζων Γκίλλις γράφει πως στον απελπισμένο τους αγώνα οι λαϊκές μάζες μεταμόρφωσαν 
τη χυδαία και άγρια καρναβαλική μουσική σε όργανο ταξικής πάλης: «οι θρυλικές πια 
προκλήσεις του μυλωνά στη νεαρή γυναίκα που πήγαινε μοναχή της για να αλέσει γινόταν 
μια θαυμάσια μεταφορά που αντιπροσώπευε μια άλλη μορφή εκμετάλλευσης, όχι πια 
σεξουαλική, αλλά οικονομική». 

θάβεται κάτω από τα γιγαντιαία εργοστάσια και προλετάριοι που έβλε¬ 
παν στη μηχανή το πρόσωπο του άμεσου εχθρού τους, την πηγή της μι- 
ζέριας τους: «Οι εργάτες έβλεπαν με καχυποψία τα μεγάλα εργοστάσια, 
όμοια με στρατώνες και τα ωράρια εργασίας ατελείωτα και αυστηρά, 
τους θύμιζαν φυλακή». 

Ακόμα και μικροκαπιταλιστές έδειχναν την υποστήριξη τους προς το 
λουδισμό, αφού δεν είχαν τα απαραίτητα κεφάλαια για τις επενδύσεις 
που χρειάζονταν ο νέος τρόπος παραγωγής. Οπως γράφει ο Μ^ηυθΙ: 
«μερικές φορές η λεπτομερής μελέτη των τοπικών περιστατικών απο¬ 
καλύπτει ότι το κίνημα των λουδιτών ήταν λιγότερο μια κινητοποίηση 
των εργαζομένων και περισσότερο μια όψη του ανταγωνισμού ανάμεσα 
στον καθυστερημένο και τον προοδευτικό ιδιοκτήτη εργοστασίου ή 
μανιφακτούρας». 

Οχι σπάνια οι τοπικές αρχές έδειχναν την ανοχή τους και την απρο¬ 
θυμία τους να δράσουν αποτελεσματικά εναντίον του λουδίτικου κινή¬ 
ματος. Η εξάπλωση του σπασίματος των μηχανών, αλλά και επιθέσεις 
(μέχρι και δολοφονίες!) εναντίον εφευρετών, ήταν τόσο εντυπωσιακή, 
που δημιουργούσε φαινομενικά παράξενες συμμαχίες που ξεκινούσαν 
από τα πιο φτωχά λαϊκά στρώματα (χωρικοί και εργατικό ή αγροτικό 
προλεταριάτο) και κατέληγαν σε τοπικούς αξιοματούχους, σε μεσο- 
στρώματα και στο κατώτερο στρώμα της εύπορης τάξης. Ακόμα και ο 
στρατός δεν έκρυβε τη συμπάθεια του προς τους εξεγερμένους: λίγο 
πριν το κύμα καταστροφών εργοστασίων και μηχανών (μέχρι και του 
μισητού ρολογιού του κτηρίου Σαικς στο Ακκρινγκον, που συμβόλιζε για 
τους προλετάριους τους εντατικούς ρυθμούς της εργασίας), από τους 
ξεσηκωμένους υφαντουργούς του Μπλακμπερν, οι στρατιώτες αρνήθη- 
καν να πυροβολήσουν το πλήθος και μοιράστηκαν μαζί τους το ψωμί του 
συσσιτίου... 

Τα κίνητρα του λουδισμού, όπως είπαμε και προηγούμενα, ποίκιλαν. 
Μια τάση του λουδισμού έβλεπε το σπάσιμο των μηχανών σα μια πρακτι¬ 
κή στα πλαίσια των “συλλογικών διαπραγματεύσεων μέσω των ταραχών”, 
σύμφωνα με τη γνωστή φράση του Επο Ηοόδδ^ννπι. Αυτή η συνιστώσα 
του λουδισμού δε διακατεχόταν από τη συντηρητική τεχνοφοβία του 
παραδοσιακό- κεντρικού λουδισμού. Αντίθετα, έβλεπε στις μηχανές το 
ενδεχόμενο της χειραφέτησης του ανθρώπου από τη σκληρή εργασία. 
Όπως έγραφαν σε κείμενο τους το Μάρτη του 1812, δεν αντιτίθονταν 
σ’ όλες τις μορφές της μηχανής, αλλά: «σ’ όλα τα μηχανήματα που είναι 
επιβλαβή για τους πολίτες». Ξεχωρίζοντας τη μηχανή από την καπιταλι- 

στική της χρήση, μέσα από το βανδαλισμό οι προλετάριοι στοχέυσαν 
στη βελτίωση των συνθηκών εργασίας ή τον περιορισμό των απολύσεων 
που προκαλούσε η ραγδαία εκμηχάνιση της παραγωγής ή στην αύξηση 
των μισθών κλπ. Οι βάνδαλοι προλετάριοι δε σταματούσαν μονάχα στην 
καταστροφή των μηχανών, των εργοστασίων ή των πρώτων υλών, αλλά 
στρέφονταν και εναντίον της ιδιωτικής ιδιοκτησίας των εργοδοτών τους. 
Εδώ η ταξική πάλη έπαιρνε μια άγρια μορφή: το 1802, για παράδειγμα, 
οι “κόφτες” στο ννίΙίεήίΓβ, εκτός από τα μισητά εργοστάσια, έκαψαν 
ακόμα και τις θημωνιές, τις σιταποθήκες, μέχρι και τα σπίτια των σκύλων 
των εργοστασιαρχών. Από την οργή των εξεγερμένων δε γλύτωσαν ούτε 
τα δέντρα των ιδιωτικών κατοικιών των αφεντικώνί'Ετσι, θύμιζαν τις δρά¬ 
σεις του Βί3.οΙ< Αετ του 1723, όταν οι χωρικοί προχωρούσαν τις νύχτες 
σε εισβολές στα μέγαρα των πλουσίων, κατέστρεφαν τους φράχτες και 
σκότωναν τ’ ελάφια τους! Ο φιλοζωισμός δεν έζησε και τις καλύτερες 
στιγμές του... 

Μία ακόμα μέθοδος του μαχόμενου προλεταριάτου, απόλυτα ταιρια¬ 
στή με το λουδίτικο πνεύμα, ήταν οι ανώνυμες απειλητικές επιστολές. 
Όπως αναφέρει και ο'Εντουαρτ Τόμσον στο “Έγκλημα της Ανωνυμίας”, 
οι απειλές έπαιρναν μια μορφή αγριότητας: «Όλα αυτά θα γίνουν. Θα 
σκοτώσουμε τον επιστάτη. Ο Τομ Νότατζ είναι ένα καταραμένο κάθαρ¬ 
μα. Θα τον σκοτώσουμε και για τον καθένα από μας θα σκοτώνουμε 
τέσσερις. Θα πουλήσουμε το αλεύρι σου με 2 και 6 το σάκο, θα του βά¬ 
λουμε φωτιά και θα τον κάψουμε. Θα κάψουμε όλους τους μύλους. Θα 
τα κάψουμε όλα και θα τα βάλουμε φωτιά στην αποθήκη με το σιτάρι». 


Επιστρατευόταν μέχρι και ο ποιητικός οίστρος: 

«Αυτό γράφτηκε για να μάθετε ότι είμαστε 
ένας μικρός στρατός 

Πάνω από τρεις χιλιάδες έτοιμοι για μάχη 

Και θα 'μαι ένας κολασμένος αν δεν κάνουμε καλά 

ακόμα και το στρατό του βασιλιά 

Αν ο βασιλιάς και το κοινοβούλιο 

δεν κυβερνήσουν καλύτερα 

θα καταστρέψουμε όλη την Αγγλία». 

Ο άγνωστος στιχόπλοκος μπορεί να μην είχε και σπουδαίο ποιητικό 
ταλέντο, αλλά το ταλέντο στις απειλές ήταν αρκετό να κάνει τ’ αφεντικά 

να χεστούν επάνω τους και να προχωρήσουν σε παραχωρήσεις υπό τον 
φόβο της εξέγερσης. 

Ο ίδιος συγγραφέας στο εμβληματικό του έργο ΤΗθ ΓΠ3ΐ<ίη§ οί ιΗθ 
Εη§Ιί5Η ννοΗ<ίη§ εΐ3$5, αναφέρει κι άλλες τέτοιες περιπτώσεις. Το 1831 
απεργοί ανθρακωρύχοι διέρρηξαν το σπίτι ενός επιθεωρητή ανθρακω¬ 
ρυχείου και του άφησαν το παρακάτω γλαφυρό, αν και ανορθόγραφο 
σημείωμα: «Ήμουνα στο σπίτι σου χθες το βράδυ πέρασα φίνα. Φαμίλια 
βλέπω δεν έχεις, μονάχος σου είσαι, βλέπω ότι έχεις ένα σωρό δωμάτια. 
Ένα σωρό κελάρια και εκεί φυλάς ένα σκασμό μπύρα και κρασί, από τα 
οποία ήπια όσο μπόρεσα. Το λοιπόν, ξέρω μερικούς στο ανθρακωρυχείο 
που στο σπίτι τους ζουν τρεις και τέσσερις νοματαίοι και ζουν σ’ ένα 
δωμάτιο (όλοι μαζί) χειρότερο από το κελάρι σου. Δε λέω ότι ξέρω και 
πολλά, αλλά δεν πρέπει να είναι τόσο μεγάλη η διαφορά. Το μόνο μέρος 
που μας μένει στο τέλος της εβδομάδας είναι η παμπ- εκεί να πιούμε μια 
μπύρα. Ούτε προφήτης είμαι, αλλά ξέρω πως δεν είναι δίκαια η μεταχεί¬ 
ριση μας κι ένας μέγας φιλόσοφος λέει άμα θα μορφώνεσαι τότε εννοείς 
πως δεν γνωρίζεις. Όμως μόλις το πήραμε χαμπάρι, προσέχτε αφεντά- 
δες και ιδιοκτήτες, δε θα είναι πάντα με το μέρος σας η κατάσταση, θα 
πάρουμε λίγο από ότι μας ανήκει». 

Εδώ είναι διακριτή μια οιονεί επαναστατική ταξική συνείδηση. Οι δι- 
εκδικητικοί αγώνες αυτοί είναι μια προδρομική μορφή ενός επαναστατι¬ 
κού κινήματος που, αντί να ζητάει τη βελτίωση των συνθηκών δουλειάς, 
επιδιώκει την ολική κατάργηση της μισθωτής σκλαβιάς. Ούτως ή άλλως 
από την ίδια τους τη φύση οι διεκδικητικοί αγώνες εμπεριέχουν σπερ¬ 
ματικά το ενδεχόμενο της ποιοτικής μεταβολής και της ριζοσπαστικο- 
ποίησης τους. 

Πέρα από την τάση που έβλεπε στο βανδαλισμό, την μέσω των συ¬ 
μπλοκών “σύλλογική διαπραγμάτευση”, υπήρξε και η ισχυρή τεχνοφο- 
βική τάση του λουδισμού. Ο τεχνοφοβισμός εξέφραζε κυρίως τους 
μικροτεχνίτες και τους χωρικούς που έβλεπαν να αλλοιώνεται ο παρα¬ 
δοσιακός τρόπος ζωής τους από μία τεχνολογική εισβολή που ελάχι¬ 
στα κατανοούσαν. Οι άνθρωποι της υπαίθρου διακατέχονταν από μια 
“ειδυλλιακή” πολιτιστική παράδοση, με έντονα τα συντηρητικά στοιχεία 
(θρησκοληψία, προσήλωση στο πρόσωπο του βασιλεία, μοιρολατρεία 
κλπ.) 8 Ήταν άνθρωποι που: «έβλεπαν τα εργοστάσια να πάλλονται και 


8 Μια άλλη παράμετρος υπήρξε και η μείωση των θρησκευτικών εορτών που γέμιζαν το 
φεουδαρχικό κόσμο, μιας και οι έμποροι και οι αστοί τις θεωρούσαν αντιπαραγωγικές. 
Η προτεσταντική μεταρρύθμιση ήταν αυτή η έκφραση της επίθεσης εναντίον των λαϊκών 

να βρυχώνται από μία βίαιη ενέργεια, αλλά που δεν αποδέχονταν πραγ¬ 
ματικά αυτό που τους πρόσφεραν τα μάτια τους». Ο λουδισμός υπήρξε 
γι’ αυτούς μέσο υπεράσπισης του δικού τους συστήματος ζωής, που κα¬ 
ταστρέφονταν με δαιμονικούς ρυθμούς από τον υπερδραστήριο καπιτα- 
λισμό.Ήταν εξεγερμένοι, αλλά όχι επαναστάτες. Όπως κι άλλες μορφές 
“πρωτόλειας επανάστασης”, το βλέμμα του τεχνοφοβικού λουδισμού 
στρεφόταν νοσταλγικά στο “ειδυλλιακό-προπτωτικό” παρελθόν και όχι 
στο παρόν και στο μέλλον. 

III. 

«Ονομάζετε τους ανθρώπους αυτούς όχλο, απελπισμένο, επικίνδυνο 
και αγράμματο και μοιάζετε να σκέπτεστε ότι ο μόνος τρόπος για να 
ηρεμήσει η “ΒθΙΙυΕ ΓηυΙτοτυηη εϊρίτυπι” (το πολυκέφαλο κτήνος) είναι να 
κρεμάσετε μερικές από τις κεφαλές αυτές. Αλλά ακόμη κι ένας όχλος 
μπορεί καλύτερα να μπει στο δρόμο της λογικής με ένα κράμα διαλλα¬ 
κτικού πνεύματος και σταθερού χεριού, παρά με πρόσθετο εξερεθισμό 
και αυξημένες ποινές. Έχουμε, τάχα, συνειδητοποιήσει τι οφείλουμε σ’ 
αυτόν τον όχλο; Είναι ο όχλος που δουλεύει στους αγρούς σας και υπη¬ 
ρετεί στα σπίτια σας, που επανδρώνει τον στόλο σας και προμηθεύει 
άντρες στο στρατό σας, που σας έκαμε ικανούς να αψηφήσετε ολόκλη¬ 
ρο τον κόσμο και που μπορεί επίσης να αψηφήσει κι εσάς, όταν η πα¬ 
ραμέληση και η δυστυχία θα τον οδηγήσει σε απόγνωση! Ονομάστε αν 
θέλετε τους ανθρώπους αυτούς όχλο, αλλά μην ξεχνάτε, ότι ένας όχλος 
εκφράζει πολύ συχνά τα συναισθήματα του λαού». 

Μ’ αυτά τα λόγια, στις 27 Φλεβάρη 1812, ο νεαρός ποιητής - λόρδος 
Μπάιρον υπερασπίστηκε το κίνημα των λουδιτών εναντίον της πρότασης 
της κυβέρνησης των Τόρις για επιβολή θανατικής ποινής στους κατα- 
στροφείς των μηχανών. Από το 1811 είχε ξεκινήσει μια θυελλώδης εξέ¬ 
γερση των φτωχών, που κορυφώθηκε το 1812, όταν καταστράφηκαν πε¬ 
ρίπου 25000 μηχανές. Τότε ήταν που το κίνημα των βανδαλισμών πήρε 
το όνομα “ λουδισμός”. Ο “στρατηγός Ντε Λουντ” κατά την παράδοση 
ήταν ένας εργάτης υφαντουργίας που ένα πρωί κατέστρεψε τη μηχανή 
με την οποία εργαζόταν και παρότρυνε τους συναδέλφους του να κά¬ 
νουν το ίδιο. Οι καταστροφές των μηχανών, όμως δεν ήταν ένα καινούρ¬ 
γιο φρούτο.Ήδη από το 17ο αιώνα παρατηρούνται τα πρώτα κρούσματα, 
και όχι μονάχα στην πρωτεύουσα της βιομηχανικής επανάστασης (στην 


θρησκευτικών εορτών: «εκθρόνισε τους αγίους από τους ουρανούς, για να καταργήσει τις 
γιορτές τους στη γη». 

Αγγλία) αλλά και σε άλλες χώρες της Ευρώπης. Η ΒϊηάιηυήΙθ (αργα¬ 
λειός ταινιών) ενώ εφευρέθηκε στα τέλη του 16ου αιώνα στον Ντάντσιχ, 
όχι μόνο δε χρησιμοποιήθηκε, αλλά ο εφευρέτης της δολοφονήθηκε! 
Πρώτη φορά χρησιμοποιήθηκε στο Λέιντεν το 1629.Έπειτα από πολλές 
εξεγέρσεις, η χρήση της απαγορεύτηκε και στη συνέχεια απλώς περιο¬ 
ρίστηκε, για να επανέλθει το 1861. Κάθε απόπειρα χρήσης της συνοδευ¬ 
όταν από εκτεταμένες ταραχές. Την ίδια περίπου περίοδο στην Αγγλία 
εξεγερμένοι κατέστρεψαν ένα ανεμοκίνητο πριονιστήριο. Ακόμα και 
στις αρχές του 18ου αιώνα: «οι υδροκίνητες πριοιστικές μηχανές μό¬ 
λις και μετά βίας κατάφεραν να υπερνικήσουν την λαϊκή αντίσταση [...] 
όταν το 1758 οΈβερετ κατασκεύασε την πρώτη υδροκίνητη κουρευτική 
μηχανή, την έκαψαν μερικές εκατοντάδες εργάτες που μείνανε άνεργοι. 
Πενήντα χιλιάδες εργάτες που μέχρι τότε ζούσαν από το λανάρισμα του 
μαλλιού, με αίτηση τους προς τη βουλή τάχθηκαν ενάντια στις ξαντικές 
μηχανές και στη λαναριστική μηχανή του Αρκράιτ». 

Καθ’ όλη τη διάρκεια του 18ου αιώνα οι βανδαλισμοί υπήρξαν ένας 
μόνιμος πονοκέφαλος για την αστική τάξη. Ένα πολύχρωμο πλήθος 
καταπιεσμένων συμμετείχαν στην καταστροφή των μηχανών: εργάτες, 
αγρότες, ανθρακωρύχοι, μυλωνάδες κατέστρεφαν ακόμα και εργοστά¬ 
σια, κλωστήρια μύλους κλπ. 

Το 1718 και το 1724 οι βιομήχανοι διαμαρτυρήθηκαν στο αγγλικό κοι¬ 
νοβούλιο επειδή οι υφαντές τους απειλούσαν ότι θα τους γκρεμίσουν 
τα σπίτια και θα κάψουν τα εργοστάσια τους και τα παραγόμενα εμπο¬ 
ρεύματα. Στις συγκρούσεις του 1726-27 υφαντουργοί κατέστρεφαν τα 
σπίτια των αφεντικών και των απεργοσπαστών, έσπασαν όλα τα σύνεργα 
της δουλειάς τους και τους αργαλειούς και λεηλάτησαν το μαλλί. Το 1738 
εργάτες του κλάδου της κλωστοϋφαντουργίας έκοψαν τις αλυσίδες των 
αργαλειών. Το 1740 απεργοί ανθρακωρύχοι πυρπόλησαν μηχανές στις 
εισόδους των στοών. Το 1760 καταστράφηκαν κλωστήρια και εργοστά¬ 
σια. Το 1765 ανθρακωρύχοι πυρπόλησαν κάρβουνο κι έσπασαν μηχανές. 

Σε όλα τα μήκη και τα πλάτη της Αγγλίας ο βανδαλισμός υπήρξε ένα 
όπλο των καταπιεσμένων στην ταξική πάλη που ολοένα και οξύνονταν 
Η κορύφωση του κινήματος ήρθε ανάμεσα στο 1811-1813, με την εξέγερ¬ 
ση των υφαντουργών στις περιοχές του Νότιγχαμ, του Γιορκ και του 
Μαντσεστερ. Ο “στρατηγός Ντε Λουντ” (που τελικά έδωσε το όνο¬ 
μα του όχι μόνο στο κίνημα του 1811-13 αλλά σ’ ολόκληρο το κίνημα 
βανδαλισμών) δεν ήταν πραγματικό πρόσωπο, αλλά το συλλογικό ψευ¬ 
δώνυμο των εξεγερμένων. Οι λουδίτες αρχικά προειδοποίησαν τους 

ιδιοκτήτες των υφαντουργείων κι αν αυτοί αρνούταν να αποσύρουν τις 
μηχανές τους, τότε εφορμούσαν με κάθε μέσο και τις κατέστρεφαν. 
Προχωρούσαν ακόμα και στις αρπαγές των τροφίμων, τα οποία μοιρα¬ 
ζόταν σ' ένα πνεύμα κοινοτικής αλληλεγγύης. Ο Τ. Ζερζάν γράφει για 
την εξέγερση: «Πλήθος ιδιοκτησιών καταστράφηκε, συμπεριλαμβανο¬ 
μένου ενός τεράστιου αριθμού αργαλειών, οι οποίοι είχαν σχεδιαστεί εκ 
νέου για την παραγωγή αγαθών κατώτερης ποιότητας[...] Η καταστροφή 
αργαλειών είχε μετατραπεί σε επίθεση κατά του κεφαλαίου στο 1812 και 
μια όλο και μεγαλύτερη στρατιωτική δύναμη που υπερέβαινε αριθμητι¬ 
κά το σύνολο των στρατιωτών που διέθετε ο Ουέλιγκτον εναντίον του 
Ναπολέοντα, ήταν αναγκαίο να αποσταλεί για την αναχαίτισή της. Ο 
στρατός όμως ήταν όχι μόνο κατακερματισμένος σε μικρές μονάδες, 
αλλά συχνά θεωρούνταν και αναξιόπιστος, εξαιτίας της συμπάθειας των 
στρατιωτών για την υπόθεση των λουδιτών και της παρουσίας πολλών 
λουδιτών στις γραμμές τους. Παρόμοια, το κράτος δε μπορούσε να 
βασιστεί στις τοπικές δικαστικές και στρατιωτικές αρχές και το ευρύ 
σύστημα χαφιέδων που δημιούργησε αποδείχθηκε αναποτελεσματικό 
απέναντι στην πραγματική αλληλεγγύη του πληθυσμού». 

14.400 στρατιώτες στάλθηκαν για την καταστολή του κινήματος, ενώ ο 
Δούκας του Ουέλιγκτον διέθετε μόλις 8.739 άνδρες για την εκστρατεία 
που εξαπέλυσε η Αγγλία εναντίον της Γαλλίας το 1808. Στις II Φλεβάρη 
του 1812 οι Τιπίθϊ μίλησαν για εκδήλωση ανοιχτού πολέμου στη χώρα και 
τρεις μέρες αργότερα η κυβέρνηση Πέρσιβαλ εισηγήθηκε ειδικό νόμο 
που προέβλεπε την επιβολή θανατικής ποινής για όποιον καταστρέ¬ 
φει μηχανές. Ο λόρδος Μπάιρον προκάλεσε την έκπληξη των καλοα¬ 
ναθρεμμένων ευγενών όταν στην βουλή των λόρδων υπερασπίσθηκε 
τους εξεγερμένους, τους ανθρώπους που ήταν : «προφανώς ένοχοι για 
το θανάσιμο αμάρτημα της φτώχειας». Όταν ο νόμος εφαρμόστηκε και 
14 εξεγερμένοι υφαντουργοί εκτελέστηκαν στο Γιορκ, ο ποιητής Πέρσι 
Σέλλευ (φίλος του Μπαιρόν και γαμπρός του αναρχικού φιλοσόφου 
Γκοντγουιν) οργάνωσε ταμείο αλληλεγγύης για τα παιδιά των εκτελεσμέ- 
νων. 9 Παρά την καταστολή η εξέγερση συνεχιζόταν. Ο ανθυπολοχαγός 
Γουντ σε επιστολή του στο υπουργό Φιτζγουίλιαμ στις 17 Ιούνη 1812 ανέ¬ 
φερε: «εκτός από τις περιοχές που ήταν υπό τον έλεγχο του στρατού, 
η χώρα βρισκόταν ουσιαστικά στα χέρια των ανόμων». Το λουδιτικό κί- 


9 Σύμφωνα με μια εκδοχή η Μαίρη Σέλλευ (σύζυγος του Πέρσι Σέλλευ και κόρη του 
Γκοντγουιν) έγραψε το αριστουργηματικό μυθιστόρημα τρόμου “Φρανκεστάιν”, εμπνευ¬ 
σμένη από τον αγώνα των λουδιτών εναντίων των μηχανών. 

νήμα του 1812 εξασθενημένο από ία χτυπήματα της καταστολής μπορεί 
να μην κατάφερε να ανατρέψει τους “ευγενείς και τους τύραννους”, αλλά 
αποτελεί μια σπουδαία παρακαταθήκη στην ιστορία της προλεταριακής 
ανταρσίας. 

Η ιστορία όμως δεν τελείωσε: «Η άμεση δράση και η εξέγερση, η κα¬ 
ταστροφή των μηχανών, των καταστημάτων ή των σπιτιών των πλουσίων 
είχαν μακρά ιστορία [...] Τόσο το 1830, όσο και το 1848, οι κινήσεις αυ¬ 
τές έδωσαν τρομακτική βαρύτητα σε ήσσονες κατά τ’ άλλα εκδηλώσεις 
δυσαρέσκειας, μετατρέποντας τη διαμαρτυρία σε επανάσταση». 

Το 1826 ξέσπασε εξέγερση στα βαμβακουργικά κέντρα και κατα¬ 
στράφηκαν όλοι οι μηχανικοί αργαλειοί σε ακτίνα έξι μιλίων από το 
Μπλάκμπερν. Μέσα σε τρεις μήνες πάνω από χίλιοι αργαλειοί αχρη¬ 
στεύτηκαν. Το 1830 η λαϊκή βία ξέσπασε στις περιοχές της Ανατολικής 
και Νότιας Αγγλίας. Τη θέση του μυθικού “Ντε Λουντ” πήρε ο εξίσου 
μυθικός “Λοχαγός Σουινκγ”, που υιοθετήθηκε από τους φτωχούς προ- 
λεταριοποιημένους χωρικούς. Οι εξεγερμένοι πυρπολούσαν δεμάτια και 
κατέστρεφαν τις αλωνιστικές μηχανές, έκαιγαν τους στάβλους απειλώ¬ 
ντας γαιοκτήμονες, παπάδες και δικαστές πως θα έχουν την ίδια τύχη. 
Οι “ταραχές του Σουιγκ” έπαυσαν με απαγχονισμό 19 εξεγερμένων, τη 
φυλάκιση 644 και την απέλαση στην Αυστραλία 481 χωρικών. 

Το 1842 ξέσπασε μια νέα εξέγερση στην εργοστασιακή περιοχή του 
Λανκασάιρ, που έμεινε γνωστή ως “εξέγερση των βαλβίδων”, επειδή οι 
απεργοί αφαιρούσαν τις βαλβίδες των καζανιών και των καμινιών, μπλο- 
κάροντας την παραγωγή. Η καταστολή της εξέγερσης ήταν σφοδρή: 
μια μόνιμη στρατιωτική φρουρά εγκαταστάθηκε στην περιοχή και 1500 
απεργοί κλείστηκαν στις φυλακές. Ο Γ. Κουκ Τέιλορ αναφέρει για την 
περιοχή: «οι τυπογράφοι και οι υφαντουργοί προσθέτουν στη χαρτιστι- 
κή πίστη 10 κι ένα μίσος απέναντι στις μηχανές, που δεν το συμμερίζονται 
διόλου οι εργάτες των εργοστασίων». Οι πρώτοι ήθελαν: «να πάρουν 
αμέσως τα όπλα, να κάψουν τα εργοστάσια, έτσι ώστε οι εργάτες να 
αναγκαστούν να ενωθούνε με το επαναστατικό κίνημα». Όταν στο Κολν 


10 Το χαρτιστικό κίνημα ξεκίνησε τη δράση του ως μαζικό εργατικό κίνημα, στο οποίο 
υπήρχαν δύο τάσεις: η μια η τάση της ειρηνικής ενσωμάτωσης, του ρεφορμισμού και της 
μη βίας και η άλλη η τάση της ανταρσίας και της άμεσης δράσης (ακόμα και ένοπλης). 
Σε κεντρικό πλάνο ο χαρτισμός έθεσε τη διεκδίκηση του δικαιώματος της καθολικής 
ψήφου. Ως κίνημα ξεκίνησε το 1838. Δύο χρόνια νωρίτερα η εφημερίδα “Φάλαγγα” των 
φουεριεριστών έγραφε: «ο λαός είναι έτοιμος να ακολουθήσει την φωνή του δαίμονα της 
επανάστασης». 

προλετάριοι πυρπόλησαν ένα εργοστάσιο, κάποιοι άλλοι εργάτες έσπευ- 
σαν να βοηθήσουν την πυροσβεστική για την κατάσβεση της φωτιάς. Η 
ραγδαία ανάπτυξη του επίσημου συνδικαλισμού προσπάθησε να βάλει 
φρένο στην προλεταριακή ανταρσία: «Μαζί με την αναπόφευκτη εξέλιξη 
των δυνάμεων καταστολής με τη μορφή της αστυνομίας και του στρατού, 
βλέπουμε την εξέλιξη των σωματείων ως απόπειρα να επιβληθεί τάξη από 
μέσα, από την ίδια την εργασιακή κατάσταση. Με το χωρισμό τους βάσει 
των επαγγελμάτων και της ειδίκευσης τους, ή μη, κατάφεραν όχι μόνο 
να ελέγξουν, αλλά και να τεμαχίσουν τον αγώνα και να τον διασπείρουν 
μέσα σ’ αυτούς τους επίπλαστους διαχωρισμούς». 

Κατάφεραν, όμως να σκοτώσουν, τον Στρατηγό Ντε Λουντ; 


IV. 


«Κατάρα και οργή 
Μοιράζουν τη γη 
Και χέρι χέρι παν οι κολασμένοι» 
Νίκος Γκάτσος 


Ο λουδισμός διαλύθηκε ως κίνημα που προσπαθούσε να σταματήσει 
την τεχνολογική ανάπτυξη, αλλά οι μη τεχνοφοβικές πλευρές του εν¬ 
σωματώθηκαν στις νέες εκφάνσεις της προλεταριακής ανταρσίας, όπως 
το σαμποτάζ, αλλά και οι σύγχρονες μητροπολιτικές ταραχές, με τους 
εμπρησμούς των συμβόλων του παλιού κόσμου. Ο τεχνοφοβισμός πλέ¬ 
ον αφορά μοναχά μερικούς πριμιτιβιστές, κάποιους χίπηδες και μπόλι¬ 
κους θρησκόληπτους ή οπαδούς μυστικιστικών αιρέσεων και σεχτών. Η 
λουδίτικη μέθοδος, όμως, της “συλλογικής διαπραγμάτευσης μέσω των 
συμπλοκών” ζει και βασιλεύει. Επιπροσθέτως έχει εμπλουτιστεί στις 
μέρες μας και μ' ένα ακόμα όπλο της προλεταριακής ανταρσίας: τις απα¬ 
γωγές αφεντικών." 


II Σχετικά με τους βίαιους και παράνομους αγώνες του γαλλικού προλεταριάτου, καθώς 
και για τη μέθοδο απαγωγών αφεντικών ή στελεχών επιχειρήσεων βλ. ]θ3Π Νθίοη- Ρθϊθγ 
Α δΐΓοιη: «Πως μπορεί κανείς ακόμα να θέτει αιτήματα όταν κανένα αίτημα δε μπορεί να 
πραγματοποιηθεί», (στο 5ο τεύχος του ΒΙ^υπΊ^οΙίθη). Για μια εικόνα των βίαιων προλετα¬ 
ριακών αγώνων της εποχής μας, αρκεί μια επίσκεψη στην ιστοσελίδα του Πρακτορείου 
ΚίοΐθΓδ. Ανάλογη θεματική βρίσκεται και στο αντιεξουσιαστικό έντυπο Βίδα. 

Πολλές φορές το σαμποτάζ έχει ονομαστεί “νεολουδισμός”. Το σα- 
μποτάζ όμως εμπεριέχει κι άλλες μεθόδους, πέρα από το βανδαλισμό. 
Ο ΕπιίΙ Ρου§βτ εισήγαγε τον όρο από την έκφραση “να δουλεύεις τσα¬ 
πατσούλικα σαν με χτυπήματα από σαμπό”. Το σαμποτάζ παρουσιαζό¬ 
ταν άλλες φορές ως εσκεμμένη απόσυρση της παραγωγικότητας του 
εργάτη, 12 άλλες φορές ως σκόπιμη παραγωγή ελαττωματικών προϊόντων, 
άλλες φορές ως κωλυσιεργία μέσω μιας υποτιθέμενης τυπολατρίας και 
σχολαστικής εφαρμογής των κανονισμών. Ο βανδαλισμός είναι η μορφή 
του σαμποτάζ που ταιριάζει περισσότερο στο πνεύμα του λουδισμού. 
Η Ελίζαμπεθ Φλιν όρισε το σαμποτάζ ως ανταρτοπόλεμο φθοράς που 
οδηγεί σε βέβαιη νίκη. Και ο ανταρτοπόλεμος θέλει φαντασία: όταν το 
1889 σκωτσέζοι λιμενεργάτες ηττήθηκαν στην απεργία τους εφάρμοσαν 
τη μέθοδο του σαμποτάζ σε όλα τα λιμάνια, αφήνοντας να “γλιστρή¬ 
σουν” από τα χέρια τους όλα τα κιβώτια που περιείχαν εύθραυστο πε¬ 
ριεχόμενο. Ο βανδαλισμός γινόταν ως “ατύχημα”! Το 1913 οι εργάτες 
στα εστιατόρια και τα ξενοδοχεία στην Νέα Υόρκη, αφού ηττήθηκαν 
στην απεργία τους ,επέστρεψαν στις δουλειές τους με την διαφορά πως 
προειδοποιούσαν φωναχτά τους πελάτες για τις άθλιες συνθήκες υγιει¬ 
νής στην κουζίνα και για την κακή ποιότητα των υλικών του φαγητού. Οι 
“λυσσασμένοι” του 1968 έγραφαν σε μια προκήρυξη τους: «παραδομένοι 
στο ανελέητο ανατρεπτικό παιχνίδι, η κοινωνική μηχανή ξεχειλίζει από 
πολύ ενδιαφέροντες όρους για εκμετάλλευση. Σαμποτάζ, πλαστογρα¬ 
φείς, ιδιοποιήσεις, υπεξαιρέσεις, μποϊκοτάζ. Ας απελευθερωθεί ο ρους 
της γιορταστικής ατμόσφαιράς -δαιμονικός στρόβιλος των παράνομων 
απολαύσεων- και πόσες επιθυμίες ή ταλέντα θα βγουν στο φως». 

Στις χρονιές 1910-11 στη διάρκεια απεργίας σιδηροδρομικών προκλή- 
θηκαν 3.000 περιστατικά δολιοφθοράς στη Γαλλία, ενώ κατά το Δεύτερο 
Παγκόσμιο πόλεμο εργάτες στις Η.Π.Α. προχωρούν σε ανεπίσημες 
απεργίες , χωρίς την έγκριση των συνδικάτων. Οι “απεργίες της αγριόγα¬ 
τας” ταλαιπωρούν όχι μοναχά τις κυβερνήσεις και το κεφάλαιο, αλλά και 
τα συνδικάτα που μέσα στα πλαίσια του κευνισιανισμού προωθούν τον 
ταξικό συμβιβασμό (όπως κάνουν και τα “Κομμουνιστικά” κόμματα, με 


12 Η τακτική της σκόπιμης μείωσης του ρυθμού παραγωγής (§ο- δίοννδ) είχε προταθεί 
σε ανύποπτο χρόνο από τον Μαρξ: «Μου κηρύχνεις διαρκώς το ευαγγέλιο της “οικονο¬ 
μίας” και της “εγκράτειας”. Ωραία! Θα διαχειριστώ σα λογικός, οικονόμος νοικοκύρης 
τη μοναδική μου περιουσία, την εργατική μου δύναμη και θα απόσχω από κάθε ανόητη 
σπατάλη της. Θα ρευστοποιώ, θα βάζω σε κίνηση, θα μετατρέπω σε εργασία καθημερινά 
μόνο τόσο εργατική δύναμη, όσο συμβιβάζεται με την κανονική της διάρκεια και τη φυσι¬ 
ολογική της ανάπτυξη». 

αποκορύφωμα το λεγόμενο ιστορικό συμβιβασμό Μπερλιγκουέρ- Μόρο 
στην Ιταλία). 

Στις δεκαετίες 60-70 η προλεταριακή ανταρσία πήρε τη μορφή ανοι¬ 
χτής αντί- εργασίας στον φορντισμό και τον ταξικό συμβιβασμό που 
προωθούσε: σαμποτάζ, κοπάνες, σταμάτημα της παραγωγής με την πα¬ 
ραμικρή αφορμή, απαξίωση της εργατικής ταυτότητας: «το εργοστάσιο 
ήταν το θέατρο ενός αδιάκοπου ανταρτοπόλεμου, με τους ειδικευμένους 
εργάτες να αναπτύσσουν θησαυρούς επινοητικότητας για να μειώσουν 
την παραγωγικότητα (συνήθως κατά περίπου 20%), παρά την επαγρύ¬ 
πνηση των στελεχών. Όλη η επιδεξιότητα και όλη η παραγωγικότητα των 
εργατών διοχετευόταν στη δημιουργία κρυφών φωλεών αυτονομίας»(Α. 
Όογζ). Το 1972 στη Δυτική Γερμανία παρατηρήθηκε πλήθος “αναίτιων” 
καταστροφών έτοιμων προς πώληση εμπορευμάτων. Οι προλετάριοι 
χρησιμοποιούσαν κάθε μέσο, από νερό ως διάφορες διαλυτικές χημικές 
ουσίες για να καταστρέψουν εμπορεύματα που οι ίδιοι παρήγαγαν. Οι 
ενέργειες αυτές ήταν έμπρακτη κριτική, όχι μονάχα του φετιχισμού του 
εμπορεύματος, αλλά και της ίδιας της ηθικής της εργασίας. 

Η προλεταριακή ανταρσία δεν έμεινε μονάχα στο χώρο των εργο¬ 
στασίων. Από το 1964 το μαύρο προλεταριάτο εξάπλωνε την εξέγερ¬ 
ση του σε όλες τις Η.Π.Α., αντιδρώντας όχι μόνο στο ρατσισμό, άλλα 
και στην υποβάθμιση της ζωής που προκλήθηκε από την “τεχνολογική 
ανεργία”, μετά την ανακάλυψη των βαμβακοσυλλεκτικών μηχανών το 
1944 στο Μισισιπή. Ο ρεφορμιστής σοσιαλιστής Α.Οογζ συνοψίζει την 
προλεταριακή άρνηση το 60-70: «στις Η.Π.Α., ήδη από το καλοκαίρι του 
1964, η κρίση είχε πάρει σχεδόν επαναστατικές μορφές: οι εξεγέρσεις 
του μαύρου προλεταριάτου, που εξαπλώνονταν από την ανατολή ως την 
δύση, είχαν σαν αποτέλεσμα τη λεηλασία και τον εμπρησμό ολόκληρων 
συνοικιών στις μεγάλες πόλεις-στο Ντιτρόιτ η εξέγερση είχε διαρκέ¬ 
σει σχεδόν μία εβδομάδα- και είχαν συνεχιστεί μέχρι την δεκαετία του 
70 με μαζικές πράξεις ανυπακοής και δολιοφθοράς στα μεγάλα εργο¬ 
στάσια και στα πανεπιστήμια. Με μια καθυστέρηση αρκετών χρόνων, 
η ανταρσία είχε φτάσει, το 1967, στα πανεπιστήμια και τα λύκεια της 
δυτικής Γερμανίας, ύστερα είχε εξαπλωθεί στα βιομηχανικά κέντρα της 
υπόλοιπης Ευρώπης και παρατάθηκε μέχρι τα μέσα της δεκαετίας του 70 
(στην Ιταλία, μέχρι το 1980) με εργατικές κινητοποιήσεις που διέφεραν 
ουσιωδώς από τις συνηθισμένες απεργίες: άρνηση των επιβαλλόμενων 
ωραρίων, άρνηση του μισθού ανάλογα με τη θέση εργασίας, άρνηση υπα- 
κοής στους “μικρούς προϊστάμενους”, μείωση των ρυθμών έντασης της 
εργασίας, παρατεταμένες καταλήψεις με κράτηση των ιδιοκτητών ή των 

διευθυντών, άρνηση να ανατίθεται στους νόμιμους εκπρόσωπους του 
προσωπικού η δικαιοδοσία για διαπραγματεύσεις, άρνηση του συμβι¬ 
βασμού για διεκδικήσεις διατυπωμένες από τη βάση ή απλώς άρνηση 
εργασίας». Η νεοφιλελεύθερη επίθεση του κεφαλαίου από το 1970 (και 
κυρίως μετά το ’90, με την πλήρη χρεοκοπία του κρατικού καπιταλισμού 
της Ανατολικής Ευρώπης) και η μεταφορντική αναδιάρθρωση της παρα¬ 
γωγής έκαμψαν την αντίσταση του προλεταριάτου, όχι όμως με μεγά¬ 
λη ευκολία :η άγρια απεργία των άγγλων ανθρακωρύχων και οι ταραχές 
στο Μπρίξτον ήταν μια απάντηση στην άνοδο του Θατσερισμού. Στις 
Αρδένες της Γαλλίας το 1982 εργάτες που αντιδρούσαν στο κλείσιμο του 
εργοστασίου συγκρούστηκαν με την αστυνομία με μολότοφ, ακόμα και 
πυροβολισμούς, ενώ έκαψαν και τον πύργο ιδιοκτησίας του διευθυντή. 
Το 2000 στα γαλλο-ελβετικά σύνορα, εργάτες της κλωστοϋφαντουργίας 
εεΙίΕίθχ μόλις τους ανακοινώθηκε η απόλυση τους, κατέλαβαν το εργο¬ 
στάσιο απειλώντας να το ανατινάξουν και έριξαν σε ρέμα που οδηγούσε 
προς τον ποταμό Μθυεθ 5000 λίτρα οξέος, απειλώντας να τον μολύνουν 
αν δεν ικανοποιηθούν τα αιτήματα τους! 

Ανάλογες ενέργειες όλο και πυκνώνουν σήμερα, μέσα από την δρα¬ 
στηριότητα κρίσης του προλεταριάτου: απαγωγές αφεντικών και διευθυ¬ 
ντικών στελεχών στη Γαλλία και σε άλλες χώρες, με ταυτόχρονη απειλή 
ανατίναξης εργοστασίων, δολοφονίες ιδιοκτητών εργοστασίων και δι¬ 
ευθυντών (Ινδία κλπ.), καταστροφές εργοστασίων, όπως στην εξέγερση 
των υφαντουργών στο Μπαγκλαντές, 13 διαδηλώσεις, ταραχές, εξεγέρ¬ 
σεις με διάφορα αιτήματα ή (ακόμα καλύτερα) χωρίς αιτήματα. 

Και το τελευταίο και πιο ελπιδοφόρο δείγμα της προλεταριακής αντε¬ 
πίθεσης το είδαμε στην αραβική εξέγερση, εκεί που: «οι προλετάριοι 
κρατούν πέτρες, μολότοφ και μαδέρια, οι μπάτσοι είναι πάνοπλοι και 
πυροβολούν οπλισμένοι στο ψαχνό δολοφονώντας αδιακρίτως. Οι προ¬ 
λετάριοι καταλαμβάνουν κτήρια, μπλοκάρουν δρόμους και πυρπολούν 
αυτοκίνητα, κάνουν ντου στις φυλακές, απελευθερώνουν κρατούμενους 
και κάνουν σαμποτάζ στις υποδομές[.,.] 14 

Κι όλα αυτά τα παραδείγματα που αναφέρθηκαν στο κείμενο αυτό είναι 
σταγόνα στον ωκεανό των ενεργειών λουδισμού/βανδαλισμού/ σαμποτάζ 
που χρησιμοποιεί διαχρονικά το προλεταριάτο από τις μέρες της βιομη- 


13 Και στην γειτονική Ινδία τον Ιούνη του 1993 εργοστάσιο της εταιρείας Ο^ΓξΐΙΙ πυρπο- 
λήθηκε από μικροκαλλιεργητές. 

14 Πράκτορες του Χάους: «Ξεκίνησε η εποχή των ταραχών...»(Βΐ3υηΊ3θΗθη). 

χανικής επανάστασης ως τις δικές μας μέρες της κρίσης αναπαραγωγής 
της σχέσης Κεφαλαίου και της όξυνσης του κοινωνικού ανταγωνισμού. 

Ποιος είπε λοιπόν πως ο στρατηγός Ντε Λουντ πέθανε; Απλώς έπαψε 
να είναι τεχνοφοβικός. Ζει ακόμα και στους αγώνες των προλεταρίων κι 
ετοιμάζεται μαζί τους για μια νέα έφοδο στον ουρανό... 


ΠΗΓΕΣ: 

Κ. Μαρξ: «Το Κεφάλαιο», εκδ. Σύγχρονη Εποχή 
Μαρξ-Έγκελς: «ΔιαλεχτάΈργα» (χ.ε.) 

Πωλ Λαφάργκ: «Το δικαίωμα στην τεμπελιά», εκδ. Νησίδες 
Ρ. Μαρκιονάττι- Τ. Πηρσόν- Τ. Ζερζάν: « Η εξέγερση ενάντια στη μηχανή». 
Εκδ. Ελεύθερος Τύπος 

Επε Ηοδεδίννιτι: «Ξεχωριστοί Ανθρωποι: Αντίσταση, Εξέγερση και Τζαζ», εκδ. 
Θεμέλιο 

«Ιχνηλατώντας τη θολή τροχιά των Θ$ Θ3π§3θθίΓθ$ στις κοινωνικές στέπες», 
εκδ. §υίΙΙοτίηθ 

«Θοιπιποπί ν$ Οίείε», εκδ. ΚθΕθΙ 

]θΓθΐπί ΚϊΐΙκϊπ: «Το τέλος της εργασίας και το μέλλον της», εκδ. Νέα Σύνορα- 
Α.Α. Λιβάνη 

Αηάτθ Θογζ: « Η αθλιότητα του σήμερα και η προοπτική του αύριο», εκδ. Νέα 
Σύνορα- Α.Α. Λιβάνη 

Ομάδα ενάντια στον εκβιασμό της μισθωτής εργασίας: «Σκοτώνουν τ’ άλογα 
στη δουλειά κι όταν γεράσουν τα θάβουν ιδίοι εξόδοις» 

Ζιλ Ντωβέ: «Έκλειψη κι επανεμφάνιση του κομμουνιστικού κινήματος», εκδ. 
Κόκκινο Νήμα 

Ιός: «Η αποκατάσταση του Στρατηγού Λουντ» .Ελευθεροτυπία 2/5/1999 
Δημήτρης Αναστασόπουλος: «Το αντάρτικό ενάντια στην εργασία», 
Ελευθεροτυπία 7/8/2001 

]θ3Π Ά/θιγ: «Μια εισαγωγή στην οργισμένη Ταξιαρχία» (Θοπτι·3 Ιπίο) 
Περιοδικά Βΐ3υΓΠ3είΐθη τεύχος 5 και Πανοποτικόν τεύχος 15 
Ατήθπ$ Ιηά/πίθάώ 

ΠΑΡΑΡΤΗΜΑ I 
ΟΙ ΛΟΥΔΙΤΕΣ ΤΟΥ ΠΕΙΡΑΙΑ* 


Λουδίτες υπήρξαν και στην Ελλάδα. Όχι βεβαίως οι σύγχρονοι απεργοί 
της ΓΣΕΕ στους οποίους απένειμε προ ετών τον τίτλο ο Κώστας Λαλιώτης, 
επιχειρώντας μια ιστορική αναλογία που ούτε ο ίδιος δεν θα μπορούσε 
κατά πάσα πιθανότητα να εξηγήσει. Αλλά εργάτες απελπισμένους απ' τις 
επιπτώσεις της εκμηχάνισης, έτοιμους να καταστρέψουν τις απτές αιτί¬ 
ες των δεινών τους, έχει να επιδείξει και το εγχώριο εργατικό χρονικό. 
Τα στοιχεία που παραθέτουμε στη συνέχεια θυμίζουν μια σελίδα του 
ελληνικού λουδισμού, το οποίο εντοπίσαμε στο αρχείο του Στέφανου 
Δραγούμη. (Γεννάδειος Βιβλιοθήκη, Αρχείο Στ. Δραγούμη, φ. 71.2) 

Ηταν αρχές του 1910, όταν ο τότε πρωθυπουργός Στέφανος Δραγούμης 
άρχισε να δέχεται μια διπλή πίεση: οι καπνέμποροι απαιτούσαν την πα¬ 
ρέμβασή του για την προστασία των νέων τσιγαρομηχανών, ενώ τα ερ¬ 
γατικά σωματεία διεκδικούσαν την απαγόρευση της χρήσης των νέων 
μηχανών προκειμένου να μη χάσουν την δουλειά τους χιλιάδες τσιγαρά- 
δες. Στο πρωθυπουργικό γραφείο έφταναν τηλεγραφήματα απόγνωσης 
απ' τον Πύργο, το Βόλο, το Ναύπλιο, την Πάτρα κ.ο.κ. «Καπνεργάτη 
Κερκύρας παρακαλώσι θερμώς κυβέρνησιν μεσολαβήση τεθώσιν αχρη¬ 
στίαν μηχανήματα σιγαροποιίας μέλλοντα καταστρέψωσιν ολοσχερώς 
πτωχούς βιοπαλαιστάς και ρίψωσιν εις τους δρόμους συγχρόνως και 
καταστραφώσι πάντες οι μικροί καπνοπώλαι», ανέφερε ένα χαρακτηρι¬ 
στικό τηλεγράφημα από την Κέρκυρα, το οποίο μάλιστα κατέληγε και με 
μια πρωτότυπη πρόταση: «Εν περιπτώσει καθ’ ην η κυβέρνησις εξαγορά- 
ση μηχανήματα πρόθυμοι πληρώσωμεν φόρον αντισηκώματος.» (2-6-10) 

Αυτή, βεβαίως, ήταν η μια όψη της εργατικής διαμαρτυρίας. Υπήρξε 
και άλλη, δυναμικότερη. Όταν έγινε γνωστό ότι στο τελωνείο βρίσκο¬ 
νταν μια σύγχρονη τσιγαρομηχανή που προοριζόταν για το εργοστά¬ 
σιο του Κ.Βάρκα, διακόσιοι απεργοί εργάτες προσπάθησαν να την 
πλησιάσουν, εμποδίστηκαν όμως βίαια απ’ την έφιππη χωροφυλακή. 
Αποτελεσματικότερη στάθηκε η επιχείρηση που κατέληξε στην κατα¬ 
στροφή μιας τσιγαρομηχανής που λειτουργούσε από καιρό στο εργο¬ 
στάσιο Χρυσού και Γεωργόπουλου. Αντιγράφουμε την είδηση απ’ την 
εφημερίδα «Σφαίρα» του Πειραιά: «Εν Ελλάδι μια και μόνη σιγαροποι- 
ητική μηχανή εργάζετο[...]. Η μηχανή αυτή ελειτούργει εν τω ενταύ¬ 
θα καπνοκοπτήρια) από τριετίας, σήμερον δε την πρωίαν κατεστράφη 

υπό τας εξής συνθήκας. Περί την 7ην πρωίαν ώραν, ότε ο αρμόδιος 
υπάλληλος ήνοιξε το ενταύθα εργοστάσιον, εισήλθον εν αυτώ μεταξύ 
άλλων ο Πέτρος Γαλανάκης, εργολάβος του καπνέμπορου κ. Δ. Φούκα, 
μετά δυο άλλων, εξ ων ο έτερος εγνώσθη ότι είναι υπάλληλος του παρά 
τον κινηματογράφον Ζαχαράτου καπνοπώλου εν Αθήναις, Αγησιλάου 
Σταματόπουλου. Ούτοι κατευθυνθέντες εις το διαμέρισμα του καπνερ¬ 
γοστασίου, ενώ ελειτούργει η σιγαροποιητική μηχανή των κ.κ Χρυσού 
και Γεωργοπούλου, και διαρρήξαντες τη θύραν έθραυσαν την μηχανήν 
δια σιδηρών οργάνων. Οι θρασείς καταστροφείς ξένης περιουσίας, εν 
δημοσίω μάλιστα καταστημάτι, μετά την εγκληματικήν πράξιν των απήλ- 
θον ανενόχλητοι εν συνοδεία μετά δύο ετέρων συνενόχων, οίτινες πα- 
ρέμειναν έξω του καπνεργοστασίου. Η αστυνομική αρχή, λαβούσα γνώ- 
σιν του γεγονότος τούτου απέστειλαν έφιππον δύναμιν εις το καπνερ- 
γοστάσιον και διέταξε τα όργανά της όπως καταδιώξωσι και συλλάβωσι 
τους εγκληματίας[...] 

Κατάπληξις κατέλαβεν άπασα την ημετέραν κοινωνίαν και ιδίως τον 
καπνεμπορικόν κόσμον της πόλεώς μας επί τη εγκληματική ταύτη, την 
καθαρώς επαναστατική, πράξη των πέντε κακοποιών[...]Η κοινωνία άξιοι 
την τάχιστην σύλληψιν των καταστροφέων τούτων της ιδιωτικής περιου¬ 
σίας και την παραδειγματική αυτών τιμωρίαν. Αναρχικά κινήματα δε θα 
επιτραπώσι και εις τούτο θα συντελέση η ενέργεια της Κυβερνήσεως και 
των καταδιωκτικών αρχών, αίτινες ωφίλουσι να εξασφαλίσωσι την περι¬ 
ουσίαν παντός πολίτου, τιμωρώσαι αμειλίκτως τους αναρχικούς, οίτινες 
μέχρι τούδε δεν είχον αναφανεί εις την ημετέραν χώραν».(Ι7/5/Ι910) 


*Απόσπασμα απ’ την «Αποκατάσταση του Στρατηγού Λουντ» του Ιού. 

ΠΑΡΑΡΤΗΜΑ 2 


Οι εργάτε5 υφαντουργίαν στο Μπαγκλαντέε* 

Βπΐηο Α5Ε3ΙΊ3Π 


Αυτή η υπο-βιομηχανοποιημένη χώρα είχε την εμπειρία μιας ταχύ¬ 
τατης ανάπτυξης της υφαντουργικής βιομηχανίας από το 1970. Σήμερα 
υπάρχουν 4000 επιχειρήσεις, από 8 που υπήρχαν το 1977, στις οποίες 
εργάζονται περί τα 2 εκατομμύρια, κυρίως νεαρές εργάτριες. Η επέκτα¬ 
ση της βιομηχανίας παραγωγής υφασμάτων αποτελεί μέρος της παγκό¬ 
σμιας τάσης των δυτικών και ιαπωνικών εταιρειών να μεταφέρουν τις 
εγκαταστάσεις τους σε χώρες στις οποίες το εργατικό κόστος είναι 
χαμηλότερο. Το Μπαγκλαντές εξάγει το 80% των υφασμάτων που πα- 
ράγονται στη χώρα. 

Τον Μάιο του 2006, η βίαιη καταστολή των εργατών που διαμαρτύ¬ 
ρονταν για τις περικοπές στους μισθούς πυροδότησε μια σειρά άγριων 
κινητοποιήσεων, οι οποίες επεκτάθηκαν και σε άλλες επιχειρήσεις από 
αυτήν που ξεκίνησε το κίνημα. Στο ζενίθ του βίαιου κύματος στις 22 
Μαΐου το κίνημα επεκτάθηκε σε πολλά εργοστάσια, δυο εκ των οποί¬ 
ων πυρπολήθηκαν και εκατοντάδες λεηλατήθηκαν και καταστράφηκαν. 
Ολόκληρος ο πληθυσμός, κι όχι μόνο οι εργάτριες ,πήρε μέρος στα γε¬ 
γονότα. Στις πιο βίαιες μάχες οι γυναίκες προφανώς άφηναν τους άντρες 
να βγουν μπροστά. Την επόμενη ημέρα η εξέγερση επεκτάθηκε μέχρι 
την πρωτεύουσα Ντάκα. Οι λεηλασίες και οι καταστροφές έφτασαν μέ¬ 
χρι το κέντρο της πόλης. Σ’ αυτό το σημείο σύμφωνα με το κείμενο 
Εοή3Π§θ5, εμφανίστηκαν τα αιτήματα. 

Μια συμφωνία υπογράφτηκε τελικά ανάμεσα στα αφεντικά και στην 
Ομοσπονδία Εργατών Υφάσματος. Αναθεωρήθηκε πολλές φορές, αλλά 
εφαρμόστηκε ελάχιστες. Έτσι το κίνημα ξαναξεκίνησε το φθινόπωρο. 
Είναι αξιοσημείωτο το γεγονός ότι ένα κίνημα που ηττήθηκε με την εύ¬ 
θραυστη συλλογική σύμβαση που υπογράφτηκε, βρήκε τη δύναμη να 
επανέλθει μερικούς μήνες αργότερα με την ίδια μανία και βιαιότητα. 
Οπως και την άνοιξη το κίνημα διαδόθηκε με μεγάλη ταχύτητα και κέρ¬ 
δισε έδαφος με τις λεηλασίες και τις καταστροφές εργοστασίων. Αυτή 
είναι η πιο εντυπωσιακή πτυχή του: οι εργάτες στον αγώνα τους να δια¬ 
τηρήσουν το μισθό τους και τις συνθήκες εργασίας τους καταστρέφουν 
τα εργοστάσια μέσα στα οποία εργάζονται, παρά το γεγονός ότι οι δου¬ 
λειές σ’ αυτά είναι σπάνιες και θεωρούνται ελκυστικές. Οι περισσότε- 

ροι από τους εργαζόμενους σ’ αυτά ία εργοστάσια προέρχονται απ’ τις 
παρακείμενες παραγκουπόλεις. 

Το κίνημα επανήλθε στο τέλος του 2007 και στις αρχές του 2008. 
Όπως και το 2006, δε χρειάστηκε και πολύ για να γενικευθεί το κίνημα 
και να πυρποληθούν αυτοκίνητα στις μπλοκαρισμένες λεωφόρους. Στις 
5 Ιανουάριου του 2008, 1500 εργάτες του εργοστασίου Ρειπε εμφανίστη¬ 
καν εκεί για να διεκδικήσουν την εργασία τους, αφού τους είχε επιβληθεί 
Ι_οεΙ<- ουτ, καθώς τα αφεντικά θεώρησαν σκόπιμο να κλείσουν το ερ¬ 
γοστάσιο όταν ξεκίνησαν οι κινητοποιήσεις. Οι εργάτες εμφανίστηκαν 
στην πραγματικότητα για να πληρωθούν αυτά που τους όφειλε το αφε¬ 
ντικό τους και όχι για να εργαστούν. Το αφεντικό ήθελε να τους δώσει τα 
μισά απ’ τα συμφωνημένα, οπότε οι εργάτες εισέβαλαν στο εργοστάσιο 
και έσπασαν ότι βρήκαν μπροστά τους. 

Το κίνημα συνεχίστηκε τους επόμενους μήνες. Παραθέτουμε μόνο 
τα πιο αξιοσημείωτα γεγονότα: 400 εργάτριες που απολύθηκαν ξαφνικά 
χωρίς καμιά προειδοποίηση κι αποζημίωση επιτέθηκαν στο πιο κοντινό 
αστυνομικό τμήμα. Η αστυνομία πυροβόλησε τις εργάτριες και το αλλη¬ 
λέγγυο πλήθος που είχε συγκεντρωθεί γύρισε πίσω στο εργοστάσιο, το 
λεηλάτησε και το πυρπόλησε. 

Πρόσφατα, τον Ιούνιο του 2009, το κίνημα ξέσπασε ξανά στα προ¬ 
άστια της Ντάκα. Απεργοί από πολλά εργοστάσια υφάσματος έμαθαν 
ότι τα εργοστάσια που ανήκουν στο Ηε Μθθπί Ότουρ ήταν ακόμα σε 
λειτουργία. Οι εργάτες αυτών των εργοστασίων δε συμμετείχαν στην 
απεργία, καθώς η κατάστασή τους είναι καλύτερη, πρόκειται για ερ¬ 
γάτες που παράγουν απευθείας για τον ιδιοκτήτη και όχι για υπερερ- 
γολάβους. Περίπου 50 χιλιάδες εργάτες (και μη) κινήθηκαν προς τα 
εργοστάσια. Την ίδια στιγμή μικρές ομάδες βγήκαν από το πλήθος 
και μεθοδικά επιτέθηκαν ειδικά στα εργοστάσια που δούλευαν απερ¬ 
γοσπάστες. Άλλες ομάδες μπλόκαραν τις παρακείμενες λεωφόρους, 
ώστε να εμποδίσουν την πρόσβαση στα πυροσβεστικά οχήματα και 
τα κατάφεραν για 5 ώρες. Το επεισόδιο αυτό περιλαμβάνει 2 στενά 
συνυφασμένες όψεις: Η επίθεση στα εργοστάσια γενικά και η επίθε¬ 
ση στα εργοστάσια στα οποία υπήρχαν απεργοσπάστες. Δηλαδή ήταν 
ταυτόχρονα μια επίθεση ενάντια στο κεφάλαιο και ανταγωνισμός με¬ 
ταξύ των εργατών. Η ταυτόχρονη ύπαρξη σύγκρουσης μεταξύ εργατών 
και κεφαλαίου και μεταξύ των ίδιων των εργατών αντικατοπτρίζει τον 
προαναφερθέντα κατακερματισμό του προλεταριάτου, εδώ στη μορ¬ 
φή της υπεργορλαβίας. Δεν υπάρχει λόγος να λυπάται κανείς γι’ αυτό. 

Αυτός είναι ο τρόπος υλοποίησης της καπιταλιστικής συσσώρευσης τις 
τελευταίες δεκαετίες. 

Επιμένουμε σ’ αυτήν την ιδιαίτερα παράδοξη φύση αυτών των κι¬ 
νημάτων τα οποία υπερασπίζονται τη μισθωτή συνθήκη την ώρα που 
καταστρέφουν τα μέσα παραγωγής. Το προλεταριάτο αναπτύσσει ρι¬ 
ζοσπαστική δραστηριότητα κρίσης, καταλαμβάνει τα μέσα παραγωγής 
και μπουκάρει στα εργοστάσια- αλλά για να τα καταστρέφει. Είδαμε ότι 
αυτές οι καταστροφές δεν ήτανε παράπλευρες απώλειες που προκλήθη- 
καν από παραδοσιακές, αλλά λίγο πιο βίαιες απ’ το συνηθισμένο διαδη¬ 
λώσεις. Απ’ αυτά που γνωρίζω για την Κίνα και το Μπαγκλαντές, η κατα¬ 
στροφή δεν είναι αποτέλεσμα κακοτυχίας. Είναι μέρος του θεμελιώδους 
περιεχομένου αυτών των αγώνων. Η περίπτωση του Μπαγκλαντές θα 
μπορούσε να αποτελέσει για την εποχή μας ότι οι εξεγέρσεις στα αμερι¬ 
κάνικα γκέτο τη δεκαετία του ’60. Με μια βασική διαφορά ανάμεσα στις 
δύο καταστάσεις: Τώρα, το μέρος του παραγωγικού προλεταριάτου που 
βρίσκεται σε ένα παγκόσμιο κέντρο άντλησης σχετικής υπεραξίας είναι 
άμεσα αναμεμειγμένο σε ένα κίνημα που αφήνει τους πολιτικούς και τον 
κόσμο άφωνο. 


*Απόσπασμα απ' την «Δραστηριότητα Κρίσης και Κομμουνιστικοποίηση» (μτφ 
ΒΙ^υηΊΗοήθη και πρακτορείο Κϊο£θγ$). Εδώ αναδημοσιεύεται για δυο βασικούς λόγους: 
Πρώτον, είναι ενδεικτικό των νέων βίαιων αγώνων του προλεταριάτου που λαμβάνουν 
χώρα στη δική μας εποχή και όχι στο μακρινό μέλλον και Δεύτερον, για σημειολογι- 
κούς λόγους: υφαντουργοί ήταν αυτοί που έδωσαν το όνομα του λουδισμού στο κίνη¬ 
μά τους (1811-13) στην Αγγλία, υφαντουργοί είναι αυτοί που αναβιώνουν το λουδισμό 
στο Μπαγκλαντές σήμερα... 

ΟΙ ΕΠΙΛΟΓΕΣ ΚΑΙ Η ΥΛΙΚΗ ΤΟΥΣ ΒΑΣΗ 


«Την ώρα που σφύριξε το βαπόρι 
Δεν έφυγε το βαπόρι. Έφυγε ο κόσμος. 
Τι καλά που χάσαμε τον κόσμο 
Και δε χάσαμε το βαπόρι!» 

Μ.Λουντέμης 


Ένα σχετικά πρόσφατο ιδεολόγημα που συχνά ακούγεται στον αναρ¬ 
χικό χώρο είναι η νεοφιλελεύθερης 1 προέλευσης ατάκα: «είμαστε οι 
επιλογές μας» ή «τα πάντα είναι ζήτημα επιλογής». Κατά το ιδεολόγημα 
αυτό η ταξική πάλη είναι κάτι το ξεπερασμένο, που χάνεται στα βάθη 
της ιστορίας, ενώ σήμερα τα πάντα βασίζονται στη συνείδηση και τις 
ατομικές επιλογές. Όπως υποστήριζε κι ο Θατσερισμός: δεν υπάρχουν 
πια κοινωνικές τάξεις, παρά μόνο άτομα. 

Το ιδεολόγημα, όμως, αυτό μας πάει πιο πίσω απ’ τον Θατσερισμό 
που άθελά του αναμασά ο νεοαναρχισμός, από κεκτημένη άγνοια. Μας 
πάει πίσω στον πλατωνικό ιδεαλισμό, εκεί που η υλική πραγματικότη¬ 
τα δεν είναι τίποτα άλλο παρά χλωμή αντανάκλαση των αιώνιων Ιδεών, 
των Αρχέτυπων. “Έτσι, η υλική πραγματικότητα είναι μια άνευ σημασίας 
πλάνη, είναι μια θολή ανάμνηση της αρχετυπικής ιδέας, αιώνιας και αμε¬ 
τάβλητης. Οι ιδέες είναι αυτές που δημιουργούν τον υλικό κόσμο και όχι 
το αντίστροφο, κατά τον ιδεαλισμό. 

Έτσι και για τον ιδεαλιστή νεοαναρχικό η υλική πραγματικότητα δεν 
είναι τίποτα άλλο παρά αντανάκλαση επιλογών και το άτομο δεν είναι 
κοινωνικό όν, αλλά το άθροισμα αυτών των επιλογών. Οι επιλογές αυτές 
δεν εδράζονται στον υλικό κόσμο, αλλά στη Συνείδηση. Αυτή μέσω των 
επιλογών πλάθει τον υλικό κόσμο κατ’ εικόνα της. Και φορείς της Ορθής 


I Είναι εκπληκτικό το γεγονός πως ο νεομηδενιστικός χώρος υιοθετεί νεοφιλελεύθερες 
αντιλήψεις με τέτοια άνεση, απ’ την οικειοποίηση του «ελεύθερου ανταγωνισμού» ως τις 
φουκουγιαμικές αερολογίες. Μέχρι και το φασιστικό "Εναντίον Όλων" ξεσήκωσε μέσα 
στον ιδεολογικό του αχταρμά. 

Συνειδήσεως είναι -ποιοί άλλοι;- φυσικά οι ίδιοι! Αυτά, φυσικά, δε λέγο¬ 
νται ευθέως απ’ τον νεοαναρχισμό, αλλά υπονοούνται απ’ την λογική 
της ιδελογίας 2 αυτής. 

Η αντίληψη αυτή αντιστοιχεί σ’ έναν "αναρχισμό" των ευπορών τάξεων 
και σε μια κοινωνία ανεπτυγμένου καπιταλισμού (σ’ ένα υπόστρωμα κοι¬ 
νωνικού μηδενισμού, πάνω στο οποίο αναπτύσσεται και ο αναρχίζων μη¬ 
δενισμός). Οι εύπορες τάξεις λόγω της κοινωνικής τους θέσης πράγματι 
απολαμβάνουν ένα αξιόλογο εύρος επιλογών, μέσα στις οποίες μπορούν 
να κινηθούν με μια σχετική αυτονομία. Γι αυτό και ο μεσοαστικός "αναρ¬ 
χισμός" ελάχιστα κατανοεί τον αγώνα επιβίωσης των φτωχότερων τάξε¬ 
ων και τα βάζει, με μια στερεοτυπική εμμονή, με την "πουτάνα κοινωνία" 
που "ξεσηκώνεται μονάχα για το πορτοφόλι της". Αφού γι’ αυτόν δεν 
τίθεται ποτέ ζήτημα άμεσης επιβίωσής, 3 του φαίνεται παράξενο γιατί οι 
εργαζόμενες τάξεις ξεσηκώνονται γι’ αυτά τα ταπεινά και βάναυσα υλικά 
συμφέροντα, σαν το μισθό, την κοινωνική ασφάλιση, τη σύνταξη κτλ. 

Και νάτος ο μεσοαστός "αναρχικός"που εξαπολύει από το θρόνο του 
Δία τον ηθικιστικό του κεραυνό προς το προλεταριάτο: Για τα λεφτά τα 
κάνεις όλα! Αλήθεια όταν ο κήνσορας ιλλεγαλιστής απαλλοτριώνει μια 
τράπεζα, το κάνει για την τιμή της μάνας του; Ή μήπως τα λεφτά της 
τράπεζας έχουν το αιθέριο άρωμα της επανάστασης, ενώ τα λεφτά του 
μισθού μυρίζουν τη σκατίλα μιας ανάξιας και ντροπιαστικής επιλογής; 4 

II. 

Ο νεοαναρχισμός στέκεται με το κεφάλι κάτω και τα πόδια πάνω: οι επι¬ 
λογές γεννούν την πραγματικότητα, τα παιδιά γεννούν τους γονείς τους. 


2 Ιδεολογία ως ψευδής συνείδηση που συσκοτίζει και όχι με την τρέχουσα έννοια του 
συστήματος ιδεών. 

3 Όπως έλεγε και ο Φοϋερμπαχ: «ο άνθρωπος σκέφτεται διαφορετικά σ’ ένα παλάτι και 
σε μια καλύβα». Οι υλικές συνθήκες (όπως η ταξική θέση ή η ταξική καταγωγή) δημιουρ¬ 
γούν και το πλαίσιο στο εσωτερικό του οποίου διαμορφώνεται το σύνολο των σκέψε¬ 
ων, των επιλογών και της πρακτικής δραστηριότητας. Ωστόσο πρέπει να τονιστεί πως 
στις ιδεολογίες δεν υπάρχουν αυστηρά ταξικά σύνορα: ακόμα κι ένας φτωχός μπορεί 
να ασπαστεί την ιδεολογία του μεσοαστικού "αναρχισμού", όπως αρκετοί εύποροι πο¬ 
λέμησαν για τη χειραφέτηση των φτωχών, όπως ο Κροπότκιν, ο Μπακούνιν, ο Μαρξ, ο 
Ένγκελς, ο Λαντάουερ κλπ. 

4 Υπάρχει κι ο αντίστροφος φετιχισμός από ορισμένους αναρχικούς: όταν συλλαμβά- 
νεται ένας αναρχικός για ληστεία τράπεζας ,ρωτούν γεμάτοι δυσπιστία: «Που πάνε τα 
λεφτά της ληστείας;». Εκεί που που πηγαίνουν και τα λεφτά του μισθού, καρντάσια! 

Στον αληθινό κόσμο όμως, το κοινωνικό Είναι είναι αυτό που γεννά τη 
συνείδηση και όχι η συνείδηση το κοινωνικό Είναι. Το κάθε ανθρώπινο 
υποκείμενο γεννιέται και διαμορφώνεται σε μια δοσμένη κοινωνική πραγ¬ 
ματικότητα, απ’ την οποία δέχεται τα ερεθίσματα που θα πλάσουν την 
προσωπικότητά του. Η συνείδηση δεν πέφτει απ’ τον ουρανό 5 , το άτομο 
χτίζει τον εαυτό του με κοινωνικά υλικά. 

Η γεννημένη μέσα στην κοινωνική / υλική πραγματικότητα συνείδηση 
του κάθε ανθρώπου και οι επιλογές αντεπιδρούν σ’ αυτήν ,τη συνδια- 
μορφώνουν ως ενεργητική της αντανάκλαση, αλλά όχι αυθαίρετα. Η δια¬ 
μόρφωση της υλικής πραγματικότητας και οι επιλογές που αντιστοιχούν σ’ 
αυτή δεν είναι απλό άθροισμα ατομικών βουλήσεων και μάλιστα Καθαρών 
βουλήσεων. 

Η οποιαδήποτε πράξη του νεοαναρχικού μας, από το να βάλει μια 
βόμβα σε μια τράπεζα μέχρι να δει τον Μπομπ Σφουγγαράκη στην τηλε¬ 
όραση, δεν είναι μια απλή επιλογή που εκπορεύεται από μια υπερβατική 
εξω-κοινωνική και διαταξική Συνείδηση. Κάθε επιλογή εδράζεται πάνω 
σε μια υλική βάση, στις υπάρχουσες κοινωνικές σχέσεις. Κάθε επιλογή 
υπάγεται σ’ αυτό το σύστημα των κυρίαρχων σχέσεων και εξαρτάται 
απ’ αυτό. Η αλλαγή της υλικής βάσης θα σημάνει αυτόματα και αλλαγή 
του πλαισίου στο οποίο διαμορφώνονται οι επιλογές: σε μια ενδεχόμενη 
αταξική κοινωνία δε μπορεί να υπάρχει ληστεία τράπεζας ή πυρπόληση 
κρατικού κτιρίου! Κάτι τέτοιο θα ήταν τραγωδία για τον νεοαναρχικό 
μας, που προσπαθεί να επιβεβαιώσει την ατομικότητά 6 του μέσω των 
κυρίαρχων σχέσεων, ως ακτιβιστικό κατοπτρικό τους είδωλο. Θέλει να 
υπάρχουν τράπεζες για να τις πυρπολεί, θέλει να υπάρχει κράτος για να 
έχει κάτι να πολεμάει, αισθητοποιεί τη βία, γι’ αυτόν υπάρχει μονάχα η 
δύναμη που αναβλύζει από την ενεργητικότητά του. Η βία γι’ αυτόν δεν 
είναι ένα αναγκαίο μέσο αγώνα για τη μεταστοιχείωση των κοινωνικών 
σχέσεων και τη δημιουργία εκείνων των σχέσεων που θα καθιστούν 
κάθε βία περιττή, είναι ένας αυτοσκοπός: κάνει "Επανάσταση για την 


5 Η συνείδηση δεν εμφανίζεται άρτια διαμορφωμένη απ' τα κεφάλια μας, όπως η Αθηνά 
βγήκε απ' το κεφάλι του Δία, αλλά διαμορφώνεται κοινωνικά. 

6 Σ’ αντίθεση μ’ αυτόν τον λειψό ατομικισμό: «η κομμουνιστική προοπτική στοχεύει στην 
πραγμάτωση της επιθυμίας του ατόμου μια ελευθερία προσωπική, που ταυτόχρονα να 
βιώνεται από κοινού με τους άλλους (Ζιλ Ντωβέ-Καρλ Νεζίκ: «Συμβολή σε μια κριτική 
της πολιτικής αυτονομίας» μτφ. Οο§ΙιηοΓτΐ) 

Επανάσταση", 7 όπως οι αντιδραστικοί έκαναν "Τέχνη για την Τέχνη". 
Στο τέλος καταλήγει να οργανώνει μονάχα την οργάνωσή του, αποκομ¬ 
μένος απ’ τις πραγματικές κοινωνικές σχέσεις αναπαράγει αδιάκοπα 
τον εαυτό του σ’ ένα ντελίριο ναρκισσισμού, όπως το χρηματοπιστω¬ 
τικό κεφάλαιο αυτοαναπαράγεται κάνοντας έρωτα με τον εαυτό του. 

III. 

Το άτομο, λοιπόν, δεν είναι σκέτη θέληση, δεν είναι μονάχα η συνεί¬ 
δησή του και οι επιλογές του (αν και είναι ΚΑΙ αυτά, σε πολύ μεγάλο 
βαθμό). Το άτομο δεν είναι σκέτο εγώ, το άτομο είναι η σχέση του Εγώ 
με το Άλλο. Είναι ταυτόχρονα: 

I.Κοινωνικό ον (ή όπως έλεγε ο Αριστοτέλης πολιτικό ζώο- πολιτικό 
εκ της πόλεως και όχι εκ της πολιτικής). Είναι οι κοινωνικές σχέσεις που 
αντανακλώνται πάνω στην ατομικότητά του, είναι η οργανική του σχέση 
με την κοινωνία, είναι η ενεργητική του σχέση με τη φύση. «Μόνο πάνω 
στης πόλης το σκαρί ορθό σαν πλέει, δημιουργούμε τις φιλίες μας» λέει 
ο Σοφοκλής. Μόνο πάνω στο σκαρί των κοινωνικών σχέσεων δημιουργεί 
το άτομο την ξεχωριστή του προσωπικότητα. 

Σ.Ταξικό ον: ανάλογα με τη θέση του στην παραγωγή, ανάλογα με τη 
θέση του στο γενικό καταμερισμό εργασίας, ανάλογα με τη κοινότητα 
συμφερόντων στην οποία ανήκει (συμφερόντων όχι μονάχα υλικών, αλλά 
ακόμα και πολιτιστικών και υπαρξιακών). Η ίδια η πραγματικότητα τον 
καθιστά ταξικό ον, άσχετα με το βαθμό συνειδητότητάς του. Και 

3.Ιστορικό ον, με τρεις έννοιες: 

α) η Ατομικότητά του είναι αποκρυστάλλωση της ιστορικής διαδικα¬ 
σίας, της ανθρώπινης εξέλιξης: «η ανθρωπότητα αντανακλάται σε κάθε 
ατομικότητα» , λέει ο Γκράμσι. Και συνεχίζει: «δεν αρκεί να γνωρίζουμε 
το σύνολο των σχέσεων που υπάρχουν σε μια δομημένη στιγμή σαν ένα 
δοσμένο σύστημα, αλλά πρέπει να τις γνωρίζουμε γενετικά, στο πως 
διαμορφώθηκαν, αφού κάθε άτομο δεν είναι μόνο η σύνθεση των υπαρ- 


7 «Κανένας δε μετατρέπεται σε επαναστατική δύναμη ,απλά με το να δηλώνει ότι είναι 
υπέρ της επανάστασης. "Ενα μεγάλο κομμάτι απ’ ότι κάνουν οι αυτοαποκαλούμενοι επα¬ 
ναστάτες δεν έχει κανένα νόημα για την ανάπτυξη του επαναστατικού δυναμικού κι ένα 
άλλο κομμάτι μπορεί να γίνει, ή είναι ήδη, αντεπαναστατικό» (ΙητθΓΠΗτΐοη^Ιΐδτ ΡθΓδρθετΐνθ: 
«Μια κρίση αξίας» μτφ . Οο^ήποττί) 

χουσών σχέσεων, αλλά και της ιστορίας αυτών των σχέσεων, η σύνθεση 
δηλαδή είναι η συνόψιση ολόκληρου του παρελθόντος». 

β) η Ατομικότητα είναι μια διαρκής μετάβαση, δεν είναι ποτέ σταθερή 
και αμετάβλητη. Είναι μια συνεχής αλληλουχία... και 

γ) η Ατομικότητα συμμετέχει στην ιστορική δημιουργία, πλάθει Ιστορία: 
«Θα πουν ότι αυτό που μπορεί κάθε άτομο ν’ αλλάξει είναι πολύ λίγο. 
Αυτό είναι αληθινό μέχρι ενός σημείου. Αφού το άτομο μπορεί να 
ενωθεί με όλους εκείνους που θέλουν την ίδια αλλαγή[...] το άτομο 
μπορεί να πολλαπλασιαστεί σ’ επιβλητικό αριθμό και να πετύχει μια 
αλλαγή πολύ πιο ριζική από κείνη που με πρώτη ματιά μπορεί να φανεί 
δυνατή 8 ». 



8 Βλ. Αντόνιο Γκράμσι: « Ιστορικός Υλισμός» εκδ. Οδυσσέας. Αν και μπολσεβίκος ο 
Γκράμσι, εδώ πέρα τα 'χει τα δίκια του. 

-Εμέν' ηγεύ' σα Εξάρχεια 

(Εμένα μου πρέπουν τα Εξάρχεια) 

Εμέν“κι'πρέπ’ καλόγερος 
πουλί μ’ σο Άγιον Όρος 
εμέναν πρέπ’ σα Εξάρχεια 
πουλί μ’ κουκουλοφορος. 

Να ζώσκουμαι τρυγώνα μου 
μολότοφ και γκαζάκια, 
να σύρω ταουτεύ’-ατα 
και καίω τα σοκάκια. 

Ατοίν που σπέρνε αγράνεμους 
ντο θέλ’νε να θερίζνε 
και πολεμούνε με τα ΜΑΤ 
τι νέοις να φοβερίζνε. 

Οι νέοι πάντα αέτς είναι 
το αίμαν-ατούν βράζει 
κανένας νόμος V επορεί 
το χούιν-ατούν ν’ αλλάζει. 

Ποιος νέος *κι ογράσεψε 
ν’ αλλάζ’ την κοινωνίαν; 
Πάντα οι νέοι έγραφαν 
με τ’ αίμαν Ιστορίαν. 

Αρ’ για τ’ ατό όσον ντο ζω 
πάντα νέος θα είμαι 
κι αν αποθάνω σο ταφί μ’ 
ανάπαος θα κείμαι. 


Κώστας Διαμαντίδης 

Για την αντιγραφή Ελλαδικό τμήμα της 5ης Διεθνούς (ποντιακής) 


[’κι, ’κ’=δεν (απ’ το ουκί), ταουτεύω=σκορπάω, ατά=αυτά, ζώσκομαι=ζώνομαι, 
ατοίν=αυτοί, ντο=τι, αγράνεμους=άγριους άνεμους, αέτς=έτσι, ατούν=αυτών, 
χούι=συνήθεια, ογρασεύω=προσπαθώ , αρ’=έτσι, άρα, ταφί=τάφος, 
ανάπαος=ανήσυχος, μη αναπαυμένος] 

